
Marii iniţiaţi ai Indiei şi Părintele Paisie 

sau războiul dintre rugăciune şi meditaţiile orientale 



„Mă aflam la Majestic - o cafenea pe malul mării unde obişnuiau să se adune studenţii - când m-a 
întâlnit un oarecare cunoscut şi mi-a spus că merge să participe la prima lecţie a seminarului despre Mind 
Control. Am hotărât să-1 însoţesc. 

Seminarul se desfăşura într-o sală de conferinţe de la Electra Palace, unul dintre cele mai luxoase 
hoteluri din Tesalonic, în piaţa Aristotel. Urma să dureze patru-cinci zile, iar participarea costa jumătate 
din bursa lunară a unui student. M-am întâlnit cu profesorul şi i-am spus că nu dispun de banii necesari. 
M-a primit gratuit. (...) 

In ziua a doua a seminarului mă aflam în salonul hotelului, aşteptând reluarea discuţiilor. Din 
această zi urma să înceapă adevărata instruire-iniţiere. «Oare e bine ce fac?», m-am întrebat, gândindu-mă 
la toate cele pe care mi le spusese părintele Paisie. 

«Părinte, dacă ceea ce fac e un lucru rău, împiedică-1! Nu îngădui să se întâmple», l-am rugat lăuntric. 

Au sosit apoi cunoscuţii, câteva domnişoare, şi am uitat cu desăvârşire de rugăciunea pe care o 
făcusem. 

Seminarul a demarat. Am început rostind cu putere OM, sunetul «sfânt», conform învăţăturii 
hinduse, pentru a se «purifica» atmosfera de influenţe spirituale nedorite. 

Seminarul continua, dar elevii mai vechi au început să devină indispuşi. In pauze, murmurele şi 
agitaţia creşteau. Eu nu puteam înţelege ce se petrecea. îl simpatizasem pe Paul şi îmi displăcea să aud 
cuvinte împotriva sa. 

Paul însă, precum s-a dovedit mai târziu, începuse să mă suspecteze a fi cauza dificultăţilor. După 
pauză, a redeschis seminarul cu câteva anecdote, pentru a destinde atmosfera. în timp ce spunea 
anecdotele, plimbându-se prin mulţime, mă supunea diferitor teste psihosomatice. Spre exemplu, îmi 
întindea brusc mâna, ca să vadă cum voi reacţiona. Absolut spontan, fără să mă gândesc, am răspuns 
pozitiv; l-am prins strâns de mână. Mi-a făcut trei-patru astfel de teste şi, în final, mi-a făcut unul despre 



1 Am considerat că este potrivit aici să facem o prezentare a lucrării lui Dionysios Farasiotis întrucât oferă foarte multe 
argumente practice care întăresc punctul de vedere dogmatic exprimat de părintele Rodion în „Oameni şi demoni". A fost o 
mare bucurie pentru editura noastră să ofere cititorilor români traducerea acestei extraordinare mărturii contemporane... 

care citisem într-o carte de psihologie. Atunci mi-am dat seama că se îndoieşte de mine, că verifică 
raportarea mea emoţională faţă de seminar şi faţă de persoana sa. 

M-am mirat, căci eram realmente într-o stare pozitivă. De altfel, am reacţionat la toate testele 
pozitiv. 

S-a hotărât să continue iniţierea. Atmosfera devenise caldă şi amicală. Era un bun profesor. Procesul 
de instrucţie progresa gradat, cu exerciţii tot mai complexe. După o jumătate de oră de exerciţii, elevii mai 
vechi au început din nou să se agite. Murmurau între ei. 

Această tensiune n-a întârziat să erupă. S-au ridicat doi-trei dintre ei şi au început să protesteze 
deschis: 

- Există sau nu există protecţie spirituală la acest seminar? întrebau ei provocator. 

Pentru elevii mai noi, sensul acestei întrebări era greu de reperat. Ce să însemne «protecţie 
spirituală»? Să ne protejeze de ce anume? Există vreun pericol de care trebuie să ne protejăm? Cine ne 
ameninţă şi cine ne protejează? La toate aceste întrebări, veteranii răspundeau cu jumătăţi de cuvinte. 
Subliniau însă faptul că de această dată existau intruziuni de ordin spiritual şi că situaţia devenise astfel 
critică, spre deosebire de şedinţele precedente. 

Seminariile s-au întrerupt pentru o zi. Paul a anunţat că vom continua seminariile cu Măria, o veche 
elevă a sa, întrucât el personal nu mai poate continua. 

Atunci mi-a străfulgerat în minte acest gând: «Ce am cerut eu de la părintele Paisie? Nu l-am rugat 
să împiedice iniţierea, dacă este un lucru rău? Să fi intervenit bătrânul?...». Nu eram sigur. La mijloc 
puteau fi nenumărate alte cauze. 

Am hotărât să continui, rugându-mă în acelaşi timp lui Hristos şi cerându-i bătrânului ca, dacă acest 
seminar este un lucru rău, să mi-o arate încă şi mai limpede. 

După întreruperea de o zi, Măria, care urma să continue seminariile în locul lui Paul, a sosit din 
Atena. Era o tânără în jur de 30 de ani, simpatică, blond-castanie. Iniţierea s-a derulat fără impedimente 
pentru ceilalţi. Mie, însă, au continuat să mi se întâmple evenimente neaşteptate. 

Spre exemplu, la un oarecare exerciţiu, în timp ce ţineam cu toţii ochii închişi şi ne aflam cufundaţi 
în nivelul alfa, sau, mai exact, în stare de autohipnoză, schiţam în mintea noastră imaginile pe care ni le 
sugera Măria. 

Ea alesese dinainte aceste imagini şi le prezenta una după alta, fără întrerupere, exact ca la 
cinematograf. Astfel, fiecare dintre noi avea în minte o succesiune permanentă de imagini controlate. 

Brusc, în timp ce executam liniştit indicaţiile, s-a petrecut ceva asemănător unei întreruperi a 
«filmului», ca o intervenţie din exterior. 

în loc să văd ceea ce dicta Măria, am văzut un demon. Avea un chip urât şi viclean, codiţă şi coarne. 
Afişa un aer glumeţ. Inspira mai curând o dispoziţie prietenoasă faţă de mine. Nu era ameninţător, nici 
duşmănos. 

Am fost surprins de întâmplare. Ce putea fi creatura aceea? Ce voia de la mine? Imaginea a durat 
câteva secunde, după care am continuat exerciţiul. Nimeni n-a bănuit nimic. Pe parcursul exerciţiilor, 
demonul mi-a reapărut în mai multe rânduri, de fiecare dată în alt chip. 

La sfârşit am hotărât să-i cer lămuriri Măriei. După terminarea cursului, ne-am aşezat amândoi într- 
un capăt al salonului şi i-am descris cele întâmplate. 

- Despre ce poate fi vorba, care este părerea ta? am întrebat. 

M-a ascultat cu atenţie, fără nedumeriri sau obiecţii. A admis întocmai evenimentele, spunându-mi 
că asemenea lucruri se întâmplă frecvent în plan spiritual. A început apoi să-mi vorbească despre maestrul 
ei care trăia în Franţa. Mi-a spus că o ajutase mult, dar că-1 plăteşte atât de scump încât este nevoită să 
muncească 12 ore pe zi, fără a mai socoti şi seminariile de Mind Control. îşi întâlneşte maestrul de patru - 
cinci ori pe an, şi îi dă aproape toţi banii pe care-i are. Atât de costisitoare îi este relaţia cu el. . . 

Din câte mi-am dat seama, maestrul ei urma aşa-numita «cale a omului şiret», era discipol al lui 
Gurdjieff. 

Tânăra se arăta a fi inteligentă, terminase Dreptul, călătorise mult. N-am putut înţelege relaţia ei cu 
profesorul francez. Practic, ea îi dăruia toţi banii pe care-i câştiga într-un an. Foarte comercial vedea 
lucrurile acest maestru! Părintele Paisie era exact contrariul. Căuta mereu să dea, nu să primească. 



împărţea toate darurile sale duhovniceşti copiilor săi. în dar aţi luat, în dar să daţi, le-a spus Hristos 
ucenicilor Lui (Matei 10, 8). (...) 

Dacă cineva dorea să progreseze, trebuia să-şi găsească un maestru propriu. Cam acestea erau 
concepţiile ei. 

I-am pus din nou aceeaşi întrebare: 

- De ce mi-a apărut demonul? 

A zâmbit cu simpatie şi mi-a spus: 

- Se pare că celulele tale au o astfel de polarizare încât îl atrag. 

Cu alte cuvinte, susţinea că eu aş avea o oarecare «înrudire organică» cu Diavolul. Am deschis gura 
plin de uimire: 

- Bine, zic, atunci lui Hristos de ce I s-a arătat? 
A rămas încremenită. 

- Pui întrebări dificile, mi-a spus şi s-a îndepărtat. 

Am simţit că urmărise două lucruri: primul, să mă pună în contact cu maestrul ei; al doilea, să-mi 
inducă ideea că aş avea o oarecare rezonanţă cu demonii, şi să mă determine să privesc pozitiv acest lucru. 

Seminariile erau foarte aproape de sfârşit. începusem să mă frământ. Poziţia Măriei, apariţia 
demonului, nu erau oare tocmai împlinirea rugăminţii pe care i-o adresasem părintelui Paisie? Nu-i 
cerusem ca «dacă acest seminar este un lucru rău, să mi-o arate încă şi mai limpede»? 

După un timp, l-am întrebat pe bătrân dacă auzise rugăciunea mea şi dacă îmi dăduse «mână de 
ajutor». 

A zâmbit şi m-a mângâiat cu multă dragoste: 

- Te-aş fi lăsat fără ajutor, bre? a răspuns. . ." 

* 

„Swami Vivekananda a devenit celebru în Occident, cu precădere în Anglia şi America, la începutul 
secolului XX. Şi-a petrecut viaţa conferenţiind despre hinduism oriunde era solicitat. S-a străduit să 
întemeieze şi câteva centre hinduse, bucurându-se de ceva mai mult succes în America. Această misiune 
i-a fost încredinţată ca şi datorie a vieţii sale de către maestrul său, gurul Rama Krishna, un mare «sfânt» 
al hinduismului. A murit în jurul anului 1930. 

Citisem câteva din cărţile sale, fapt pentru care mi-a stârnit un viu interes testamentul lui, pe care 1- 
am găsit într-unui din rafturile bibliotecii. O carte cu puţine pagini, pe care însă n-o mai văzusem, şi nici 
nu mai auzisem vreodată despre ea. De altfel, n-am mai întâlnit-o până astăzi nicăieri altundeva. Am 
început deci să o citesc. Foarte curând, am rămas stupefiat de conţinutul ei! Era mărturisirea existenţei 
unui efort sistematic, concertat cu precizie de-a lungul mai multor etape, cu scopul schimbării politice şi, 
în cele din urmă, a cotropirii lumii occidentale creştine de către concepţiile orientale. Punctul terminus al 
acestui plan era distrugerea definitivă a creştinismului. 

Vivekananda vorbea de o riguroasă strategie care fusese iniţiată cu câteva generaţii înainte de el şi 
care se afla deja în curs de aplicare. în stadiul actual, se urmărea pregătirea mentalităţii occidentale pentru 
asumarea concepţiilor orientale despre lume şi Dumnezeu. Planul în sine era conceput de nişte fiinţe 
spirituale superioare, în orice caz nu de către oameni, din câte lăsa să se înţeleagă textul. Vivekananda se 
socotea un umil slujitor al acestui plan, şi se plasa pe sine într-o serie de nume aparţinând altor oameni 
care îşi puseseră în trecut viaţa în slujba aceluiaşi scop. Era satisfăcut de felul în care se achitase de partea 

sa de datorie, şi părăsea această viaţă «împlinit»." 

* 

„Pe maica Gavrilia, în lume Avrilia Papayanni (1897-1992), am întâlnit-o în Atena, la ani de zile 
după călătoria mea în India. Auzisem că trăise mult timp în India, că era înzestrată cu daruri duhovniceşti 
şi că avea un mod simplu şi delicat de a şi-i apropia mai ales pe tineri. ... «ceea ce a uimit-o din primele 
zile era faptul că în filosofia indiană gurul este socotit de către discipolii şi fidelii săi drept încarnare a lui 
Dumnezeu. îl tratează ca pe un idol în carne şi oase, cad jos şi i se închină, întocmind slujbe sfinte în 
cinstea lui, aşa cum procedează şi cu ceilalţi zei ai lor». (...) Maica Gavrilia 1-a cunoscut şi pe gurul Sai 



2 Dionysios Farasiotis, Marii iniţiaţi ai Indiei şi Părintele Paisie, Editura Egumenită, 2005, pp. 123-129. 

3 Idem, pp. 261-262. 



Baba, care se declara pe sine Dumnezeu, superior tuturor «zeilor» cunoscuţi, inclusiv lui Hristos. Despre 
acest episod îşi aminteşte doamna Bachon, o veche prietenă a sa franţuzoaică: 

«îmi povestea că pe vremea când se afla în India şi lucra la un spital, s-a întâmplat să treacă pe acolo 
Sai Baba, însoţit de nişte americani care se minunau de trucurile lui magice... Producea diverse 
materializări şi transmutări ale unor bijuterii din aur şi argint. Când a văzut-o pe maica Gavrilia, a încercat 
să-i facă o demonstraţie asemănătoare, cu câteva pietricele de râu. împiedicat de rugăciunea ei, n-a putut 
face însă absolut nimic. . .»". 4 

Cele trei fragmente de mai sus sunt extrase din cartea Marii iniţiaţi ai Indiei şi Părintele Paisie, 
scrisă de Dionysios Farasiotis. Acest volum vine în întâmpinarea celor care s-au lăsat atraşi de filosofiile 
orientale, de yoga sau de diferitele tehnici de meditaţie. 

Trebuie să fim conştienţi de faptul că unul dintre motivele pentru care unii oameni părăsesc Biserica 
este şi o anumită neputinţă a noastră de a ne mărturisi credinţa aşa cum se cuvine. Există persoane care, 
sătule de o anumită făţărnicie, de o anumită trăire pur exterioară a credinţei, de unele slăbiciuni pe care le 
observă la creştini, pleacă să caute răspunsul la problemele lor spirituale în alte spaţii religioase, în secte, 
asociaţii parapsihologice, în grupări radiesteziste sau yoghine. 

Să observăm faptul că unele dintre ele sunt persoane cu un fond sufletesc bun, sincere în căutările 
lor, dornice de a sluji lui Dumnezeu şi aproapelui lor. Părăsirea Bisericii nu este un act de apostazie 
conştientă (mai ales că legătura cu Biserica este păstrată şi după intrarea în noile grupări - şi asta pentru că 
diavolul nu vrea ca ruperea de Hristos să fie evidentă, cel puţin nu în primele etape). Este un act de curaj, 
sau mai bine zis aşa vrea să pară, şi un act de căutare a Adevărului. 



4 Idem, pp. 256, 260. 



Este lesne de înţeles faptul că cei care au cunoscut frumuseţea şi adevărul Ortodoxiei nu o vor 
lepăda pentru a căuta ceva mai bun în şanţurile celorlalte căi spirituale. Numai că cei care părăsesc 
Biserica o fac pentru că nu au fost ajutaţi să înţeleagă trăirea creştină. O părăsesc, respingând ceva ce de 
fapt nu au cunoscut cum trebuie. 

Trăirea în Hristos nu este spectaculoasă la nivel grosier, cum este o şedinţă de magie neagră sau o 
iniţiere yoghină. Este mai uşor să te apuci de yoga şi să simţi anumite energii decât să stai la Sfânta 
Liturghie... 

Ei bine, Dionyisios Farasiotis reuşeşte să ne aducă în faţa minţii o sumedenie de argumente în 
favoarea credinţei ortodoxe. Şi nu numai argumente teoretice, ci mai ales practice... De multe ori, în 
polemicile dintre un creştin şi un pasionat practicant de yoga, cel din urmă spune: „Argumentele tale, cum 
că maeştrii de yoga sunt şarlatani, desfrânaţi şi iubitori de bani, sunt valabile pentru profesorii de aici... 
Dar în India e altfel, nu poţi combate ce nu cunoşti. Eu am citit din cărţi şi am găsit acolo oameni cu mult 
mai sfinţi decât preoţii Bisericii..." 

Numai că Dionysios Farasiotis s-a dus şi i-a cunoscut în India pe cei mai faimoşi guru. Aşa că 
mărturia lui este cu atât mai preţioasă. . . 

Să ne dăm seama totuşi de faptul că e uşor să facem comparaţii când nu cunoaştem unul dintre cei 
doi termeni ai comparaţiei... Se pot face comparaţii riscante între mari guru, renumiţi în toată lumea, ale 
căror vieţi le „ştim" din cărţi, şi preoţii de parohie, cărora uneori li se observă mai uşor neputinţele decât 
virtuţile. Nu vom spune acum că, dacă am compara un preot obişnuit cu un guru obişnuit, unul va fi mai 
bun decât celălalt. Ci vom compara vârfurile... adică pe marii guru cu părinţii duhovniceşti, cum sunt 
avva Paisie, avva Porfirie, avva Filothei Zervakos, avva Sofronie Saharov, sau chiar mai tânărul „avvă" 
Serafim Rose. 

Comparaţia îi va arăta pe marii guru ca fiind iubitori de slavă, iar pe părinţii duhovniceşti, iubitori 
de smerenie. Pe unii îi va vădi iubitori de daruri, iar pe ceilalţi, iubitori ai sărăciei şi ai nevoinţei. Pe unii, 
prezentându-se drept supraoameni, învăţători ai omenirii, când de fapt sunt plini de patimi, iar pe ceilalţi 
trăind ca robi ai lui Hristos, dar robi în inimile cărora sălăşluieşte însuşi Stăpânul lor şi al întregii lumi. . . 

Nu este uşor însă să ai reperele pentru a face o astfel de comparaţie. Numai oamenii duhovniceşti 
pot înţelege că înălţimea spirituală nu se calculează după numărul de nopţi nedormite sau de zile de post 
negru. Pentru că asceza în sine nu are valoare. Ea capătă valoare atunci când se încadrează într-un mod de 
viaţă binecuvântat de Dumnezeu. 

Este uşor să citim despre mari yoghini care au trăit hrănindu-se cu foarte puţină mâncare şi să 
afirmăm: „Ia uite, aceştia sunt mari sfinţi..." Numai că sfinţenia trebuie să aibă ca bază nu asceza, ci 
aşezarea în adevăr. . . 

Creştinii ştiu că Adevărul este Hristos, şi că cei care părăsesc Biserica pentru adevăruri amăgitoare 
merg pe calea pierzării... Ceilalţi însă au nevoie de argumente pentru a părăsi înşelările care i-au rupt - 
într-o măsură mai mică sau mai mare - de Hristos. 

Dionysios Farasiotis a încercat să afle unde este adevărul ultim, la maeştrii yoghini sau în Ortodoxie. 
Drumul său a fost foarte sinuos, foarte periculos, şi numai mila lui Dumnezeu 1-a ajutat să nu ajungă pe 
fundul prăpastiei. In unele ezitări ale lui, în unele greşeli ale lui, se vor regăsi cu siguranţă mulţi dintre 
căutători. Dar aceştia vor avea putinţa să evite celelalte greşeli şi celelalte capcane în care a căzut tânărul 
grec 5 . . . 

întâmplarea de la Hotelul Majestic, când o întreagă serie de iniţieri în tehnicile de Mind Control - o 
tehnică atât de în vogă astăzi - a eşuat numai datorită rugăciunilor părintelui Paisie (acest nou sfânt al 
vremurilor noastre), ar trebui să îi pună pe gânduri pe diferiţii practicanţi ai diferitelor forme de meditaţie 
de tip oriental. Confruntarea dintre Maica Gavrilia şi Sai Baba, care s-a autoproclamat - ca mulţi alţi 



5 Trebuie făcută o precizare: poate că unii cititori, învăţaţi din cărţile de yoga sau de ocultism să facă imediat cele despre care 
au citit, vor fi tentaţi să îl ispitească pe Dumnezeu mergând şi ei la diferite adunări eretice pentru a vedea dacă invocarea lui 
Dumnezeu funcţionează de fiecare dată, aşa cum a funcţionat în cazul lui Dionysios Farasiotis. Numai că o astfel de încercare 
are mari şanse de eşec. Şi acela ar fi fost poate biruit de puterile profesorului de Mind Control dacă nu l-ar fi apărat rugăciunile 
părintelui Paisie. Cei care vor să îl ispitească pe Dumnezeu să îşi arate puterea se îndepărtează de calea supunerii smerite faţă 
de voia lui Dumnezeu, de calea pe care ne-a arătat-o Hristos. Şi vor culege roadele pe care nu le-au aşteptat. 

paranoici - noul Mesia al omenirii, ar trebui să îi pună pe gânduri pe cei care sunt seduşi de „minunile" 
marilor maeştri ai Orientului. 

Putem citi şi în Vieţile Sfinţilor cum atâţia slujitori idolatri şi atâţia vrăjitori făceau minuni prin care 
amăgeau poporul, dar în faţa slujitorilor Adevăratului Dumnezeu nu aveau nici o putere. . . 

Cât despre referirea la testamentul lui Vivekananda, ea răstoarnă puţin perspectiva pe care o au 
europenii asupra spiritualităţii indiene: această spiritualitate nu este o comoară greu de găsit, ci este o 
otravă pe care „producătorii" vor să o răspândească în întreaga lume, pentru a o supune duhurilor 
întunericului. Chiar dacă această otravă este ambalată frumos, chiar dacă are o culoare atrăgătoare sau un 
parfum deosebit, şi chiar dacă are un gust extraordinar, tot otravă rămâne. . . 

Să spunem însă şi faptul că Marii iniţiaţi ai Indiei şi Părintele Paisie nu este o carte adresată 
exclusiv celor care s-au îndepărtat de Biserică sau celor care au de gând să facă acest pas necugetat. Ne 
este de mare folos şi nouă, creştinilor, pentru că ne ajută să cunoaştem mai bine comorile Ortodoxiei. 

De multe ori ne lăudăm că suntem deţinători ai adevărului, dar în realitate ne cunoaştem mult mai 
puţin credinţa decât îşi cunosc ereticii rătăcirile lor . Ar trebui să nu ne mulţumim cu starea făţarnică de 
martori ai adevărului cu inimile reci şi pline de mândrie, ci ar trebui să devenim noi înşine candele aprinse 
pentru Hristos. 

Şi, arzând pentru Hristos, ne va durea inima pentru cei care stau departe de El. Ne vom da seama că 
trebuie să părăsim atitudinea noastră triumfalistă de superioritate, şi să încercăm să le dăm o mână de 
ajutor. Dacă ne pricepem, prin sfaturile noastre. Dacă găsim teren prielnic, să îi îndrumăm spre duhovnici 

.7 . . . 

iscusiţi . Iar dacă nu ni se dă prilejul, să încercăm să îi ajutăm dându-le să citească texte care i-ar putea 
ajuta. Şi, cum puteţi constata singuri, cartea lui Dionysios Farasiotis face parte din hrana cea mai potrivită 
pentru aceştia... 8 



6 Unii cititori ai cărţii, aflând despre mulţimea minunilor săvârşite de Dumnezeu prin părintele Paisie, s-au gândit: „Dar 
duhovnicul meu nu este la fel de sfânt. Trebuie să îmi caut un alt duhovnic..." O astfel de atitudine este pripită. Povăţuitori ca 
părintele Paisie sunt foarte puţini în întreaga lume. Creştinii nu trebuie să alerge după minuni. Trebuie să meargă pe calea 
Evangheliei, stând sub îndrumarea duhovnicilor lor. Şi, dacă merg totuşi să ceară cuvânt de folos de la părinţii mai sporiţi în 
viaţa duhovnicească, să nu uite că e mai bine să ai un duhovnic aproape, la care să te spovedeşti des, decât să te mândreşti că 
eşti ucenicul unui avvă şi să ajungi la spovedanie o dată pe an... 

7 Este posibil ca ei să spună că nu se vor mulţumi decât cu duhovnici de talia părintelui Paisie. Părintele Serafim Rose însă 
spunea că nu trebuie să căutăm astăzi duhovnici la înălţimea duhovnicească a marilor stareţi... Trebuie să avem iscusinţa de a-i 
ajuta pe ceilalţi să înţeleagă că, ajungând la un duhovnic obişnuit, fără harisme, vor ajunge de fapt la Hristos. Că important este 
să mergi pe calea mântuirii arătată de Biserică, având chiar şi cel mai nepriceput îndrumător. Pentru că, pentru credinţa ta, 
Dumnezeu te poate ajuta mai mult decât i-a ajutat pe unii dintre cei care, lipsiţi de credinţă, au ajuns la marii duhovnici, poate 
chiar la părintele Paisie. . . 

8 Această prefaţă s-a constituit în prezentarea cărţii Marii iniţiaţi ai Indiei şi Părintele Paisie tocmai deoarece cartea părintelui 
Rodion - ca şi Ortodoxia şi religia viitorului a părintelui Serafim Rose, sau ca orice lucrare care prezintă mai mult teoretic 
diferenţa dintre dreapta-credinţă şi varietatea de rătăciri contemporane - este întregită de faptele descrise de Dionyisios 
Farasiotis. încercăm, astfel, să îi ajutăm pe cititori să găsească răspunsurile potrivite pentru întrebările lor. Şi îndrăznim să 

credem că un astfel de demers nu l-ar deranja pe părintele Rodion. Dimpotrivă. Mai ales că lucrarea sa, precum veţi putea 
constata, este atât de clară încât nu mai avea nevoie de o prezentare specială... 



CUVÂNT ÎNAINTE 



Fiecare veac aşează în faţa creştinului noi probleme, îl face să-şi pună noi întrebări, pe care trebuie 
să le pătrundă cu mintea şi cărora să le găsească dezlegarea în duhul Tradiţiei patristice. Raţiunea omului 
este creată astfel încât nu suportă spaţii goale, şi dacă nu ai un răspuns clar, desluşit la întrebările apărute, 
golul ce se formează se umple oricum cu ceva, fie chiar şi cu nişte idei neverificate, adesea false. 
Acceptarea unui punct de vedere eclectic necreştin asupra unui fenomen necunoscut poate duce la 
denaturarea vieţii spirituale a creştinului, abătându-1 pe o cale greşită, primejdioasă. 

Secolul nostru, al XX-lea, a pus în faţa credincioşilor multe probleme, dintre care unele nu fuseseră 
cercetate de către Sfinţii Părinţi ai veacurilor trecute pentru simplul motiv că ei nu s-au confruntat cu ele. 

în prezenta lucrare ne-am propus ca, pe baza Sfintei Scripturi şi a Tradiţiei patristice, să lămurim 
unele dintre problemele apărute. în acelaşi timp problemele particulare la care vom încerca să dăm 
răspuns în această carte, sunt consacrate modurilor de ispitire a omului contemporan de către duhurile 
necurate. 

Pentru a înţelege mai bine natura fenomenelor demonice care se produc în lumea contemporană e 
necesar să cunoaştem istoria apariţiei, caracterul şi structura, capacităţile şi posibilităţile, de asemenea, 
scopurile şi finalităţile pe care le urmăresc duhurile necurate în lumea materială. Răspunsurile la aceste 
întrebări sunt redate în primul capitol - „învăţătura despre duhurile necurate potrivit cu Sfânta Scriptură şi 
Tradiţia patristică". Respectivul capitol nu pretinde o reflectare exhaustivă a subiectului demonologiei, 
căci pentru aceasta ar fi nevoie de numeroase volume. Aici este prezentat, în formă concisă, materialul 
necesar pentru înţelegerea mai bună a capitolelor ulterioare. 

în cel de al doilea capitol al cărţii este examinată astrologia, o pseudoştiinţă propagată cu 
impertinenţă şi atât de populară în timpul nostru şi, împreună cu ea, magia, ca având origine comună şi 
finalitate comună. O particularitate caracteristică a acestui curent al ocultismului este, la etapa actuală, 
expunerea lui pseudoştiinţifică, adică oferirea sub forma în care ea este mai bine asimilată de omul 
contemporan. Aici însă trebuie să înţelegem că astrologia nu are nimic comun cu ştiinţa, deoarece ea este 
întru totul bazată pe misticism. 

în capitolul al treilea este cercetată problema senzitivilor, a originii şi esenţei lor, este demonstrat 
caracterul demonic al sursei capacităţilor extrasenzoriale, este arătat tragismul destinului celor care au 
pornit pe această cale sau se bucură de serviciile senzitivilor. 

Majoritatea oamenilor zilelor noastre cred sincer în existenţa unor civilizaţii extraterestre, a unor 
„fraţi mai mari de raţiune", caută contact cu ei şi aşteaptă ajutor de la ei. în mare parte, contribuie la 
aceasta „cazurile" tot mai frecvente de apariţie a OZN-urilor, cazurile de contacte ale aşa-numiţilor OZN- 
auţi cu pământenii. Caracterul demonic al unor fenomene de acest gen a fost remarcat încă de Sfinţii 
Părinţi ai antichităţii, iar anumite schimbări în formele de acţiune ale aşa-ziselor duhuri rele sunt cauzate 
de tendinţa acestora de a se adapta la psihicul omului timpurilor noastre. Capitolul al patrulea este adresat 
tocmai dezvăluirii unor astfel de situaţii. 

în paginile presei contemporane apar adesea relatări despre anumite fenomene anormale care au loc 
într-o locuinţă sau alta. Curge din senin apă din pereţi, mobila zboară prin aer, locatarii sunt bătuţi de 
mâini nevăzute. Astăzi acestor fenomene li s-a dat frumoasa denumire germană - poltergeist. La creştinii 
dreptcredincioşi acest lucru se numea demonism sau pOZNe ale necuratului, care a căpătat o putere atât 
de mare în lumea noastră datorită patimilor şi necredinţei oamenilor. Tocmai dezvăluirii esenţei acestui 
fenomen îi este consacrat capitolul cinci al cărţii. 

Societatea noastră se cutremură de groaza unor crime sângeroase, stupide, pe care le săvârşesc 
oameni în aparenţă destul de cumsecade, de la care nimeni nu s-ar fi aşteptat la asemenea fărădelegi. Care 



sunt rădăcinile unei astfel de monstruozităţi, cauza lor? Cauza se află în planul mistic, de dincolo de 
mormânt al existenţei umane - ne spune cel de-al şaselea capitol al cărţii. 

Autorul cere iertare cititorului pentru carenţele, lipsurile acestei lucrări, de a cărei imperfecţiune este 
conştient. Numai necesitatea stringentă a momentului curent, când forţele dezlănţuite ale întunericului 
tulbură nestingherite minţile a milioane de oameni, 1-a determinat să publice această lucrare. în procesul 
scrierii ei, autorul a avut de îndurat multe necazuri din partea duhurilor necurate, dar cu ajutorul haric al 
Domnului a reuşit s-o ducă la bun sfârşit. Ceea ce 1-a asigurat şi mai mult pe autor de necesitatea reală a 
acestei lucrări şi de adevărul conţinutului ei. 

I. 

învăţătura despre duhurile necurate 
după Sfânta Scriptură şi Tradiţia patristică 



1. 
îngerii - crearea şi menirea lor 

îngerii căzuţi, sau altfel spus, duhurile căzute, demonii, dracii fac parte din seminţia îngerilor şi au 
toate calităţile esenţei îngereşti. De aceea înainte de a vorbi despre duhurile căzute, natura şi însuşirile lor, 
ar trebui să vorbim despre esenţa originară a naturii îngereşti, motivele pentru care au fost creaţi şi 
menirea lor. 

Potrivit definiţiei date de Sfântul Atanasie cel Mare, „îngerii sunt fiinţe vii, raţionale, imateriale, 
capabile să cânte imnuri, nemuritori". 

Sfântul Ierarh Dimitrie al Rostovului spune că „îngerii sunt făcuţi după chipul şi asemănarea lui 
Dumnezeu, aşa cum mai târziu a fost creat şi omul". Potrivit Sfântului Ignatie Brianceaninov, chipul 
dumnezeiesc la îngeri, ca şi la om, constă în inteligenţa din care se naşte şi în care este conţinut gândul, şi 
din care emană duhul ce ajută gândul şi îl însufleţeşte. Acest chip, asemenea prototipului, este nevăzut, 
cum nevăzut este şi la oameni. El conduce întreaga făptură a îngerului, ca şi a omului. îngerii sunt făpturi 
limitate în timp şi spaţiu şi, prin urmare, au o înfăţişare exterioară proprie. 

Sfântul Grigorie Teologul, în cuvântul la Sfintele Paşti, spune despre motivele creării îngerilor: 
„Bunătatea dumnezeiască nu s-a mulţumit să se contemple pe Sine însăşi. Trebuia ca ea să reverse şi să 
răspândească binele, ca mai mulţi să aibă parte de el, şi asta este propriu celei mai mari bunătăţi. El, mai 
întâi, i-a zămislit pe îngeri şi duhurile cereşti. Gândul era o faptă săvârşită de Cuvânt, desăvârşită de Duh. 
In felul acesta au fost create luminile secunde, care slujeau pe cea dintâi lumină... Aidoma unei lumi 
nesfârşite de cântăreţi de imnuri, ei înconjoară Cauza primară, sau fac mai mult, după a lor aptitudine, 
decât să cânte osanale, iradiind o lumină curată, de cele mai diferite culori, potrivit cu esenţa sau cu cinul 
lor". 

Potrivit Tradiţiei bisericeşti, exprimată mai desluşit în lucrarea Sfântului Dionisie Areopagitul 
Despre ierarhia cerească, cetele îngereşti se împart în trei grupuri triadice. Prima grupare (ordin) este 
alcătuită din: serafimi, heruvimi şi tronuri. A doua triadă este formată din: domnii, stăpânii şi puteri. în 
sfârşit, a treia şi cea din urmă dintre ierarhiile cereşti este aceea a îngerilor, arhanghelilor şi începătoriilor. 
Toate cetele puterilor cereşti poartă numele comun de îngeri - potrivit cu esenţa slujirii lor. Dumnezeu îşi 
dezvăluie voinţa în faţa îngerilor superiori, iar aceştia, la rândul lor, consacră pe ceilalţi. în felul acesta, 
tainele Domnului urmează în ordine descendentă de la serafimi la îngeri, şi fiecare ierarhie ulterioară este 
consacrată numai în acele cunoştinţe pe care este capabilă să le cuprindă la nivelul respectiv al dezvoltării 
sale spirituale. 

însuşi cuvântul înger, în traducere din greacă înseamnă trimis, sol. îngerii au căpătat acest nume 
generic datorită caracterului slujirii lor, îndreptată de Atotmilostivul Dumnezeu către mântuirea neamului 
omenesc. Tocmai acest lucru ni-1 mărturiseşte Apostolul Pavel, zicând: îngerii nu sunt, oare, toţi duhuri 
slujitoare, trimise să slujească pentru cei ce vor moşteni mântuirea? (Evr. 1, 14). După părerea Sfântului 
Grigorie Teologul, „... fiind slujitori ai voinţei lui Dumnezeu, ei, nu numai prin facultatea firească, dar şi 
în virtutea harului lor îmbelşugat, zboară ca gândul peste tot, şi pretutindeni sunt alături de fiecare - atât 
datorită iuţimii cu care îşi îndeplinesc slujirea, cât şi datorită subtilităţii esenţei lor." 

De altfel, după cum arată Sfântul Ignatie Brianceaninov, slujirea îngerilor nu constă numai în unica 
lucrare de a ajuta la mântuirea neamului omenesc, dar tocmai datorită acestei slujbe ei şi-au căpătat 

numele printre oameni, şi acest nume le-a fost dat, în Sfânta Scriptură, de Sfântul Duh. în Sfânta Scriptură 
nu este arătat exact timpul creării îngerilor, potrivit însă învăţăturii primite de Sfânta Biserică, crearea 
îngerilor a precedat crearea lumii materiale şi a omului. 



2. 

Diavolul, duhurile necurate şi 

cauzele căderii lor 

Atât timp cât diavolul era înger luminos şi sfânt, el îşi avea sălaşul în cer. în cer însă, s-a întâmplat o 
schimbare nefericită, şi un grup numeros de îngeri s-a depărtat de ceata sfântă a oştilor cereşti, 
transformându-se într-o haită de demoni odioşi, avându-1 în frunte pe heruvimul căzut. Mulţi dintre îngerii 
superiori, începătorii, stăpânii, stăpânitori (cf. Efes. 6, 12) au fost atraşi în această cădere. Iată ce spune în 
această privinţă Sfântul Chirii din Ierusalim: „Aşadar, întâiul vinovat de păcat şi întemeietor al răutăţilor 
este diavolul. Nu eu sunt cel care vorbeşte asta, ci Dumnezeu a zis: ...pentru că de la început diavolul 
păcătuieşte (Ioan, 3, 8). Mai înaintea lui nimeni nu păcătuise. A păcătuit el, însă, nu pentru că aşa i-ar fi 
fost firea, sau că ar fi primit înclinaţia spre păcat; în felul acesta vina păcatului ar fi căzut asupra Celui 
Care 1-a făcut astfel. Dimpotrivă, fiind creat desăvârşit şi bun, el însuşi, din propria voinţă, s-a făcut 
diavol (diavol în traducere înseamnă amăgitor). Fiind arhanghel, după aceea a fost supranumit, pentru 
clevetire, diavol; fiind un bun slujitor a lui Dumnezeu, a devenit satana în tot sensul acestui cuvânt, pentru 
că satana înseamnă vrăjmaş. Şi aceasta nu e învăţătura mea, ci e a proorocului Iezechiel, purtătorul de 
duh. El, compunând o cântare de jale despre satana zice: Tu erai pecetea desăvârşirii, deplinătatea 
înţelepciunii şi cununa frumuseţii. Tu te aflai în Eden, în grădina lui Dumnezeu (Iez. 28, 12-13). Şi peste 
câteva cuvinte adaugă: Fost-ai fără prihană în căile tale din ziua facerii tale şi până s-a încuibat în tine 
nelegiuirea (Iez. 28, 15). E foarte bine spus: „s-a încuibat în tine nelegiuirea", răul nu ţi-a fost dat 
dinafară, ci tu însuţi l-ai zămislit. în cuvintele următoare proorocul a arătat şi motivul: Din pricina 
frumuseţii tale s-a îngâmfat inima ta, şi pentru trufia ta ţi-ai pierdut înţelepciunea. De aceea te-am 
aruncat la pământ (Iez. 28, 17). Asemeni acestora spune şi Domnul Iisus Hristos în Evanghelie: Am văzut 
pe satana ca un fulger căzând din cer (Le. 10, 18). Astfel, este de faţă acordul dintre Vechiul şi Noul 
Testament. Diavolul a căzut, atrăgând pe mulţi cu el în căderea sa. El îi umple de păcate pe cei care i se 
supun. De la el se trag preacurvia, desfrânarea şi tot ce este rău. Prin el protopărintele nostru Adam a fost 
alungat, schimbând raiul, care de la sine dădea roade minunate, pe pământul care rodea spini". 

După căderea duhurilor necurate din cer pe pământ sau în văzduh, pentru ei a devenit inaccesibilă 
lumea locuitorilor cerului, din care pricină toată rea-voinţa lor a fost îndreptată în chip deosebit asupra 
pământului ce le era la îndemână, pentru a semăna între oameni răul. în acest fel, răul este o necesitate 
vitală a demonilor, care nu se gândesc la nimic altceva decât la rău, nu-şi găsesc astâmpărul sau plăcerea 
decât în lucrarea lor păgubitoare. Ei dispreţuiesc sentimentul binelui, ca şi împărăţia lui Dumnezeu. 

Potrivit învăţăturii Sfântului Ignatie Brianceaninov, „...duhurile necurate au căzut de la înălţimea 
demnităţii spirituale; ele au căzut în plăcerea trupească mai mult decât oamenii. Oamenii au posibilitatea 
să treacă de la plăcerea trupească la cea sufletească; duhurile necurate sunt lipsite de această posibilitate. 
Oamenii nu cad pradă unei ispite atât de puternice a plăcerii senzuale, pentru că la ei binele firesc nu a 
fost nimicit, ca la duhuri, prin cădere. 

La oameni, binele este amestecat cu răul şi de aceea devine netrebuincios; la duhurile necurate 
precumpăneşte şi acţionează doar răul. Plăcerea senzitivă în tagma duhurilor rele şi-a găsit o dezvoltare 
absolută, deplină, cum alta nu mai poate fi. Păcatul lor cel mai mare este ura neînfrânată faţă de 
Dumnezeu, exprimată printr-o straşnică şi neîncetată hulire a Lui. Ei s-au trufit în faţa lui Dumnezeu 
însuşi; ei au transformat ascultarea faţă de Dumnezeu, firească făpturilor vii, într-o împotrivire neîncetată, 
într-o vrajbă de neîmpăcat. De aceea căderea lor este atât de adâncă, şi plaga morţii veşnice, de care sunt 
atacaţi, este incurabilă. O patimă esenţială a lor este trufia; ei sunt preaplini de o nemaipomenită şi 
neroadă vanitate; îşi găsesc plăcerea în toate felurile de păcat, se complac mereu în rele, trecând de la un 
păcat la altul. Ei se complac în iubirea de arginţi, şi în ghiftuire, şi în desfrâu. Neavând posibilitatea de a 
săvârşi păcatele trupeşti cu trupul, ei le săvârşesc cu închipuirea şi cu simţurile; ei au obişnuit esenţa lor 

imaterială cu viciile fireşti ale cărnii; ei şi-au dezvoltat viciile nefireşti lor mult mai mult decât acestea pot 
fi dezvoltate la oameni. 

Duhurile necurate, conţinând în sine principiul tuturor relelor, caută să-i atragă pe oameni în toate 
păcatele cu scopul şi dorinţa de a-i duce la pierzanie. Ei ne atrag pe noi în felurite plăceri ale trupului, 
lăcomie, goană după slavă, înfăţişându-ne cu farmec ispititor obiectele acestor patimi". 

Demonii nu îi pot face nimic Creatorului, Carele, fiind Dumnezeul Atotputernic, este inaccesibil 
oricărei influenţe din partea făpturii. De aceea ei şi-au îndreptat toată răutatea asupra omului, care 
reprezintă chipul lui Dumnezeu, şi, ştiind că Dumnezeu îşi iubeşte creatura, caută să facă rău cât mai mult 
obiectului iubirii Sale. 



3. 

Aspectul exterior, structura corporală 

şi însuşirile duhurilor necurate 

Sfântul Macarie cel Mare spune că îngerii au chip şi înfăţişare, la fel cum sufletul are chip şi 
înfăţişare proprie, şi că acest chip, aspect exterior - sunt chipul şi înfăţişarea omului exterior în trupul său. 
Acelaşi preacuvios observă că îngerii şi sufletele, deşi foarte fine în esenţa lor, cu toată această fineţe a 
lor, sunt totuşi trupuri. Potrivit Sfântului Ignatie Brianceaninov, „...acestea sunt nişte corpuri subtile, 
eterice, pe când, dimpotrivă, corpurile noastre pământeşti sunt foarte materiale şi grosiere... îngerii, 
aidoma sufletului, au: membre, cap, ochi, gură, degete, mâini, picioare, păr - într-un cuvânt, o asemănare 
deplină a omului vizibil în trupul său. Frumuseţea virtuţii şi harul dumnezeiesc străluceşte pe figurile 
sfinţilor îngeri; o răutate disperată constituie caracterul îngerilor căzuţi; feţele lor seamănă cu feţele 
hidoase ale celor mai ticăloşi şi mai criminali dintre oameni". Demonii s-au desfigurat prin distrugerea în 
ei înşişi a binelui, prin zămislirea şi dezvoltarea în ei a răutăţii. Aceasta a lăsat amprente şi asupra 
aspectului lor exterior. De aceea, Scriptura îi supranumeşte fiare, iar pe principalul dintre ei - balaurul cel 
mare (cf. Apoc. 12, 9). Să nu dai fiarelor sufletul ce Te laudă pe Tine (Ps. 73, 20). Chipul lor firesc este 
cumplit şi urâcios, aşa 1-a văzut Iov pe diavol ca un monstru hidos, descriindu-1 prin forţa cuvântului 
artistic. Sfânta Scriptură arată că demonii au aceleaşi simţuri pe care le are omul: văz, auz, miros, simţul 
tactil; ea le atribuie capacitatea de a vorbi; duhurilor necurate le atribuie metehnele oamenilor răi, muţenia 
şi surzenia. însuşi Iisus Hristos 1-a numit pe unul din demoni surd şi mut. Duh mut şi surd, îţi poruncesc! 
Ieşi din el şi să nu mai intri în el! (Marcu 9, 25), şi duhul surd care nu auzea glasul Sfinţilor Apostoli şi nu 
se supunea poruncii lor, a auzit glasul Domnului, şi tot atunci, ţipând şi scuturând cu mare putere copilul, 
a îndeplinit voia Domnului. Cu ocazia tămăduirii altui bolnav stăpânit de drac, Evanghelia spune că acest 
drac era mut (cf. Luca 11, 14). 

Materialitatea din care sunt plăsmuite duhurile este mult mai subţire decât materialitatea trupului 
omenesc, şi tocmai din această pricină, după părerea Sfântului Ignatie Brianceaninov, duhurile, în 
acţiunile lor, sunt mult mai nestingherite, mult mai dezvoltate în capacităţile lor, decât oamenii." în 
Faptele Sfinţilor Apostoli se arată că Duhul Domnului a răpit pe Filip şi 1-a dus în Azot (Fapte 8, 39-40). 
în Cartea proorocului Daniel citim cum îngerul 1-a adus pe proorocul Avacum dintr-un loc îndepărtat, ca 
acesta să îi dea hrană proorocului Daniel, aruncat în groapa cu lei (cf. Dan. 4). 

Nu numai îngerii, ci şi demonii au capacitatea de a se deplasa rapid în spaţiu. Demonii au şi 
posibilitatea de a teleporta atât materia pământească brută, cât şi oamenii. în Evanghelia după Matei citim 
că diavolul, ispitindu-L pe Domnul Iisus Hristos, L-a dus în sfânta cetate şi L-a pus pe aripa templului, 
după aceea L-a dus pe un munte foarte înalt (cf. Mt. 4, 1-11). 

în Viaţa Sfântului Ioan, arhiepiscopul Novgorodului, se descrie călătoria pe care el a făcut-o călare 
pe un drac de la Novgorod la Ierusalim şi înapoi. Şi toată această călătorie a fost făcută după miezul 
nopţii, durând două-trei ore. E o dovadă că viteza de mişcare a duhurilor necurate, deşi mare, nu e 
nicidecum nemărginită. 

Demonii, asemenea îngerilor, au aşijderea capacitatea să facă schimbări uimitoare în natura vizibilă. 
în cartea lui Iov citim cum, sub acţiunea diavolului, focul, ivit privirii oamenilor, ca dezlănţuit din cer, a 
aprins şi a ars turmele de oi ce-i aparţineau lui Iov, împreună cu păstorii. Tot aici aflăm că în urma unor 

manipulări ale duhului necurat a venit un vânt mare, şi s-a prăbuşit casa în care se adunaseră fiii şi fiicele 
lui Iov, şi ei au murit (cf. Iov 1, 13-19). în Cartea lui Tobit se scrie despre un demon pe nume Asmodeu, 
care i-a ucis pe cei şapte bărbaţi cu care fusese măritată rând pe rând Sara, fiica lui Raguel (cf. Tob. 3, 8). 
Acţiunea duhurilor asupra materiei prin intermediul unei substanţe necunoscută nouă, ca şi multe alte 
însuşiri ale îngerilor, sunt descrise în următoarea istorisire a Sfintei Scripturi. îngerul s-a arătat viitorului 
judecător izraelit, Ghedeon şi, când acesta i-a pregătit darul, îngerul Domnului, întinzăndu-şi vârful 
toiagului ce-l avea în mână, s-a atins de carne şi de azime; şi a ieşit foc din piatră şi a mistuit carnea şi 
azimile; şi îngerul Domnului s-a făcut nevăzut de la ochiul lui (Jud. 6, 21). 

După cum vedem în toate cele descrise mai sus, duhurile imateriale, create dintr-o substanţă mai 
subtilă decât omul, au fost înzestrate de la început cu forţe care le îngăduie să exercite o influenţă 
puternică asupra lumii materiale; în afară de aceasta, ele au cunoştinţe incomparabil mai mari despre 
organizarea şi legile universului, stăpânesc mijloace care le fac în stare să înfrunte legile lumii vizibile. 



4. 
Unde sălăşluiesc duhurile necurate? 

Potrivit învăţăturii Bisericii Ortodoxe, duhurile au locurile lor de şedere, sălaşurile lor, 
corespunzătoare esenţei lor şi calităţilor însuşite în mod samavolnic. 

Locul de sălăşluire al demonilor este spaţiul de sub cer, adică văzduhul, suprafaţa pământului, şi 
genunea sau iadul. Potrivit Sfântului Ignatie Brianceaninov, „... întinderea dintre cer şi pământ, tot abisul 
pe care îl vedem cu ochiul, văzduhul, pământul, servesc drept sălaş pentru duhurile necurate, alungate din 
cer. în cartea lui Iov satana este înfăţişat ca rătăcind pe întinderea nemărginită a pământului; el cutreiera 
pământul, dând târcoale pe el, chinuit de o ură neîncetată faţă de neamul omenesc (Iov 1, 7). Sfântul 
Apostolul Pavel îi numeşte pe demoni duhurile răutăţii care sunt în văzduhuri (Efes. 6, 12), iar pe 
căpetenia lor - stăpânitorul văzduhului (cf. Efes. 2, 2). Astfel, îngerii izgoniţi din cer sunt răspândiţi în 
mare număr în văzduhurile pământului". 

Prezenţa demonilor pe pământ este arătată clar în istorisirile evanghelice, în care sunt descrise 
diferitele lor fapte şi nelegiuiri. Ei reprezintă sursa diferitelor boli şi suferinţe, pot intra în oameni şi 
animale pentru a-i chinui (cf. Le. 8, 33; Le. 13, 16 ş.a.). Demonii trăiesc şi în apă, asta vădindu-se din 
învăţătura Bisericii Ortodoxe care, în rugăciunile sale de sfinţire a apei, îl roagă pe Dumnezeu să cureţe 
apa de posibila prezenţă acolo a duhurilor necurate. 

Vorbind despre locurile propriu-zise ale raiului şi iadului, socotim potrivit să facem cunoscut 
punctul de vedere al ascetului american Serafim Roze. După părerea lui, „aceste locuri se găsesc în afara 
coordonatelor sistemului nostru spaţio-temporal; aeronava nu zboară nevăzută prin rai, iar un satelit al 
pământului prin al treilea cer, şi cu ajutorul forajului nu poţi ajunge până la sufletele care aşteaptă în iad 
Judecata de Apoi. Ele nu sunt acolo, ci într-un spaţiu de altă natură, care începe nemijlocit aici, dar se 
întinde ca şi cum în altă dimensiune". Această teză corespunde întocmai răspunsului Sfântului Ioan Gură 
de Aur privitor la locul de aflare a raiului şi iadului: „După părerea mea, el este undeva în afara acestei 
lumi", spune Sfântul în discuţiile pe marginea Epistolei Sfântului Apostolul Pavel către Romani (31, 3-4). 

în timpurile noastre reşedinţa diavolului, căpetenia demonilor, este iadul sau, altfel zis, genunea, 
tartarul, infernul, viscerele pământului. Sfântul prooroc Isaia a prevestit acest sălaş duhului necurat: Şi 
acum, tu te cobori în iad, în cele mai de jos ale adâncului (Isaia 4, 15). S-au împlinit cele prezise 
stăpânitorului văzduhului, prin autoritatea şi puterea lui Iisus Hristos. Domnul 1-a legat pe satana pentru 
toată întinderea timpului dintre cele două veniri ale Sale şi, cum e spus în Apocalipsă, l-a aruncat în 
adânc şi l-a închis şi a pecetluit deasupra lui (Apoc. 20, 3). înainte de cea de a doua venire a Domnului, 
satana va fi dezlegat din închisoarea lui; şi va ieşi să amăgească neamurile, care sunt în cele patru 
unghiuri ale Pământului (Apoc. 20, 7). Din Vieţile sfinţilor se vădeşte, de asemenea, că mai-marele 
duhurilor întunericului, satana, se găseşte în iad, iar la suprafaţa pământului şi în văzduh uneltesc dracii 
diriguiţi de stăpânii lor, adică de duhurile necurate din clanurile superioare. Demonii coboară în iad pentru 
a primi noi porunci şi instrucţiuni de la satana, îl informează asupra celor săvârşite de ei şi asupra a tot ce 
se face la suprafaţa pământului. Tot în iad, potrivit învăţăturii Bisericii, se află sufletele păcătoşilor, pe 

care demonii le supun unor chinuri îngrozitoare. Ceea ce e în deplin acord cu spusele lui Hristos: Duceţi- 
vă de la Mine, blestemaţilor, în focul cel veşnic, care este pregătit diavolului şi îngerilor lui (Mt. 25, 41). 



5. 

Modalităţile de influenţă a 

duhurilor necurate asupra oamenilor 

După cum s-a arătat mai sus, demonii şi-au dezlănţuit toată mânia asupra omului, care este chipul 
lui Dumnezeu. Toate eforturile lor sunt îndreptate spre a duce la pierzanie cât mai multe suflete omeneşti. 
„Diavolul te încearcă de peste tot - spune Sfântul Grigorie Teologul - te pândeşte unde să-ţi facă vreo 
pacoste, unde să-ţi găsească partea slabă, neapărată şi expusă pentru lovitură; cu cât e mai mare 
neprihănirea pe care o vede, cu atât mai mult caută s-o pângărească. Duhul necurat se poate înfăţişa sub 
chip prefăcut, întinzând ba o cursă, ba alta; el reprezintă fie adâncul întunericului (răul evident), fie că se 
transformă într-un înger luminos (se maschează sub chipul binelui şi cucereşte minţile zâmbind prefăcut), 
din care pricină trebuie să fim deosebit de atenţi, pentru ca în loc de lumină să nu ne întâlnim cu 
moartea". Sfântul Apostolul Pavel ne previne, de asemenea, că e nevoie de o mare atenţie şi vigilenţă: 
...deoarece însuşi satana se preface în înger al luminii. Nu este deci lucru mare dacă şi slujitorii lui iau 
chip de slujitori ai dreptăţii al căror sfârşit va fi după faptele lor (II Cor. 11, 14-15). 

în lupta cu omul, duhurile necurate încearcă să influenţeze trupul, sau sfera imaginară, senzitivă şi 
volitivă. Despre caracterul influenţei asupra trupului omului am vorbit deja în secţiunea a treia a 
prezentului capitol, în care am arătat limpede că demonii pot să ucidă pe oameni, să abată asupra lor boli 
şi să intre în ei (adică să le stăpânească trupul). Acest din urmă aspect îl vom examina aici mai pe larg. 

Demonii intră înăuntrul corpului omenesc cu toată esenţa lor volatilă, aşa cum ar intra aerul. O 
descriere amănunţită a acestui fapt o găsim la Motovilov, într-o mărturie din care aflăm cum duhul 
necurat a pus stăpânire pe trupul lui, chinuindu-1 timp de mulţi ani. 

Demonul, intrând în om, nu se amestecă cu sufletul, ci trăieşte în trup, posedându-i în chip forţat 
sufletul şi trupul. Potrivit Sfântului Ignatie Brianceaninov, „gazele au o însuşire de elasticitate deosebit de 
dezvoltată, adică însuşirea de a cuprinde un volum de diferite proporţii; este evident că şi demonii au 
această calitate, datorită căreia pot încăpea în număr mare într-un singur om (cf. Luca 8, 30). Intrând în 
om, potrivit mărturisirii Sfântului Ioan Casian, „dracii întunecă rău simţurile raţionale ale sufletului; (asta 
se întâmplă) asemeni simptomelor pe care omul le suferă din pricina vinului, a febrei sau a unui frig peste 
măsură de mare". Demonul însă nu-şi poate face adăpost în sufletul nostru. „Duhurile necurate, spune 
acelaşi sfânt, nu pătrund în trupurile celor posedaţi de ele altfel decât punând mai întâi stăpânire pe mintea 
şi gândurile lor. Despuindu-le mintea de veşmântul temerii de Dumnezeu, aducerii aminte de Dumnezeu, 
duhurile necurate se năpustesc asupra oamenilor, ca asupra unor neapăraţi şi lipsiţi de ajutorul lui 
Dumnezeu şi de aceea uşor de cucerit, şi, în cele din urmă, se încuibează în ei, ca şi cum aceştia li s-ar da 
în posesie". Despre aceleaşi lucruri vorbeşte şi Sfântul Grigorie Teologul: „Diavolul nu poate pune 
stăpânire pe noi în întregime prin nici un fel de mijloace; dacă stăpâneşte puternic pe unii, este pentru că 
aceştia s-au lăsat stăpâniţi de bună voie, fără să se împotrivească (cf. Iac. 4, 7)". în felul acesta se poate 
trage concluzia că instalarea directă a duhului necurat în om se produce numai cu slobozenie specială de 
la Dumnezeu, constituind adesea o urmare a vieţii desfrânate şi uşuratice a celui păcătos. 

De remarcat însă, că mai des se întâlneşte nu instalarea diavolului în om, nu îndrăcirea, ci posedarea 
omului prin subordonarea sufletului său voinţei demonice. Drept un exemplu caracteristic în acest sens ne 
poate servi Iuda. Cuvintele din Evanghelie „a intrat satana în Iuda" nu vor fi înţelese aşa că Iuda s-ar fi 
îndrăcit în sensul deplin al acestui cuvânt. Sfântul Apostolul Ioan Teologul spune că satana a pătruns mai 
întâi în sufletul ucenicului datorită lăcomiei de bani a acestuia (cf. Ioan 12, 6), după aceea a pus stăpânire 
pe inima lui (cf. Ioan 13, 2) şi, în cele din urmă, a intrat cu desăvârşire în el (cf. Ioan 13, 27). Avem de 
faţă un exemplu grăitor de posedare treptată de către demon a sufletului celui păcătos datorită poftei 
mereu crescânde pentru înavuţire a acestuia din urmă. 

Una din principalele modalităţi de influenţă a duhurilor necurate asupra oamenilor este înrâurirea 
minţii lor prin sugerarea diferitelor gânduri păcătoase. Fiind inaccesibili pentru simţurile fizice ale 

omului, demonii, acţionând asupra minţii lui, îi insuflă diferite idei, pe care individul, netrăind o viaţă 
neprihănită, le ia drept idei proprii. Şi dacă le primeşte, le acceptă, devine astfel un promotor al relei- 
voinţe străine, care încetul cu încetul îl domină în întregime. „Nu arareori, spune Sfântul Antonie cel 
Mare, duhurile necurate, fiind ele însele invizibile, se înfăţişează drept interlocutori evlavioşi, pentru a-i 
înşela prin asemănarea chipului şi a-i atrage pe cei ademeniţi după voia lor". Demonii, ştiind că oamenii 
iubesc adevărul, îmbracă masca dreptăţii şi, în felul acesta, toarnă otravă în discipolii lor. Aşa cândva 
diavolul a înşelat-o pe Eva, vorbindu-i cuvinte ce nu erau ale lui, ci ca şi cum ar fi repetat cuvintele lui 
Dumnezeu, însă denaturându-le sensul (cf. Facerea 3, 1). 

Aşa a ademenit el pe soţia lui Iov, învăţând-o să-şi iubească fără măsură bărbatul, respectiv să 
hulească pe Dumnezeu: Blesteamă pe Dumnezeu şi mori! (Iov 2, 9), i-a spus ea, încredinţată că pentru 
hulirea lui Dumnezeu omul este de îndată predat morţii, sfârşindu-i-se astfel grelele chinuri pământeşti. 
Aşa a ispitit diavolul şi i-a înşelat pe toţi oamenii, denaturând esenţa lucrurilor şi împingându-i pe toţi în 
prăpastia răului. 

Ar trebui remarcat însă că, în lupta pe care o duc împotriva omului, demonii nu cunosc aşezarea 
inimii noastre, nu ne pot citi gândurile, dar că ei intuiesc - după cuvintele pe care le rostim în discuţie, 
după gesturile omului în timpul convorbirilor, după felul cum „se ridică, sade, merge, priveşte - potrivit 
părerii lui Evagrie monahul, starea noastră lăuntrică, pentru ca în timpul rugăciunii să ne întunece mintea 
cu gânduri necurate, corespunzătoare înclinaţiei slăbiciunii noastre". Iată însă ce ne spune despre aceasta 
Sfântul Isidor Pelusiotul: „Diavolul nu ştie care ne sunt gândurile, pentru că asta ţine exclusiv de puterea 
lui Dumnezeu; însă ne ghiceşte gândurile după mişcările corpului. Vede el, de pildă, că cineva priveşte 
pătimaş, savurând frumuseţea cuiva? Profitând de înclinaţia lui, de îndată îi face acestui om poftă de 
preacurvie. Vede pe cineva stăpânit de slăbiciunea ghiftuirii? Tot atunci îl face să-şi închipuie plăcerile pe 
care i le-ar aduce plinul pântecului şi îl împinge să-şi facă pofta. Alteori îl încurajează spre tâlhărie şi 
nedreaptă căpătuială". 

Hristos Dumnezeul nostru, Carele este întemeietorul virtuţii, egalează puterile celor ce se bat şi 
îmblânzeşte mânia înverşunată a duhurilor necurate, care, fără îngăduinţa Domnului, nu pot ispiti 
oamenii, aşa cum se vede asta în viaţa lui Iov. De unii singuri dracii nu sunt în putere nici măcar să intre 
într-o turmă de porci, dar Dumnezeu nu le îngăduie să-1 încerce pe om până peste puterile sale. Ci în 
această luptă îi dă credinciosului forţe care îl ajută să biruie. 

Duhurile necurate mai pot ataca, în afara gândurilor, partea senzorială şi volitivă a sufletului 
omului. Iată ce scrie despre acestea preacuviosul Nil Sinaitul: „Când demonul cel zavistnic nu izbuteşte să 
pună în mişcare mintea, el acţionează atunci asupra sângelui şi umorilor, pentru ca prin ele să aprindă în 
minte imaginaţia şi să o umple cu închipuiri". Acţionând asupra trupului, demonul răscoleşte în om 
senzualitatea, furia, mânia ş.a.m.d. Aceasta se vede bine din exemplul Sfintei Iustina, căreia necuratul, 
trimis de un vrăjitor, îi dezlănţuie simţul senzualităţii şi voluptăţii, dar este alungat prin rugăciunea sfintei. 

Acţionând asupra sferei volitive a sufletului omenesc, demonul încearcă să-1 lipsească pe om de 
puteri, energie, de capacitatea pentru acţiuni ferme şi pentru orice activitate în genere, dar iarăşi, datorită 
rugăciunii, se retrage, învins de puterea lui Hristos. 

Evagrie monahul scrie că dracii diferă unii de alţii după gradul de răutate şi putere, îndeplinind 
diferite slujbe. O confirmă şi Sfântul Ioan Casian, spunând că „unii din ei se desfată în vicii murdare şi 
obscene, unora le place să îl hulească pe Dumnezeu, unii se dedau mâniei şi furiei, unii se consolează cu 
tristeţea, alţii cu trufia şi orgoliul - şi fiecare atacă inimile oamenilor cu răutatea cu care se desfată ei înşişi 
- însă nu toţi deodată aţâţă slăbiciunea omului, ci rând pe rând, după cum se potrivesc vremea, locul şi 
accesibilitatea celui supus ispitei". Acelaşi cuvios mărturiseşte despre „războiul" nevăzut pentru suflete: 
„cele mai bicisnice duhuri se năpustesc asupra celor neîncercaţi şi neputincioşi, iar când aceste duhuri 
pierd, în locul lor sunt trimise altele mai puternice", asta însă se întâmplă pe măsura creşterii puterilor 
duhovniceşti ale ostaşului lui Hristos. 

Aşadar, după cum vedem, demonii sunt într-un anumit fel „specializaţi": trăind în rele, au o anumită 
libertate, pentru că pot, din mai multe rele, să-şi aleagă unul, cel mai plăcut lor. Aceasta e patima cu care 
trăiesc, încercând s-o aprindă omului, căpătând acces astfel la sufletul şi trupul lui. în afară de aceasta, 
este posibil să se presupună că dracii se pot alimenta şi îşi pot reface vigoarea pe seama energiei omului, 
energie eliminată de el în procesul desfătării vicioase. Dacă, potrivit Sfântului Ioan Damaschin, îngerii 

„contemplă pe Dumnezeu, atât cât e posibil pentru ei, şi asta este hrana lor", demonii, pentru care 
contemplarea este imposibilă, pesemne că pot căpăta energia în mod indirect, prin intermediul omului, 
adaptând energetica acestuia pentru alimentarea lor. In acest scop ei trebuie mai întâi să-1 facă pe om 
asemenea lor, astfel căpătând acces la sufletul lui. Un om pătimaş şi desfrânat reprezintă o sursă nutritivă 
excelentă pentru duhurile necurate. Aprinzând în om energia patimilor, care îi devorează forţele vitale, 
demonul se alimentează şi se fortifică în acest domeniu. In afară de aceasta, stăpânind un păcătos, duhul 
necurat îi foloseşte trupul ca instrument pentru o mai mare realizare a patimii sale. Iată, deci, încă o 
pricină pentru care dracii se lipesc de omul lasciv şi desfrânat literalmente din toate părţile. 

Se cuvine de remarcat, totodată, că duhurile necurate îi pot înzestra pe oamenii care îi slujesc cu un 
fel de energie demonică deosebită, care le dă posibilitatea executanţilor supuşi voinţei forţei răului să 
trudească neostenit pe tărâmul înmulţirii păcatului. în virtutea însă a esenţei lor destructive, demonii, 
lipsiţi de capacitatea de a crea, îşi nimicesc în cele din urmă şi proprii discipoli. 



6. 

De ce demonii au nevoie de jertfe, 

esenţa idolatriei 

Un alt fel de sursă de hrană a demonilor sunt jertfirile. Iată ce spune în legătură cu aceasta Sfântul 
Vasile cel Mare: „Demonii, ca fiind căzuţi pradă voluptăţii şi patimilor, se delectează şi se hrănesc cu 
ofrande. In timp ce jertfele ard în foc, sângele lor se transformă, prin ardere, în vapori, şi, 
descompunându-se în felul acesta în particule fine, se preface într-o stare ce corespunde esenţei 
demonilor. Ei se hrănesc cu emanaţii, desigur nu aşa, ca şi cum le-ar mânca, sau şi-ar umple cu ele 
pântecele, ci asemeni unor animale, stridii şi altor făpturi de acest gen, care primesc hrana cu întreaga lor 
fiinţă. Din această pricină demonii devorează cu lăcomie gazele ce se produc în urma arderii jertfelor, şi 
inhalează fumul aromatelor aprinse, ca substanţe pe care şi le-au adaptat pentru hrană". 

Prin aceasta se explică, de altfel, cultul jertfirilor în faţa statuilor idolilor la popoarele păgâne, după 
cum consideră acelaşi cuvios al lui Dumnezeu". „...Toţi idolii, la care se închină păgânii, sunt înconjuraţi 
şi însoţiţi de prezenţa unor demoni, care îşi găsesc plăcerea în jertfele necurate. Pe lângă măcelării, acolo 
unde este aruncat sângele alterat şi închegat, se aciuează câinii, lacomi după astfel de hrană: la fel şi 
demonii, robi ai lăcomiei, căutând plăcere în miasmele şi putrefacţia sângelui jertfelor arse, dau târcoale 
jerfelnicelor şi statuilor consacrate lor înşile. Se prea poate să se alimenteze din asta chiar corpurile lor, 
alcătuite din aer şi foc, sau din amestecul acestor stihii". 

Conţinutul istorisirii pe care o găsim în Cartea Regilor vădeşte clar puterea demonilor asupra 
statuilor închinate lor (cf. I Reg. 5, 2-3). Filistenii au luat chivotul lui Dumnezeu şi l-au pus în templul 
dumnezeului lor Dagon. A doua zi dimineaţă, au găsit pe Dagon întins cu faţa la pământ. Sculptura 
vizibilă pentru toată lumea era Dagon; cel răsturnat cu faţa la pământ era demonul, aruncat jos de slava lui 
Dumnezeu. Tocmai el a căzut cu faţa la Pământ, doborând şi răsturnând obiectul vizibil. 

De aceea, cei care întrebuinţează ca hrană jertfele pregătite idolilor sunt consideraţi participanţi la 
masa demonilor (cf. I Cor. 10, 21). Când se aduce jertfă unui idol, o parte a acesteia este destinată 
demonului prezent aici, deoarece demonii îşi însuşesc o anumită parte şi din sângele prefăcut în aer 
(gaze), şi din fumul grăsimii, şi din alte prinoase. Şi de aceea, cel care bea din paharul umplut pentru 
jertfire bea din paharul demonului (cf. I Cor. 10, 21). 

După cum vedem din cele expuse mai sus, prinţul veacului acestuia a cucerit oamenii nu numai în 
mod nevăzut, prin îmboldirile sale, ci a şi intrat în contact evident cu ei, transmiţând preziceri prin idoli. 
In aceasta l-au ajutat răufăcătorii înveteraţi, cum au fost cunoscuţi în istorie Ianie şi Zamurie şi alţi magi, 
preoţi păgâni, astrologi şi vrăjitori. Rătăcirea oamenilor era menţinută datorită vrăjilor şi prezicerilor 
demonice. Stăpâniile răzvrătite şi duşmănoase fac cu plăcere şi grabă asemenea slujbe, pentru a înmulţi 
numărul părtaşilor pieirii lor. Mai mult, pentru minunile false, pe care le creau ele, oamenii le aduceau 
jertfe, atât de plăcute demonilor, şi le ofereau onoruri dumnezeieşti, măgulind astfel orgoliul satanic. 



7. 

De ce majoritatea oamenilor nu văd duhurile 

şi nu simt influenţa acestora asupra lor 

Adam şi Eva, până a fi fost alungaţi din cer, se aflau în comuniune cu îngerii luminii. Căderea pe 
pământ ne-a făcut incapabili să-i vedem pe îngeri; lumea duhurilor s-a deschis însă în faţa acelor sfinţi 
care au atins cea mai mare desăvârşire şi pe care demonii nu-i puteau amăgi (Sfântul Antonie cel Mare, 
Sfântul Macarie cel Mare ş.a). Aşadar, pentru ca oamenii să-i poată vedea pe îngeri, trebuie să se schimbe 
ei înşişi. 

Cu îngăduinţa deosebită a lui Dumnezeu au văzut îngeri şi oameni, care au trăit o viaţă destul de 
ordinară şi chiar vicioasă, ca de pildă, falsul prooroc Valaam. Cât priveşte regula generală, Sfinţii Părinţi 
sunt unanimi în părerea că, pentru un om nepregătit este foarte primejdios şi păgubitor să vadă draci. Iată 
ce scrie în acest sens, tălmăcind Psalmul 41, Sfântul Ioan Gură de Aur: „Câţi demoni umblă prin acest 
văzduh? Dacă Dumnezeu n-ar face decât să le îngăduie să ne arate chipul lor cumplit şi respingător, ne- 
am ieşi din minţi". Corpul nostru material grosolan ne serveşte drept un fel de paravan salvator, păzindu- 
ne de vederea directă a demonilor, care i-ar aduce la nebunie pe toţi cei care îi văd. în acelaşi timp trebuie 
să spunem că prezicătorii, vrăjitorii, magii, intrând în mod conştient în contact cu necuratul, îşi scoteau de 
pe ei acest văl salvator şi îi vedeau aievea pe demoni. Practicarea sistemului yoga şi a altor religii 
orientale, care au o orientare demonică, te face de asemenea să vezi duhurile necurate. 

Vlădica Inochentie, arhiepiscopul Chersonului, dă un răspuns foarte bun la întrebarea: „De ce mulţi 
oameni nu simt influenţa demonilor?" Iată cum ne învaţă el: „Pentru a simţi asupra ta atingerea duhului 
întunericului trebuie să fii tu însuţi luminos, iar păcătosul înseamnă întuneric. Pe o haină albă, curată, şi o 
mică pată se aruncă în ochi, iar pe o haină neagră nu vei observa nici cele mai mari pete negre. într-un 
suflet luminos şi neprihănit, un singur gând oarecare, trimis de diavol, de îndată produce jenă, greutate şi 
durere sufletească, pe când în sufletul păcătosului, întunecat şi pângărit, chiar prezenţa lui este 
imperceptibilă. însuşi duhul răului caută, prin toate chipurile, să se facă cât mai puţin perceptibil: căci ce 
câştig ar avea să bată la ochi? Să se facă simţit direct? Asta ar însemna să facă oamenii să fugă de el. Şi 
iată că demonul, dominând tiranic asupra păcătosului, caută, totodată, să-1 ţină în iluzia că acesta ar 
acţiona el însuşi şi că ar fi absolut liber în toate". 



8. 

Modalităţile de influenţă a oamenilor 

asupra duhurilor necurate 

Comuniunea cu Hristos îi izbăveşte pe cei credincioşi de robia diavolului, numai în cazul, însă, în 
care credinţa lor este desăvârşită; dar fiindcă nu toată lumea atinge desăvârşirea, puterea diavolului în 
lume continuă să-i domine pe cei nedesăvârşiţi pe măsura patimilor lor, ca şi pe cei fără de credinţă în 

Hristos. în felul acesta numai credincioşilor le este hărăzită posibilitatea de a se izbăvi de puterea 
diavolului, ca urmare a pătimirii pe cruce a Mântuitorului. Această posibilitate se realizează pe măsura 
credinţei şi perfecţiunii morale a omului. Iată de ce, deşi biruinţa lui Hristos asupra prinţului lumii s-a 
săvârşit de fapt prin moartea şi învierea lui Hristos, Biserica lui Hristos, în dezvoltarea ei treptată de-a 
lungul timpului în lume, continuă să fie o Biserică Luptătoare şi va continua să fie astfel până la sfârşitul 
lumii şi Judecata de Apoi. 

Prin harul Domnului nostru Iisus Hristos, noi îl putem birui pe diavol. Influenţa lui asupra 
oamenilor este slăbită, mai ales asupra celor care se răstignesc în Hristos „cu patimile şi păcatele lor". 
Numai prin intermediul păcatului şi slăbiciunilor dracii se lipesc de suflet, şi atâta timp cât el este în 
păcat, este orbit de ei. Sfântul Grigorie de Nissa spune: „...când fiinţa noastră a căzut în păcat, Dumnezeu 
n-a lăsat căderea noastră fără Providenţa Sa, ci în ajutorul vieţii fiecăruia pune un înger, din cei care au 
primit formă nematerială, iar, pe de altă parte, corupătorul firii încearcă să facă acelaşi lucru prin 
mijlocirea unui oarecare demon viclean şi păgubitor, care ar dăuna vieţii omeneşti. Omul însă, aflându-se 
între înger şi demon, prin el însuşi îl face pe unul mai puternic decât celălalt, alegându-şi prin liberă 
voinţă un învăţător din doi. îngerul cel bun îţi îndreaptă gândurile către fapte virtuoase, iar celălalt îţi arată 
plăcerile materiale, din care nu există nici o nădejde de mai bine". 

După cum vedem din afirmaţiile acestui Sfânt Părinte, întotdeauna însuşi omul este acela care, în 
cele din urmă, face alegerea binelui şi răului. Şi atunci când creştinul trece de partea îngerului luminii, cu 
harul Domnului îl înfruntă uşor pe duhul necurat. Sfinţii Părinţi şi învăţători ai Bisericii ne arată 
următoarele mijloace de luptă împotriva diavolului: credinţa, Cuvântul lui Dumnezeu, smerenia, 
privegherea, rugăciunea, semnul Crucii. Fiecare creştin poate folosi aceste mijloace în lupta cu demonii; 
există însă şi altele, la care se poate apela prin mijlocirea slujitorilor altarului: e vorba de spovedanie şi de 
împărtăşirea cu Sfintele Taine ale lui Hristos şi de moliftele rostite asupra celor care suferă din pricina 
duhurilor necurate. „Când creştinii, rugându-se, rezistă cu bărbăţie ispitelor, se căiesc pentru păcatele 
făcute, rabdă cu blândeţe jignirile, stăruie în rugăciuni, mărturiseşte Cuviosul Ioan din Carnaf, dracii se 
chinuiesc, se frământă şi plâng, oamenilor însă, nu le este dat să vadă asta, ca să nu se semeţească. 
Rugăciunea, care face ca harul Sfântului Duh să se reverse asupra omului, unindu-1 cu Dumnezeu, îi arde 
pe draci şi aceştia, nesuferind focul haric, fug cu vaiete, îndepărtându-se de cei ce se roagă. Iată de ce, ori 
de câte ori necuratul încearcă să ne ispitească, trebuie să îngenunchem pentru rugăciune, care ne aduce 
ajutorul lui Dumnezeu şi cu care suntem de nebiruit". 

Aşa cum duhurile au influenţă asupra materiei, la fel şi materia are influenţă asupra duhurilor. 
Astfel, duhurile necurate se vor chinui veşnic în focul iadului, în foc material. în Cartea lui Tobit găsim o 
redare clară a influenţei chiar a materiei pământeşti asupra duhurilor. Iar acesta, mergând, şi-a adus 
aminte de cuvintele lui Rafael, şi a luat căţuia şi a pus inima şi ficatul peştelui şi a afumat. Şi simţind 
demonul mirosul acesta, a fugit în părţile de sus ale Egiptului, şi îngerul l-a legat (Tob. 8, 2-3). în 
practica bisericească este cunoscut efectul tămâii de a îndepărta duhurile rele. Este remarcat de asemeni 
efectul similar al sfintelor moaşte, icoanelor făcătoare de minuni şi chiar al veşmintelor sfinţilor, a căror 
prezenţă n-o suportă duhurile necurate. Toate acestea datorită puterii binefăcătoare pe care o emană 
obiectele amintite şi care frige pe demoni. 

E cunoscut faptul că sfinţii pustnici căpătau putere asupra duhurilor necurate încă din viaţa 
pământească. Astfel, în descrierile Vieţilor Sfântului Andrei, Sfinte Muceniţe Iuliana şi Sfântului Antonie 
cel Mare, citim cum ei ar fi bătut chiar pe demoni. în istoria Vieţii Cuviosului Ioan, arhiepiscopul 
Novgorodului, se relatează cum el l-a silit pe demon să-1 ducă până la Ierusalim pentru a se închina 
Sfântului Mormânt şi înapoi. Vieţile sfinţilor abundă în mărturii despre biruinţa omului înduhovnicit 
asupra duhurilor necurate. 



9. 

De ce Dumnezeu îngăduie existenţa 

duhurilor necurate 

Diavolul a rămas, după cum a şi fost, o făptură aflată sub deplina putere a Creatorului Care, datorită 
necunoscutelor sale rânduieli, nu 1-a nimicit, laolaltă cu toată gloata lui, răbdându-1 de atâta vreme şi până 
în zilele noastre. Diavolul, cu slugile lui, a devenit o unealtă a Creatorului, împotriva Căruia el în orbirea 
sa, intenţionase să se înarmeze şi să lupte - altfel-zis, „răul ajută binele prin rea-voinţa sa". Pentru oameni, 
diavolul a devenit o unealtă a încercării, o unealtă cu care sunt ispitiţi şi cu care sunt aleşi cei credincioşi 
lui Hristos de cei iubitori de păcat. Căci Dumnezeu nu-1 sileşte pe om să se mântuiască, ci le dă tuturor fie 
posibilitatea să lupte împotriva diavolului, fie să facă alianţă cu el. După cum învaţă Sfântul Ignatie 
Brianceaninov, „porunca dată de Dumnezeu în rai", poruncă ce interzice omului să guste din rodul 
pomului cunoaşterii binelui şi răului, nu a fost anulată. Ea stă nestrămutată, ca o poruncă a Domnului. Ea 
îl încearcă mereu pe om până astăzi. Mereu este prezent alături de noi diavolul şi ne îndeamnă să gustăm 
din rodul oprit, ne împinge forţat să-1 gustăm, ca unul care a câştigat acest drept - prin ascultarea noastră 
primară de diavol. El nu încetează să ne ademenească prin cugetări păcătoase şi lumeşti, dezlănţuindu-ne 
nemăsurat patimile. Heruvimii alungaţi din cer îşi rotesc în mâini săbiile de flacără vâlvâitoare, şi pomul 
vieţii - binele, neamestecat cu răul, se face pentru noi inaccesibil, după dreapta judecată a lui Dumnezeu". 

Ispitele şi gândurile dau în vileag samavolnicia sau neprihănirea noastră sufletească. Sfântul Isaac 
Şirul ne povăţuieşte că, harul dumnezeiesc permite să fim duşi în ispită, pentru a ne învăţa înţelepciunea 
şi capacitatea de a dispreţui duhurile răutăţii: „Harul îngăduie să i se trimită omului ispite, pe potriva 
măsurii lui, pentru ca omul să reziste puterii lor". In alt loc el continuă: „Să ştii că măsura în care sufletul 
nu are forţe îndeajuns pentru a înfrunta ispitele mari, în aceeaşi măsură el nu este îndeajuns pentru dăruiri 
măreţe... Dumnezeu nu dă un dar fără o ispită mare". Sfântul Grigorie Teologul vorbeşte, de asemenea, 
despre necesitatea unor astfel de ispite în opera de formare a omului nou, spunând că lupta crâncenă este 
necesară pentru ca, „...diavolul să fie supus aici ruşinii celei mari, luptându-se cu cei care sunt mai 
neputincioşi decât el, ca şi cu cei care trăiesc în virtute, totdeauna aflându-se în slavă, curăţindu-se ca 
aurul în forjă". 

Făcând un bilanţ al celor spuse în acest paragraf, să cităm cuvintele Sfântului Ioan Gură de Aur, care 
a formulat cu maximă exactitate motivele pentru care Dumnezeu îngăduie existenţa diavolului şi nu-1 
împiedică să ne atace cu ispitele sale: 

„In primul rând, ca tu să cunoşti că te-ai făcut mult mai puternic decât diavolul, însemnându-te, în 
numele lui Hristos, cu crucea dătătoare de viaţă; 

în al doilea, pentru a trăi în smerenie şi a nu te preamări prin bogăţia darurilor, neuitând de neputinţa 
ta şi de puterea Celui Care te ajută; 

în al treilea, pentru ca acest duh necurat, până acum neîncredinţat că te-ai îndepărtat de el, văzându- 
ţi răbdarea cu care rezişti ispitelor, să se convingă că l-ai părăsit cu desăvârşire şi te-ai îndepărtat de el; 

în al patrulea, pentru ca prin aceasta să te faci mai tare şi mai puternic; 

în al cincilea, pentru a avea o cunoştinţă clară asupra comorilor ce-ţi sunt încredinţate, căci diavolul 
nici nu ar încerca să te atace, dacă te-ar vedea pe treapta cea mai de sus a neprihănirii." 



10. 

Despre atitudinea pe care se cuvine s-o avem 

faţă de demoni 

însuşi Domnul Iisus Hristos ne-a arătat cum se cuvine să ne purtăm cu duhurile necurate, atunci 
când, cu îngăduinţa lui Dumnezeu, satana a încercat să-L ispitească, oferindu-I toate bunurile lumeşti dacă 
i se va închina lui. Atunci Iisus i-a zis: Piei, satano, căci scris este: «Domnului Dumnezeului tău să te 
închini şi Lui singur să-I slujeşti» (Mt. 4, 10). în al doilea rând, El le-a poruncit demonilor să tacă, atunci 
când ei începuseră să strige din oamenii posedaţi de ei. Prin strigătele lor ei spuneau adevărul; ei nu 
minţeau când ziceau: Iisuse, Fiul lui Dumnezeu şi Sfântul lui Dumnezeu (Mt. 8, 29; Mc. 1, 24). Domnul 
însă nu dorea ca adevărul să fie propovăduit de guri necurate, mai ales de gurile demonilor, ca ei, 
profitând de acest prilej, să nu adauge din rea-voinţă ceva de la ei şi să nu arunce sămânţa răului, pe când 
oamenii dormeau (Mt. 13, 25). Din această pricină Iisus Hristos nu a îngăduit demonilor să vorbească, şi 
pe noi ne-a povăţuit să nu le îngăduim să facă asta, prevenindu-ne prin următoarele cuvinte: 

Feriţi-vă de proorocii mincinoşi, care vin la voi în haine de oi, iar pe dinăuntru sunt lupi răpitori 
(Mt. 7, 15), şi prin Apostoli ne-a preîntâmpinat: Nu daţi crezare oricărui duh (Ioan, 4, 1). 

Având o asemenea poruncă de la Domnul nostru Iisus Hristos, trebuie să ne păzim de orice contact 
cu duhurile necurate. Să nu îi ascultăm pe magi, vrăjitori, astrologi, senzitivi, contactori ai OZN-urilor, 
diferiţi prezicători şi ghicitoare. Căci, chiar dacă demonul se preface a spune prin ei adevărul, noi, 
necunoscând scopurile pe care le urmăreşte el prin această acţiune, pe drept cuvânt trebuie să-1 respingem 
cu cuvintele Sfintei Scripturi: Iar păcătosului i-a zis Dumnezeu: «Pentru ce tu istoriseşti dreptăţile 
Mele?» (Ps. 49, 17) şi Nu este frumoasă lauda în gura păcătosului (Iisus Sirah 15, 9). 

Găsim potrivit să încheiem capitolul de faţă cu un citat foarte actual pentru timpurile noastre, extras 
din opera Sfântului Ignatie Brianceaninov: „Şi astăzi sfinţii îngeri ni se înfăţişează sub chip de tineri 
frumoşi cu aripi; şi astăzi sufletele oamenilor sfinţi ni se înfăţişează sub chip de om întrupat, în slava 
cerească; şi astăzi demonii ni se arată sub chip hidos, cumplit şi dezgustător de monştri, dar monştri având 
chip de om. Aşa ni se arată ei când vin sub chipul lor. Ei îmbracă, cum îmbrăcau şi altădată, chip de fiare 
şi târâtoare, iar chipul lor cel mai îndrăgit este şarpele". 

II. 

Astrologia şi magia 

în lumina 
învăţăturii ortodoxe 



1. 
Introducere 

Când dispare credinţa, locul ei îl ocupă superstiţia. Sufletul omenesc nu suportă golul în această 
privinţă. Omul, creat după chipul lui Dumnezeu (cf. Fac. 1, 27), este de la originea sa îndreptat spre 
Creator. Când el pierde pe Dumnezeu din inima sa, vacuumul care se formează cere să fie umplut, şi omul 
îşi însuşeşte acele surogate pe care i le oferă lumea înconjurătoare. 

Iată de ce în epoca noastră ateistă, eclectică, şi-au găsit o largă răspândire curentele aparent de mult 
uitate ale ştiinţelor oculte. Astrologia, chiromanţia, magia, fenomenul OZN (vizitatorii extraterestri), 
senzitivii (bioenergeticienii), cultul religiilor orientale - toate acestea pasionează minţile a milioane de 
oameni. Lipsa unei credinţe creştine ferme, necunoaşterea şi neînţelegerea esenţei ocultismului şi 
religiilor orientale, ca şi propagarea lor activă şi pe scară largă de către anumite forţe asigură succesul 
ocultismului în societatea contemporană. 

Astăzi un interes deosebit de mare le este stârnit oamenilor de o varietate de ştiinţe oculte, între care 
se află şi astrologia. învăluită de aureola misterului, a fantasticului, ea îl tentează pe om prin posibilitatea 
de a-şi afla destinul, de a se cunoaşte pe sine însuşi, de a arunca o privire în viitor. Puţini sunt cei care 
meditează asupra originii şi esenţei ei, acestea fiind împinse în umbră de marea înţelepciune antică, 
aparent susceptibilă că anticipă viitorul. După cum se ştie, însă, pentru a identifica un fruct trebuie să 
cunoaştem pomul care îl rodeşte, căci o poamă atrăgătoare după aspectul exterior este adesea otrăvitoare. 
Să ne adresăm şi noi istoriei originii astrologiei. 



2. 

Ce afirmă ştiinţa oficială 

despre astrologie? 

în dicţionarul lui Brockgauz şi Efron citim: „Astrologia - ştiinţă fictivă care încearcă să prezică 
viitorul unor persoane aparte şi a omenirii pe baza observărilor făcute asupra poziţiei astrelor pe cer. Sunt 
evidenţiate astrologia naturală şi cea judiciară. Astrologia naturală se ocupă de influenţa astrelor asupra 
lumii animale şi vegetale... cea judiciară încearcă să prezică, după aşezarea reciprocă a corpurilor cereşti, 
destinele atât ale popoarelor, cât şi ale indivizilor... Diversele culte existente în vechime, de venerare a 
corpurilor cereşti, care erau privite ca puternice fiinţe personale, credinţa în determinarea irevocabilă a 
destinului, a fatumului, în fatalitate, care dominau în curentele religioase ale epocii respective, trebuiau să 
susţină astrologia judiciară." 



9 Şi de cele mai multe ori nu reuşeşte (n.a.). 

După cum citim în continuare în dicţionar, „în antichitate astrologia, alchimia şi magia erau strâns 
legate reciproc". în lumea antică magul, sacerdotul, ghicitorul în stele cumula de obicei în persoana sa 
îndeletnicirile de astrolog, vrăjitor, tălmăcitor de vise. Astfel, potrivit lui Herodot, magul Ostan, care îl 
însoţea pe Xerxes în expediţiile sale în Elada, a făcut publice între elini unele cunoştinţe de astrologie. 
Preotul lui Baal, Berozos, se bucura de o popularitate atât de mare în Atena, încât i s-a înălţat un 
monument care îl înfăţişa cu limbă de aur ca fiind un inestimabil profet. La Daniel (cf. Dan. 2, 27), dar şi 
în multe alte surse, găsim de asemenea confirmarea unităţii magiei şi astrologiei. Prin urmare, putem trage 
o concluzie prealabilă că astrologia, magia şi alte genuri de ocultism au avut între ele o legătură strânsă, 
şi, probabil, una şi aceeaşi sursă de provenienţă. în cele ce urmează vom încerca să confirmăm prin fapte 
această concluzie. 



3. 
Vechimea magiei şi astrologiei 

Omul păcătos încearcă să pătrundă tainele universului, independent de voinţa Creatorului, să devină 
un dumnezeu fără de Dumnezeu. Adică se repetă ispitirea Evei din Eden, când satana, arătându-se Evei 
sub chip de şarpe, a ademenit-o să guste din rodul oprit, făgăduindu-i că, după aceasta, ea şi Adam vor fi 
ca Dumnezeu, cunoscând binele şi răul (cf. Fac. 3-5). 

însă, în loc să fie „ca Dumnezeu", ei au cunoscut că erau goi şi au fost supuşi la mari suferinţe 
pentru trădarea lui Dumnezeu şi legătura cu satana. Aşa şi în cazul acesta: căpătând cunoştinţa interzisă, 
adusă de diavol din sferele superioare, ei s-au pomenit sub o şi mai mare influenţă a lui şi s-au îndepărtat 
şi mai mult de Dumnezeu. 

Căci tainele dumnezeieşti se dezvăluie oamenilor pe măsura desăvârşirii lor duhovniceşti sau, altfel 
spus, pe măsura dobândirii Sfântului Duh. Cu cât omul se deschide şi se încrede lui Dumnezeu, cu atât 
mai mult începe a trăi viaţa lui Hristos, a gândi, a simţi şi a lucra asemenea lui Hristos. După cum se 
spune în Evanghelia după Ioan, Dacă Mă iubeşte cineva, va păzi cuvântul Meu, şi Tatăl Meu îl va iubi, şi 
vom veni la el, şi vom face locaş la el... ca toţi să fie una, cum Tu, Părinte, întru Mine, şi Eu întru Tine, 
aşa şi aceştia în noi să fie una (Ioan 14-23; 17-21). Omul, unindu-se cu Sfântul Duh, prin acest Duh 
cunoaşte şi tainele lui Dumnezeu, dobândeşte putere şi har, pe care le foloseşte numai pentru fapte bune, 
potrivit cu voinţa lui Dumnezeu. 

Or, demonii, pentru că au aparţinut în trecut diferitelor ordine ale ierarhiei îngereşti sunt iniţiaţi într- 
o măsură sau alta în tainele existenţei. Aceste cunoştinţe ei le-au păstrat şi după izgonirea lor din cer. Aşa 
stând lucrurile, demonii încearcă să-şi supună omul, atrăgându-i atenţia şi interesul pentru ei prin 
dezvăluirea unor „taine" ale cunoaşterii şi înzestrându-şi discipolii cu capacităţi supranaturale. Omul, 
posedând aceste cunoştinţe magice tainice, ajunge în stare să influenţeze oamenii şi stihiile naturii, 
devenind însă, astfel, un rob absolut al duhurilor necurate care l-au înzestrat cu această putere. Forţele 
demonice, în virtutea îndepărtării lor de Dumnezeu, nu pot crea nimic, putând doar distruge. Tocmai de 
aceea discipolii lor aduc pe pământ elementul destructiv, pricinuind rău oamenilor care îi înconjoară, 
ducând la pierzanie lumea materială. Iată cum ne mărturiseşte acest lucru Cartea Facerii: Văzând însă 
Domnul Dumnezeu că răutatea oamenilor s-a mărit pe pământ şi că toate cugetele şi dorinţele inimii lor 
sunt îndreptate la rău în toate zilele, I-a părut rău şi S-a căit Dumnezeu că a făcut pe om pe pământ. Şi a 
zis Domnul: Pierde-voi de pe faţa pământului pe omul pe care l-am făcut (Fac. 6, 5-7). 

Asta s-a întâmplat pentru că omul, comunicând cu duhurile necurate şi folosind „darurile" lor, 
precum magia, vrăjitoria, astrologia, ş.a., s-a pervertit definitiv, adică s-a îndepărtat de Dumnezeu şi a 
ajuns a nu fi în stare să împlinească acea misiune pentru care a fost creat, n-a putut să se realizeze în bine, 
în iubire şi adevăr, urcând scara dezvoltării spirituale spre asemuirea cu Dumnezeu. Existenţa lui în 
continuare devenise fără rost. 

De aceea, Domnul mai întâi scade zilele vieţii omului până la 120 de ani (cf. Fac. 6, 3), iar mai apoi, 
văzând că silnicia continuă să se înmulţească, distruge întreaga omenire „stricată", lăsând numai pe cei 
mai buni reprezentanţi ai ei în persoana neprihănitului Noe şi a fiilor săi, împreună cu nevestele lor (cf. 
Fac. 6, 9-10). 

După cum se vede din cele expuse mai sus, magia, astrologia şi alte „daruri" ale demonilor nu 
numai că n-au făcut să prospere omenirea, şi să instaureze fericirea pe pământ, ci dimpotrivă, au înmulţit 
răutatea, necinstea, desfrâul, ducând la pierderea practic a întregii lumi vechi. 

După marele potop însă, cunoştinţele tainice de magie şi astrologie nu dispar. Potrivit numeroaselor 
mărturisiri ale anticilor, aceste cunoştinţe au fost bine ascunse, iar după potop din nou propuse omenirii. 

Dacă vom urmări istoria umanităţii de după Noe, vom vedea că acele civilizaţii vechi, în care magia, 
astrologia şi alte „cunoştinţe" îşi găsesc o răspândire covârşitoare şi intră în structura societăţii, pier şi 
dispar de pe faţa pământului de îndată ce înflorirea ocultismului îşi atinge apogeul. Drept exemplu în 
acest sens servesc regatele babilonian, asirian şi persan. 

Să ne referim mai pe larg la istoria vechiului Babilon. în scrierile cuneiforme ce ne-au parvenit de 
pe timpurile de atunci, scrieri numărate în muzeele lumii la vreo jumătate de milion, sunt conţinute 
informaţii cum că preoţii Babilonului ar fi moştenit ştiinţele (mai cu seamă în domeniul astrologiei şi 
structurii Universului) de la nişte uriaşi care ar fi scăpat de cataclism. Istoricul mărturiseşte, de asemenea, 
că ştiinţele magice s-au păstrat după potop. în fine, memoria popoarelor evocă date despre creatorii 
primari ai tradiţiei babiloniene - neamul caldeilor - deţinători ai unei culturi de provenienţă 
nepământească, care au devenit cei dintâi matematicieni, astrologi, alchimişti, teologi ai lumii pământeşti, 
şi care slujeau ca vrăjitori, ghicitori, şi tălmăcitori de vise pe lângă curţile suveranilor antici. Or, vechea 
tradiţie caldeică afirmă cu perseverenţă că cei dintâi zece regi ai lor au venit din cer. 

E cunoscut de asemenea că regii Ninivei nu întreprindeau nici un fel de acţiuni importante fără a 
consulta astrele. Ei ţineau în preajma lor astrologi care cercetau cerul şi explicau mişcarea planetelor, 
după cum evocă adesea inscripţiile. Dintr-un manuscris aflăm că Senaherib a renunţat la o expediţie 
numai pentru că poziţia stelelor a fost neprielnică. Cercetarea astrologiei în Babilon era atât de populară, 
încât însăşi denumirea „caldeu" avea, pentru mulţi scriitori ai antichităţii, sensul de astrolog. Toată lumea 
cunoaşte soarta regatului babilonian, care a suferit o tragică prăbuşire, pierind. Aceeaşi soartă au avut-o 
regatul asirian şi cel persan. 



4. 
Biserica şi astrologia 

Acum să încercăm să vedem care a fost poziţia Bisericii Vechiului Testament şi cea a Noului 
Testament faţă de astrologie. în măreţele legiuiri ale lui Moise găsim oprită sub ameninţarea morţii 
practicarea oricăror feluri de vrăjitorie. Să nu alergaţi la cei ce cheamă morţii, pe la vrăjitori, să nu 
umblaţi şi să nu vă întinaţi cu ei. Eu voi întoarce faţa Mea împotriva sufletului aceluia şi-l voi pierde din 
poporul lui (Levit. 19-31, 20-6). 

în Deuteronom citim, de asemenea, că Domnul ne previne aspru să nu ne dedăm nici unui fel de 
vrăjitorie şi să nu apelăm la cei care practică acest lucru, căci tocmai pentru această îndeletnicire cu 
vrăjitoria (care este de fapt alianţa cu demonii), Dumnezeu alungă popoarele de pe pământul lor, le 
sorteşte pieirii, iar pământul îl dă Israelului, care îi este credincios. Când vei intra tu în pământul ce ţi-l dă 
Domnul Dumnezeul tău, să nu te deprimi a face urâciunile pe care le fac popoarele acestea. Să nu se 
găsească la tine (...) nici prezicător sau ghicitor, vrăjitor sau fermecător, nici descântător, nici chemător 
de duhuri, nici mag, nici din cei ce grăiesc cu morţii. Căci urâciune este înaintea Domnului tot cel ce face 
acestea, şi pentru această urâciune îi izgoneşte Domnul Dumnezeul tău de la faţa Sa. Iar tu fii fără 
prihană înaintea Domnului Dumnezeului tău. Căci popoarele acestea, pe care le izgoneşti tu, ascultă de 
ghicitori şi de povestitori, iar ţie nu-ţi îngăduie aceasta Domnul Dumnezeu tău. Prooroc din mijlocul tău 
şi din fraţii tăi, ca şi mine, îţi va ridica Domnul Dumnezeu tău: pe acela să-l ascultaţi (Deut. 18, 9-15). 

Proorocul Isaia, prevestind pieirea Babilonului pentru păcatele şi păgubitoarea lui îndeletnicire cu 
magia şi astrologia zice, în numele Domnului, cu ironie: Păstrează pentru tine fermecătoriile tale şi 
vrăjitoriile cu care te-ai trudit din tinereţe, poate îţi vor sluji, poate vei insufla temere! Tu te-ai obosit 
întrebând pe atâţia sfătuitori! Să iasă la iveală şi să te izbăvească acei care măsoară cerul şi iscodesc 

stelele; care în fiecare lună nouă spun ceea ce se va întâmpla. Iată-i ca pleava pe care o mistuie focul, 
aşa vor ajunge ei, şi de puterea flăcărilor viaţa lor nu vor putea s-o scape (Isaia 47, 12-14). 

Avem, aici, o mărturie directă a neputinţei tuturor felurilor de vrăjitorie în faţa voinţei şi puterii 
dumnezeieşti şi a pedepsirii inevitabile a celor care practică magia şi astrologia sau recurg la ajutorul 
ocultiştilor. Atunci când se ciocnesc magii şi vrăjitorii cu proorocii şi alţi purtători de duh, fiii 
întunericului numaidecât suferă pierdere. 

Bunăoară, în Cartea Ieşirii (7-9) citim cum numeroşi magi şi astrologi, împotrivindu-se lui Moise, 
făceau minuni în faţa faraonului cu ajutorul farmecelor vrăjitoreşti, dar n-au putut rezista în faţa puterii 
dumnezeieşti şi, în cele din urmă, s-au văzut nevoiţi să se recunoască învinşi de Moise. 

în Cartea Facerii (41) se istoriseşte despre triumful neprihănitului Iosif asupra magilor şi înţelepţilor 
egipteni care, cu toată arta lor magică, n-au ştiut să tălmăcească visul faraonului. Nedreptul prooroc 
Valaam, chemat cu daruri de păgâni pentru a „blestema" şi izgoni poporul lui Israel, sub acţiunea puterii 
lui Dumnezeu a fost nevoit să slujească poporul iudeu (cf. Numeri 22, 24). Proorocul Daniel, de 
asemenea, îi face de ruşine, în repetate rânduri, pe înţelepţii şi astrologii caldeilor (cf. Dan. 2, 5). 

Toate acestea se explică prin faptul că fiii luminii întotdeauna săvârşesc minunile şi proorocirile 
prin puterea lui Dumnezeu, prin Sfântul Duh, pe când vrăjitorii, magii, astrologii, folosind arta vrăjitoriei, 
acţionează prin puterea demonică şi, fireşte, suferă înfrângere, în încercarea lor de a I Se opune lui 
Dumnezeu. 

în Noul Testament noi vedem aceeaşi atitudine de neîmpăcat faţă de toate felurile de vrăjitorie, ca şi 
în cel Vechi, şi acelaşi triumf permanent al forţelor dumnezeieşti asupra vrăjitorilor. Astfel, Apostolul 
Pavel alungă duhul pitonicesc dintr-o slujnică care vestea viitorul (cf. Fapte 16, 18), deşi, s-ar fi putut 
părea că ea prezicea adevărul, umblând din urma apostolilor şi zicând că aceşti oameni sunt „robi ai 
Dumnezeului Celui Prea înalt, şi care vă vestesc calea mântuirii". Apostolul însă nu dorea ca adevărul să 
fie spus cu gura necurată a demonului, arătând în felul acesta un exemplu de tratare a demonilor, chiar şi 
dacă aceştia prevesteau uneori corect. Căci toate acestea ascundeau numai o singură dorinţă - să atragă pe 
cineva în discuţie pentru a intra în comunicare, ca după aceea să-1 ducă la pierzanie. 

Acelaşi Apostol Pavel a pedepsit, făcându-1 orb pe Elima - un vrăjitor care era împotriva predicii 
evanghelice, căutând să abată oamenii de la credinţa cea adevărată (cf. Fapte 13, 8-11). Şi, în cele din 
urmă, din Faptele Apostolilor aflăm că, influenţaţi de predicile Apostolilor, mulţi dintre cei care făcuseră 
vrăjitorie, aducând cărţile, le ardeau în faţa tuturor (Fapte 19, 19). în felul acesta, ei au renunţat la 
legătura cu demonii şi au demonstrat incompatibilitatea credinţei în Hristos şi vrăjitorie. 

In Nomocanon (culegere de legi şi hotărâri canonice) e spus destul de clar: „Cei care umblă la 
vrăjitori sau vrăjesc sau ghicesc în stele (adică practică astrologia - n.a.), şase ani să nu se împărtăşească 
după canonul 1 al Sinodului Trulan şi după canonul 80 al Sfântului Vasile cel Mare, iar preotul care face 
asta să se transforme în scrum" . 

Aici vedem că cunoştinţa bisericească atribuie o provenienţă demonică tuturor felurilor de vrăjitorie, 
inclusiv astrologiei, neîngăduind nici o comunicare a creştinilor credincioşi cu vrăjitorii şi pedepsind 
aspru pe cei care, sub oarecare motive, se hotărăsc să fie în legătură cu ei. 

Sfinţii Părinţi ai Bisericii, de-a lungul întregii istorii a ei, au acordat de asemenea o mare atenţie 
luptei cu vrăjitoria şi astrologia. Din lipsă de spaţiu mi-aş permite să mă refer doar la unele lucrări ale 
Sfinţilor Părinţi şi învăţători ai Bisericii. Astfel, Tertulian, în lucrarea sa „Despre idoli", scrie: „în 
diferitele îndeletniciri ale oamenilor nu se poate să nu observăm unele arte sau profesii care înlesnesc 
închinarea la idoli. De astrologi nici nu face să mai vorbim, întrucât însă unul din ei a cutezat să se 
justifice de faptul că continuă să practice această profesie, am de gând să spun câteva cuvinte în legătură 
cu aceasta. Nu voi spune că a aşeza nume de dumnezei falşi în cer, a le atribui un fel de atotputernicie şi 
a-i abate pe oameni de la înălţarea rugăciunilor către Dumnezeu, insuflându-le credinţa că destinul lor este 
invariabil predeterminat de astre - nu voi spune că toate acestea ar fi totuna cu venerarea unor dumnezei 
falşi. Eu afirm însă că, astrologia, în acest caz, se asemuieşte îngerilor decăzuţi, care s-au îndepărtat de la 
Dumnezeu pentru a înşela neamul omenesc... Dacă magia este pasibilă de pedeapsă, iar astrologia 
reprezintă o varietate a ei, atunci împreună cu genul este condamnabilă şi specia. Astfel, din timpul 
apariţiei Evangheliei, tot soiul de sofişti, astrologi, vrăjitori, magi, ghicitori trebuie să fie obligatoriu 
pedepsiţi". 

Tatian, în „Discurs împotriva elinilor", scrie: „Demonii i-au făcut pe oameni victime ale decăderii 
lor. Ei, arătând oamenilor ordinea plasării astrelor, ca nişte jucători de zaruri, au inventat soarta care este 

străină de adevăr. Drept temei pentru aceasta le-a servit aşezarea animalelor pe cer. Căci ei au conferit 
onoruri cereşti animalelor cu care au locuit după alungarea din cer, târâtoarelor, înotătoarelor în ape, 
patrupedelor, vieţuitoarelor munţilor, pentru a-şi închipui că şi ei se află în ceruri şi pentru ca, prin 
aşezarea astrelor, să convingă oamenii că viaţa pe pământ, cea străină de raţiune, armonizează cu raţiunea; 
în felul acesta, dacă cineva este plin de mânie sau răbdător, cumpătat sau necumpătat, dacă cineva este 
bogat sau sărac, aşa au rânduit cei ce stăpânesc naşterea; căci distribuirea Zodiacului este treaba zeilor. 
Dacă lumina unuia dintre ei este, cum se zice, mai puternică, el răpeşte slava celorlalţi, şi cel care astăzi 
este învins, poate redeveni învingător. Demonii se îndeletnicesc cu manevrarea celor şapte planete, ca 
nişte aruncători de zaruri. Noi însă suntem mai presus de soartă, şi, în locul demonilor ce rătăcesc, îl 
cunoaştem pe Unul Domnul Dumnezeu Cel neschimbător şi, nesupunându-ne soartei, respingem şi pe 
întemeietorul legilor ei". Sfântul Ioan Damaschin, în cunoscuta sa lucrare „Expunerea credinţei creştine", 
citându-1 pe Sfântul Vasile cel Mare, caracterizează în felul următor astrologia: „Elinii spun că toate 
acţiunile noastre sunt condiţionate de răsăritul, apusul şi apropierea stelelor şi că astrologia se ocupă 
tocmai de asta. Noi, dimpotrivă, susţinem că aceste fenomene prevestesc ploaie, cer acoperit şi cer senin, 
aşijderea vânturi şi ape; nicidecum însă nu sunt semne prevestitoare ale acţiunilor noastre. Cu adevărat, 
noi, făpturi libere ale Creatorului, suntem stăpâni pe ceea ce facem. Iar dacă le facem pe toate în virtutea 
mişcării stelelor, atunci le facem din necesitate. Or, ceea ce se produce din necesitate, nu este nici virtute, 
nici viciu. Şi dacă nu avem nici virtute, nici viciu, nu suntem vrednici nici de laudă, nici de pedeapsă, aşa 
cum nici Dumnezeu n-ar fi cu dreptate dacă ar da unora bune, altora rele. Mai mult ca atât: dacă toate îşi 
urmează cursul fiind condiţionate de necesitate, Dumnezeu nu mai are pentru ce să conducă lumea, nici să 
se îngrijească de creaturile sale. Mai mult chiar, noi n-am avea nevoie de raţiune, de vreme ce nu avem 
putere asupra lucrurilor pe care le facem, şi n-am avea nevoie nici să gândim la ceea ce facem. Or, 
raţiunea ne este dată fără îndoială pentru a ne gândi acţiunile, drept care orice făptură raţională este 
totodată o făptură liberă. 

De aceea noi susţinem că stelele nu condiţionează nimic din cele ce se întâmplă pe lume - nici 
apariţia a ceea ce apare, nici moartea a ceea ce moare, mai curând însă servesc drept semne prevestitoare 
ale ploilor şi ale schimbărilor atmosferice. Cineva, poate, vrea să spună că stelele, chiar dacă nu constituie 
cauzele, reprezintă totuşi semnul prevestitor de război, şi că diferenţierea calităţii aerului, care depinde de 
soare, lună şi stele, produce respectiv temperamente, obişnuinţe, şi stări de spirit diferenţiale; dar 
obişnuinţe faţă de ceea ce se află în voinţa noastră, căci ele se supun raţiunii şi se schimbă sub conducerea 
ei". 

Minucius Felix, în „Octavia" sa, vorbind despre practica ghicitului şi prezicerii la Roma, scrie că 
rarele cazuri în care aceste preziceri se împlineau pot fi explicate prin faptul, că „din mulţimea de 
presupuneri false una din ele ar fi putut nimeri întâmplător adevărul" şi că vrăjitorii şi astrologii care se 
îndeletnicesc cu proorociri „nu doar îi cunosc pe demoni, dar tocmai cu ajutorul lor produc năluciri, 
asemănătoare cu miracolul: prin sugestia sau influenţa acestora ei fac vrăji, făcându-te să vezi ceea ce de 
fapt nu este, sau dimpotrivă, să nu vezi ceea ce este." Primul dintre aceşti magi, prin cuvântul şi isprăvile 
sale, a fost Sosten (Ostan)..., adică tocmai acel care, după cum am mai arătat, a fost unul dintre cei dintâi 
promotori ai astrologiei în Elada. 

Sfântul Ioan Gură de Aur, în omilia sa „Despre cei care se vindecă de boli prin vrăjitorie", ne 
previne cu asprime că nu trebuie să apelăm la vrăjmaşii Domnului - magi şi vrăjitori, căci e mai bine să 
mori decât să mergi la vrăjmaşii lui Dumnezeu. Iar cei care se folosesc de serviciile lor, mor înainte de 
vreme şi se duc la chinuri veşnice. Căci, cel care apelează la astrologie, „el singur s-a lepădat de ajutorul lui 
Dumnezeu, (de aceea) diavolul îi conduce viaţa şi dispune de acţiunile lor cum îi place lui". 

Sfântul Maxim Grecul, care a consacrat o seamă de lucrări demascării astrologiei, în una din ele 
scrie în special: „învăţătura falsă, nelegiuită a cititorilor în stele şi prezicătorilor de soartă după zilele de 
naştere, n-a fost descoperită caldeilor, elinilor şi egiptenilor de sus din harul Sfântului Mângâietor, ci de 
înşişi demonii necuraţi şi vrăjmaşi ai omului, spre pierzania celor care li se încred". 

în continuare, vorbind depre cauzele coincidenţei unor proorociri ale astrologilor cu realitatea, 
Sfântul Maxim Grecul citează cuvintele lui Augustin din Hippona: „...aceasta se întâmplă nu atât din 
pricina semnelor cereşti, cât din pricină că asta le-o insuflă în ascuns satana, acţionând pe neobservate 
asupra minţilor oamenilor, şi astfel aceste preziceri se fac în comun cu diavolul, cu acordul acestuia". 

După părerea Sfântului Maxim Grecul, „astfel acest cuvios părinte a arătat clar de unde provine această 
învăţătură demonică, şi că diavolul le dezvăluie discipolilor astrologiei ceea ce li se va întâmpla cândva să 
ghicească cu adevărat, ajutaţi de demoni. Dar ce creştin, care crede cu adevărat şi nu făţarnic, va fi 
vreodată de acord să fie iniţiat în învăţătura unei asemenea înşelăciuni satanice şi să se facă complice cu 
dracii? Doar numai cel ce preferă vieţii veşnice cârdăşia cu demonii. 

Demonii prevestesc, prevăzând uneori cu mult înainte ce are să se întâmple, şi alteori ghicesc; de 
cele mai multe ori însă mint, de aceea nu trebuie crezuţi, deşi deseori li se şi împlinesc prezicerile". 
Acelaşi sfânt spune, referindu-se la motivele care îi determină pe demoni să intre în contact cu oamenii 
prin mijlocirea astrologiei: „...ştie necuratul că, cu ajutorul minciunii prezicerilor, el ne poate uşor abate de 
la Dumnezeu către dânsul, făcându-ne să credem că stelele stăpânesc acţiunile şi cugetele noastre, şi că de 
vreme ce vom crede astfel nu ne vom mai îngriji deloc sau foarte puţin de păcatele noastre, dezvinovăţându- 
ne prin inevitabilitatea influenţei astrelor. Iar când asupra noastră vin să se abată împrejurări nefaste, 
învinuim de acestea pe Dumnezeu, ca fiind creator al răului. Procedând în felul acesta, noi în mod necesar 
va trebui să pierdem protecţia lui Dumnezeu şi atunci vrăjmaşului îi va veni la îndemână să ne răpească şi 
să ne ducă la fundul iadului". 

Aşadar, vedem că Sfinţii Părinţi ai Bisericii se pronunţă unanim împotriva astrologiei, demascând-o 
ca fiind o varietate a magiei, un mijloc de comunicare cu demonii, iar pe astrologi îi compară cu îngerii 
izgoniţi din cer, „care ademenesc de partea lor neamul omenesc", şi ne interzic categoric contactul cu 
aceşti „vrăjmaşi ai lui Dumnezeu". De o atenţie deosebită este vrednică învăţătura lui Taţian, care a arătat 
absurditatea astrologilor - cei ce au dat constelaţiilor nume de animale, planetelor - nume de dumnezei 
falşi, iar după aceea, pornind de la caracterul acestora din urmă, au început a deduce destinul omului sau 
al statului în funcţie de poziţia acestor „creaturi" cereşti. Par foarte convingătoare dovezile lui Minucius 
Felix, care a demonstrat că unele preziceri se împlinesc din două motive: 1) din coincidenţă întâmplătoare; 
2) datorită vrăjilor ghicitorilor, care în numeroase cazuri pot afla despre evenimentele că vor urma de la 
demoni, care fie că au văzut sau ştiau de aceste evenimente, fie că ei înşişi au participat direct la 
pregătirea lor. Sfântul Ioan Damaschin arată foarte clar că poziţia corpurilor cereşti nu condiţionează 
decât fenomenele meteorologice, pentru om, însă, care este dotat cu voinţă şi liberă raţiune, stelele şi 
planetele nu pot juca un rol de factor predestinator. 

Şi, în cele din urmă, lucrările Sfântului Maxim Grecul, în care este generalizată experienţa luptei 
Sfinţilor Părinţi cu astrologia, fac un bilanţ convingător al tuturor celor expuse mai sus, demonstrând 
totodată cum vicleanul demon încearcă, cu ajutorul astrologiei, să ne abată „de la Dumnezeu către 
dânsul", pentru a-i veni mai uşor să ne cucerească şi „să ne ducă la fundul iadului". 

5. 

Cauzele coincidenţei unor 

preziceri astrologice cu realitatea 

In afară de argumentele expuse mai sus cu care au operat Sfinţii Părinţi şi învăţători ai Bisericii, 
căutând cauzele coincidenţei unor poziţii ale horoscoapelor astrologice cu realitatea, am vrea să arătăm 
încă un factor ce explică esenţa unor astfel de coincidenţe. 

Potrivit legilor date de Dumnezeu, obiectele materiale se găsesc în interacţiune. în special soarele, 
luna şi alţi aştri şi planete influenţează natura materială organică şi neorganică a Pământului. Omul, fiind 
în felul său un microcosmos care întruneşte în sine principiile spirituale şi materiale, resimte în mod firesc 
această influenţă. De pildă, prof. Cijevski a arătat în lucrările sale dependenţa epidemiilor de holeră şi a 
altor câteva maladii de nivelul activităţii solare (explozii pe Soare). Este cunoscută influenţa fazelor lunii 
asupra stării psihice a unui anumit contingent de oameni (aşa-numitele fenomene de lunatism în nopţile cu 
lună plină). Evident, prin analogie se poate vorbi şi despre influenţa altor corpuri cereşti asupra stării 
fizice şi psihice a omului, iar în oarecare măsură chiar asupra formării caracterului său, particularităţilor 
fizice şi psihice individuale. 

Posibil că şi cunoştinţele amintite mai sus au fost date astrologilor de duhurile necurate. Cunoscând 
anumite caracteristici fizice şi psihice ale omului, ca şi eventualele efecte ale influenţei asupra lui a 
radiaţiilor cosmice într-un moment concret, se poate presupune un comportament sau altul al individului, 
cutare sau cutare stare fizică sau psihică. In afară de aceasta, după cum recunosc înşişi astrologii, 
alcătuirea reuşită a unui horoscop depinde în mare măsură de intuiţia astrologului, de informaţia pe care o 
recepţionează de la un oarecare agent cosmic. Bunăoară, una din colegele apropiate ale cunoscutului 
astrolog Pavel Globa, Svetlana, a declarat că ea „alcătuieşte horoscoapele ca nimeni altul în lume" tocmai 
datorită contactului cu „învăţătorul mondial" ceresc Ashtar, datorită informaţiei lui, adică în cazul 
Svetlanei este evident contactul direct cu un demon care o ajută să compună horoscoapele. Căci diavolul 
cunoaşte bine situaţia universului, la momentul curent. Acest lucru transpare evident din conţinutul Cărţii 
lui Iov. Duhul necurat, cutreierând pământul şi urmărind ce fac oamenii, a spus asta lui Dumnezeu, şi 
Dumnezeu nu 1-a combătut că ar minţi (cf. Iov 2, 2). Satana cunoaşte câte ceva şi din viitor, aceasta 
datorită cauzalităţii în mare parte invariabile a multor fenomene. Viitorul este cunoscut de asemenea şi 
din revelaţia dumnezeiască (cf. III Regi 22, 22) şi din observările făcute asupra caracterului oamenilor. 
Duhurile necurate încearcă să organizeze multe din cele ce se produc în lume şi, fireşte, îşi cunosc ţinta pe 
care o urmăresc. De aici unele coincidenţe între prezicerile horoscopului şi realitate. 

Este caracteristic însă faptul că majoritatea previziunilor astrologilor nu se împlinesc. Aceasta se 
explică prin aceea că, în afară de factorul astronomic, particularităţile psihofizice individuale ale omului 
sunt determinate de ereditate, locul geografic al naşterii, educaţie, alimentaţie şi o mulţime de alte cauze 
secundare. 

Cât priveşte însă destinul omului, viaţa sau moartea lui, la toţi factorii enumeraţi mai sus se adaugă 
încă unul, care este esenţialul şi cel hotărâtor - grija lui Dumnezeu faţă de om. Mai cu seamă faţă de omul 
credincios, de creştinul care se predă voinţei Domnului, căutând-o mereu. Un asemenea om se află tot 
timpul sub îndrumarea Domnului. Aşa cum se spune în Evanghelia după Matei: au nu se vând două vrăbii 
pe un ban? Şi nici una nu va cădea pe pământ fără ştirea Tatălui vostru. La voi însă şi perii capului, toţi 
sunt număraţi (Mt. 10, 29-30). 

Necreştinii însă, în cazul când se îndepărtează de Dumnezeul Cel adevărat, sunt lăsaţi, în anumită 
măsură, la voia întâmplării, calea vieţii lor se alcătuieşte din numeroase componente, în care 
predispoziţiile fizice şi psihice naturale, ca şi influenţa cosmică a corpurilor cereşti, joacă un mare rol. 



6. 
Magii şi Naşterea lui Hristos 

Pe unii îi pune în încurcătură întrebarea: dacă astrologia poartă un caracter demonic şi practicarea ei 
este un păcat, cum se explică dar, că magii au aflat, cu ajutorul astrologiei, momentul Naşterii lui Hristos? 

Există, la această întrebare, două răspunsuri care nu se contrazic, ci mai curând se completează 
reciproc. 

Primul răspuns. Motivul pentru care această stea era aşteptată la Răsărit, urmărindu-i-se apariţia, 
este pus în legătură cu proorocirile făcute în Vechiul Testament. In Cartea Numeri citim: // văd, dar acum 
încă nu este; îl zăresc, dar nu de aproape; o stea răsare din Iacov; un toiag se ridică din Israel (Num. 24, 
17). 

La proorocul Isaia (îs. 60, 1-6) se spune: Luminează-te, luminează-te, Ierusalime, că vine lumina ta, şi 
slava Domnului peste tine a răsărit! (...) şi vor umbla regi întru lumina ta şi neamuri întru strălucirea 
ta... Toate sosesc din Saba, încărcate cu aur şi cu tămâie, cântând laudele Domnului. 

în Psalmul 71 citim: împăraţii Tarsisului şi insulelor daruri vor aduce; împăraţii arabilor şi regina 
Saba prinoase vor aduce (Ps. 71, 10). 

Proorocul Daniel, care a fost pus în prizonieratul babilonean cea mai mare căpetenie a înţelepţilor 
(cf. Dan. 2, 48), cunoştea, desigur, aceste proorociri şi nu le tăgăduia. Mai mult decât atât, lui însuşi îi 
aparţin proorocirile despre vremea Naşterii Fiului lui Dumnezeu (cf. Dan. 9, 25). 

Al doilea răspuns. înţelepciunea dumnezeiască a prefăcut răutatea oamenilor într-un mijloc de a-1 
aduce pe Iosif în Egipt şi a îngăduit ca împăratul babilonean - în urma unor vrăji păgâneşti şi a tragerii la 
sorţi - să se hotărască la război cu Ierusalimul (cf. Iez. 21, 22); tot aşa, le-ar fi putut da magilor 
posibilitatea să ajungă la Hristos. S-ar putea, de asemenea, ca Dumnezeu să Se fi arătat magilor înainte de 
a fi văzut ei steaua, după cum El a făcut aceasta şi mai târziu (cf. Mt. 2, 12). E ştiut doar că Dumnezeu 
voieşte ca toţi oamenii să se mântuiască şi la cunoştinţa adevărului să vină (I Tim. 2, 4), toţi fără 
excepţie, şi El caută să salveze pe fiecare, pe căi optime pentru acest om, numai de El Singur cunoscute. 

Din toate cele spuse mai sus despre magii care au sosit să se închine lui Hristos, se poate trage 
concluzia că ei au aflat vremea şi locul Naşterii lui Hristos nu datorită magiei şi astrologiei, ci fiindcă 
însuşi Domnul Dumnezeu le-a dezvăluit acest lucru în felul pe care L-a socotit cel mai bun pentru ei şi 
mântuirea lor. Aşa încât, astrologii nu au nici un merit în sosirea magilor, după stea, la locul Naşterii lui 
Hristos. 

Cerul şi stelele sunt o astfel de creaţie a lui Dumnezeu, creaţie care se află la vederea tuturor. De 
aceea, în anumite cazuri, Domnul dă prin mijlocirea lor semne prevestitoare de evenimente însemnate în 
soarta viitoare a omenirii. 

Bunăoară, în timpul patimilor pe care le îndura răstignit pe cruce, Mântuitorul, chiar înainte de 
moartea Lui, ...întuneric s-a făcut peste tot pământul până la ceasul al nouălea, când soarele s-a 
întunecat (Le. 23, 44-45). Astfel se vestea lumii că de mâinile oamenilor a fost ucis Acela Care venise să 
mântuiască neamul omenesc, să vestească şi să arate calea către mântuire, către împărăţia Cerească. S-a 
produs o biruinţă temporară a întunericului, s-a săvârşit o fărădelege, şi ca un semnal al acestora, 
pământul s-a acoperit de întuneric. A murit Iisus Hristos - Soarele dreptăţii, izvorul dătător de viaţă 
veşnică oamenilor, s-a întunecat soarele strălucitor - izvorul vieţii materiale. 

Citim în Evanghelie că, la apropierea sfârşitului lumii, înainte de a doua venire a lui Hristos vor fi 
semne în soare, în lună şi în stele... şi spaime şi semne mari din cer vor fi (Le. 21, 25-11), care, laolaltă cu 
alte evenimente şi fenomene proorocite nu vor lăsa nici o îndoială că se apropie ora celei de a doua veniri 
a lui Hristos şi a sfârşitului lumii existente. în felul acesta, pentru a înţelege semnele cereşti trimise de 
Dumnezeu, nu e nevoie de cunoaşterea astrologiei sau tălmăcirile astrologilor; oricine cercetează Sfânta 
Scriptură nu se va îndoi de cele ce se vor întâmpla. 

7. 
Astrologia şi contemporaneitatea 

Acum când, având în vedere toate cele expuse mai sus, putem deduce provenienţa demonică a 
magiei şi astrologiei, influenţa lor păgubitoare asupra civilizaţiilor care le adoptă, poziţia categoric 
negativă a Bisericii creştine faţă de orice gen de ocultism, să cercetăm situaţia actuală a dezvoltării 
astrologiei în Rusia. 

în acest sens, se cuvine să ne adresăm înainte de toate unor cunoscuţi şi populari astrologi cum sunt 
soţii Globa. Ei ţin sistematic la televiziune şi radio conferinţe de astrologie, reflectă pe larg aceeaşi temă 
în presă, au împânzit aproape întreaga ţară cu o reţea de şcoli de astrologie. Cine, deci, sunt aceşti oameni 
şi care sunt scopurile lor? Mai întâi să le dăm cuvântul lor înşişi. 

în revista „Rabotniţa" (în articolul „Cu cine comunică stelele") citim: „Străbunii lui Pavel pe linie 
maternă - persani din neamul hebrilor din Iran - din cele mai vechi timpuri îşi consacrau viaţa astrologiei, 
bunicul de asemenea 1-a învăţat pe Pavel astrologie, iar murind, i-a transmis nepotului parola, care îi 
deschide ucenicului acces la «învăţători», la marii astrologi. Şi i-a lăsat cuvânt să-i caute în India". Când 
Pavel a crescut mare, a plecat în India, şi iată ce spune el despre această călătorie: „l-am găsit... învăţătorii 
m-au recunoscut - parola moştenită m-a ajutat. Mi-au permis accesul la învăţătură - cea mai sacră 
învăţătură, ce se transmite de milenii din gură în gură, mi-au dat cărţi... m-au învăţat cum să-mi găsesc 
soţie, şi mi-au spus că «atunci când vieţile voastre se vor uni, s-o iniţiezi în ceea ce cunoşti tu însuţi», şi că 
ne este hărăzită o mare misiune." 

După cum se vede din cele spuse de Pavel Globa, el a parcurs succesiv toate treptele iniţierii magice 
rituale în „ştiinţele oculte". 

în primul rând: strămoşii sunt persani, astrologi din tată în fiu, pentru care ştiinţele oculte s-au 
transmis din generaţie în generaţie prin studiere şi iniţiere . Bunicul, murind, îi transmite formulele 
magice, ca şi, probabil, un demon care îi deschide calea spre „învăţători", adică spre magii treptelor 
superioare de iniţiere, sub a căror îndrumare astrologul începător trebuie să facă un stagiu corespunzător. 

în al doilea rând: Pavel pleacă în India, pronunţă cuvintele magice, i se înfăţişează „învăţătorii", şi 
Globa urmează un nou curs al şcolii de magie, este avansat la un grad superior de iniţiere, este 
aprovizionat cu literatura necesară şi trimis cu o „misiune specială într-o ţară în care astrologia încă nu 
este dezvoltată". Pentru a i se înlesni sarcina, i se caută cu ajutorul unor anumite puteri o soţie, pe care el 
trebuie „s-o iniţieze în ceea ce cunoaşte el însuşi". 

Iar mai departe se întâmplă un lucru îngrozitor. In faţa lui se deschid larg paginile revistelor şi 
ziarelor. La televiziune, la rubrica permanentă „Şcoala astrologiei", cuplul Globa promovează o 
propagandă la scară mare a noţiunilor de astrologie; ţara este împânzită de o reţea de şcoli în care oamenii 
ascultă cu entuziasm „revelaţii" imprimate pe bandă magnetică ale astrologului Globa, după care ei îşi 
antrenează în studiul astrologiei rudele şi cunoştinţele. Acea molimă magică, din pricina căreia a şi pierit 
în mare măsură lumea de până la potop, cuprinde tot mai mult şi mai mult minţile şi inimile a milioane de 
oameni, formându-le conştiinţa şi stilul de comportare în societate. 

în 1991 a văzut lumina tiparului prima culegere postrevoluţionară de astrologie, intitulată „Tamara", 
cu un tiraj de 500 000 de exemplare. Tamara este numele soţiei lui Pavel Globa, tot ea fiind şi autorul 
acestei culegeri. Să cercetăm un articol din această carte, numit „Şcoala avestică de astrologie". Tamara 
mărturiseşte că şcoala ei de astrologie se bazează pe tradiţia astrologică avestică, al cărei promotor a fost 
zoroastrismul. De-a lungul articolului, însă, Tamara citează de câteva ori Evanghelia, face trimiteri la 
militantul Bisericii din secolul XVII, Simeon Poloţki, aşa încât cititorul neiniţiat şi-ar putea crea iluzia că 
învăţătura Tamarei corespunde învăţăturii lui Hristos. La mijloc, însă, nu e decât un procedeu ideologic 
menit, datorită autorităţii creştinismului, să elimine atitudinea de neîncredere a cititorului faţă de 
învăţătura astrologică. în realitate, conţinutul articolului Tamarei Globa - dintr-un capăt în altul - nu 
numai că nu corespunde învăţăturii evanghelice, ci o contrazice flagrant. 



10 Pentru o mai bună înţelegere, în calitate de analogie se poate aduce vrăjitoria moştenită, când descântecele, farmecele şi 
împreună cu acestea dracii care ajutau la facerea vrăjii, se transmit prin succesiune. 

Astfel, Tamara, după propriile afirmaţii porneşte de la legea fundamentală a învăţăturii avestice, 
„...legea Karmei, a cercului încarnărilor, adică a naşterii repetate a fiinţelor umane... Stă pe poziţia 
reîncarnării - reîntrupării în evoluţie - de la mineral, plantă, animal, om - la fiinţe superioare". Toate cele 
expuse mai sus nu sunt decât o evidentă erezie, condamnată de Sinoadele Ecumenice creştine. 
Creştinismul ne învaţă că viaţa se dă omului doar o singură dată şi că de felul cum o trăieşti depinde 
destinaţia lui în veşnicie. Până la Judecata de Apoi starea sufletelor se poate schimba datorită rugăciunilor 
Bisericii şi a celor apropiaţi, după aceea ea rămâne neschimbată: sau raiul, sau iadul, stări intermediare nu 
există. 

Mai departe Tamara spune, în articolul său, că „smerenia este echivalentă cu stagnarea în evoluţie", 
altfel spus - este dăunătoare. Or, în creştinism smerenia reprezintă temelia vieţii duhovniceşti; astfel, cea 
dintâi poruncă a fericirilor spune: fericiţi cei săraci cu duhul (adică plini de smerenie - n.a.), că a lor este 
împărăţia Cerurilor (Mt. 5, 3). Şi Domnul însuşi ne-a dat exemplu de smerenie prin viaţa şi moartea Sa, 
smerit fiind „chiar până la moarte şi până la moarte pe cruce". 

Tamara Globa mai susţine în lucrarea sa că „învăţătura Avestei este învăţătura noastră tradiţională, 
în Rusia, ea vreme îndelungată a fost transmisă de sacerdoţii păgâni, din tată în fiu; magii au purtat-o cu 
grijă de-a lungul veacurilor". Aici nu mă voi opri la lipsa de autenticitate istorică a celor afirmate; altceva 
prezintă interes - apelul de a se reveni la păgânism, „la religia strămoşilor noştri". în fapt, aceasta 
înseamnă: jos creştinismul, jos Hristos, înapoi la idoli, la magi, vrăjitori, adică la convieţuirea cu demonii. 

Şi, în finalul acestei „nobile" propuneri, Tamara Globa zice: „...dacă e să urmăm neclintit această 
cale, încep transformările psihicului, duhului şi trupului, pentru care nu are explicaţie nici un specialist al 
lumii savante contemporane. Se produce o totală alchimie a corpului, se schimbă concepţia despre lume şi 
realitate". 

Aici Tamara are perfectă dreptate. Contactul cu demonii îl schimbă pe om cu desăvârşire. Duhurile 
necurate înrobesc totalmente sufletul ce li s-a vândut. în schimb, scrie T. Globa, „oamenii vor fi egali cu 
zeii" - spune Avesta... Toate aptitudinile, astăzi de unicat - clarviziunea, telepatia, teleportarea, vrăciuirea 
- vor ajunge să fie în firea tuturor oamenilor. Ei vor comunica la nivelul subconştientului, iar cuvântul va 
deveni un semnal magic, aşa cum era la magi în timpurile străvechi". Tocmai cu aceste daruri, după cum 
s-a arătat mai sus, demonii îi răsplăteau pe necromanţii, magii, astrologii şi vrăjitorii vânduţi lor în 
schimbul sufletului nemuritor şi facerii de rău pe lume. 

T. Globa e convinsă că misiunea ei constă în a-i ajuta pe oameni „să-şi pregătească conştiinţa pentru 
viitor, pentru ca un număr cât mai mare de oameni să atingă nivelul cuvenit pentru primirea noului mesia, 
care îşi va face apariţia în Rusia". 

Această afirmaţie o preia şi Timur Sviridov, unul din reprezentanţii marcanţi ai şcolii Globa. în 
articolul „Ce ne pregăteşte Vărsătorul" el prevesteşte: „Astăzi pe planetă se formează un nou tip de 
făpturi, o nouă rasă, care va poseda capacităţi improprii nouă - capacităţi oculte... De aceea trebuie să 
cultivăm oamenilor o puternică mentalitate astrologică". Şi, în continuare: „Pavel Globa vesteşte că în 
1999 va veni Mesia, care se va naşte în Rusia şi va da noii epoci a Vărsătorului o concepţie specifică 
despre viaţă, un alt tip de religie". 

Din cele expuse mai sus vedem că propaganda astrologiei şi magiei joacă în Rusia un rol strict 
definit, urmărind un scop anume - astrologia şi magia sunt chemate să devină încă un mijloc de formare a 
oamenilor în spirit necreştinesc, demonic. Se desfăşoară o ofensivă a ocultismului asupra lumii 
contemporane, o luptă înverşunată pentru cucerirea minţilor şi inimilor oamenilor, care se produc pe 
fundalul dinainte pregătit al ateismului. Mai întâi, din sufletele oamenilor a fost smuls Hristos, apoi ei au 
fost persecutaţi, exilaţi şi executaţi pentru credinţă. Credinţa era luată în derâdere, lăcaşurile sfinte erau 
distruse, cărţile religioase erau arse. Se făcea încercarea ca vacuumul format în suflet să fie umplut cu 
aiureală ateistă, cu absurdităţi materialiste. Şi mulţi, în urma educaţiei primite, s-au conformat şi au 
început a trăi astfel. Acum demenţialitatea acestor idei a devenit evidentă. Omul contemporan n-a apucat 
să aspire spre o viaţă duhovnicească, că de îndată i s-a şi propus o nouă hrană pentru suflet - ocultismul. 
Omul zilelor noastre, deposedat de credinţa creştină, de cunoaşterea Sfintei Scripturi şi a profeţiilor 
despre viitorul lumii şi venirea antihristului, nu este în măsură să aprecieze corect învăţăturile oculte ce i 
se propun. înfometat după o hrană sufletească, el devorează ca un omnivor tot felul de otrăvuri mistice pe 
care i le oferă anumite forţe. De acest lucru profită vânătorii de suflete care, asemeni lui T. Sviridov, 

adesea nici nu-şi ascund intenţiile. Ei vor să educe un nou tip de oameni, „cu capacităţi oculte". Vor să 
educe oamenii în acel spirit ce va face posibilă venirea falsului mesia, a antihristului care va încerca, după 
cum a şi fost prevestit în Apocalipsă, să nimicească creştinismul şi să introducă „un alt tip de religie", ce 
constă în a se închina lui, antihristului. 

III. 

Senzitivii: 
provenienţa şi natura lor 
după concepţia ortodoxă 



în ultimul timp mulţi oameni au început să manifeste aptitudini neobişnuite: tratamente cu ajutorul 
câmpului energetic, telepatie şi telechinezie, clarviziune. Toate acestea fac parte din viaţa contemporană şi 
de aceea este necesară o interpretare religioasă şi o atitudine clară şi convingătoare asupra acestor 
fenomene. 

Oare acest lucru e bun sau e rău? Cum ar trebui să procedeze un creştin ortodox întâlnind asemenea 
persoane, şi poate el oare să recurgă la ajutorul lor? Vom încerca să răspundem la aceste întrebări. Dar 
mai întâi să încercăm să apelăm la tradiţie, la experienţa Sfinţilor Părinţi purtători de duh. 

în Faptele Apostolilor, care evocă activitatea de propovăduire a apostolilor după înălţarea lui Iisus 
Hristos, citim despre un anume Simon, vrăjind şi uimind neamul Samariei, zicând că el este cineva mare, 
la care luau aminte toţi, de la mic până la mare, zicând: Aceasta este puterea lui Dumnezeu, numită cea 
mare. Şi luau aminte la el, fiindcă de multă vreme, cu vrăjile lui îi uimise (Fapte 8, 9-11). 

Sfântul Iustin Martirul, comentând acest text, scrie că Simon era un vrăjitor care prin vrăjile sale 
atrăgea poporul neştiutor, „care vedea în el o mare putere de la Dumnezeu". Cu ce minuni îi cucerea 
Simon magul pe oameni? Cu aceleaşi pe care le fac şi senzitivii de astăzi - tămăduiri, telepatie, 
telechinezie, clarviziune, levitaţie. în afară de aceasta, Simon, după cum afirmă Sfântul Teofilact, „îi 
îmblânzea pe cei îndrăciţi", adică, făcând uz de mijloace magice, îl convingea pe demon să-1 lase în pace 
pentru un timp pe cel posedat, ceea ce crea iluzia vindecării. Mai târziu însă necuratul intra din nou în 
bolnav. (Martori ai unei asemenea „minuni" au fost nu demult şi numeroşi telespectatori, când în una din 
emisiunile televizate din 1990 au putut urmări cum un vrăjitor „a izgonit dracul" dintr-o femeie). 

Magul Simon credea sincer că şi apostolii, asemenea lui, posedă aceeaşi artă. S-a întâlnit însă cu 
apostolul Filip. Puterea predicii acestui cuvios şi minunile lui erau atât de extraordinare încât au surprins 
nu numai norodul adunat, ci şi pe Simon însuşi. Credinţa oamenilor în Simon a cedat locul credinţei în 
Hristos, se boteza norodul, s-a botezat şi Simon însuşi. Magul a suferit înfrângere în faţa apostolului care 
lucra cu Duhul Sfânt (aşa cum s-a întâmplat pe timpuri cu magii egipteni, care s-au opus lui Moise prin 
fermecătoriile lor, însă au fost înfrânţi de puterea lui Dumnezeu (cf. Ieşirea 7-8). 

în aceeaşi Carte a Faptelor Apostolilor citim: ...ne-a întâmpinat o slujnică, care avea duh pitonicesc 
şi care aducea mult câştig stăpânilor ei, ghicind. Aceasta, ţinându-se după Pavel şi după noi, striga, 
zicând: Aceşti oameni sunt robi ai Dumnezeului Celui Prea înalt, care vă vestesc vouă calea mântuirii. Şi 
aceasta o făcea timp de multe zile. Iar Pavel, mâniindu-se şi întorcându-se, a zis duhului: în numele lui 
Iisus Hristos îţi poruncesc să ieşi din ea. Şi în acelaşi ceas a ieşit (Fapte 16, 16-18). 

Iată deci care este poziţia Apostolului Pavel faţă de acest duh: deşi acesta spunea adevărul, 
Apostolul nu dorea ca adevărul să fie rostit de gura necurată a demonului, dând astfel exemplu de 
atitudine faţă de duhurile rele, chiar dacă ele vestesc uneori cu dreptate. Căci toate acestea nu ascund 
decât o singură dorinţă - de a-1 atrage pe om în contact pentru a-i câştiga încrederea şi pentru a-1 duce mai 
târziu la pierzanie. 

în Patericul de la Pecerska citim despre un călugăr Nichita, viitor ierarh şi făcător de minuni, care 
din pricina mândriei şi a îngâmfării sale, făcându-se de timpuriu sihastru, a fost cucerit de necurat, care 1-a 
înzestrat cu darul clarviziunii şi cunoaşterii pe de rost a întregului Vechi Testament. Aşa încât „...stătea 
îndelung de vorbă cu cei care veneau la el, citind din Scriptură despre folosul pentru suflet, a început să 
proorocească, şi o mare slavă a ajuns să se răspândească despre el, ... toată lumea se minuna de împlinirea 
cu adevărat a proorocirilor lui". Atunci însă, când prin rugăciunile sfinţilor părinţi de la Lavra Kievo- 
Pecerska demonul a fost izgonit din el, s-a dovedit că nu ţine minte nimic pe de rost, ba s-a dezvăţat şi să 
citească. 

în acelaşi Pateric de la Pecerska aflăm, din Viaţa preacuviosului Lavrentie schimnicul, despre un om 
îndrăcit, care vorbea - ajutat de necurat - evreieşte, latineşte, greceşte şi în alte limbi ale lumii, despre care 
posedatul niciodată nu auzise, proorocea şi vorbea despre lucruri şi oameni de care nu avusese ştiinţă mai 
înainte. 

în Viaţa Sfântului Mucenic Ciprian citim cum, pe timpul când era mag, el „îşi însuşise toate 
şiretlicurile diavoleşti, diferitele metamorfoze proprii necuratului (învăţase să zboare prin văzduh, să 
meargă pe ape), să schimbe însuşirile văzduhului, să pornească vânturile, să facă cerul să tune şi să plouă, 
să salte marea în valuri, să pricinuiască pagube livezilor, viilor şi culturilor câmpului, să trimită boli şi 
molime asupra oamenilor - cu alte cuvinte, a învăţat înţelepciunea păgubitoare şi meşteşugul aducător de 
rele al diavolului". 

Am putea invoca o mulţime de exemple de acest fel, credem însă că şi fără ele concluzia este clară: 
forţele demonice sunt în măsură să doteze şi dotează pe unii oameni cu facultăţi suprasenzoriale 
neordinare. 

Acum să cercetăm cum Sfinţii Părinţi tratează concret aceste capacităţi extrasenzoriale. Să apelăm 
la stareţul Siluan. 

în capitolul despre clarviziune citim că se întâlnesc trei feluri ale acesteia: „...unul se datorează 
intuiţiei fireşti a unor oameni, sporită prin postire, altul este cel dat prin lucrarea demonică; al treilea - cel 
dat de la Dumnezeu." 

La ce fel de clarviziune am raporta clarviziunea unui senzitiv? 

Numai la primele două, căci al treilea este un har al Domnului ce se dă doar celor aleşi după mulţi 
ani de viaţă ascetică întru Hristos, „iar celui trufaş el nu i se dă deloc". 

Să cercetăm mai atent primele două feluri de clarviziune. 

„Primul fel, după părerea stareţului Siluan, pentru omul smerit şi cu gânduri curate poate fi folositor 
şi îndreptat spre bine, deoarece ajută la cinstirea fără ştirbire a poruncilor lui Hristos faţă de aproapele său. 
Celui trufaş şi plin de patimă el îi va dăuna, căci îi înmulţeşte prilejurile pentru patimi şi îi deschide mai 
multe posibilităţi pentru satisfacerea lor". 

Al doilea fel este extrem de păgubitor pentru cei care îl acceptă, fiindcă mai devreme sau mai târziu 
va duce la dezechilibrarea tuturor forţelor sufleteşti şi duhovniceşti ale omului, denaturându-i chiar şi 
înfăţişarea... în cazul acestui fel de clarviziune, chiar dacă îţi apare uneori capacitatea de a „citi" gândurile 
cuiva, totuşi omul adânc dinlăuntru îţi rămâne inaccesibil. Această capacitate se manifestă uneori cu o 
autenticitate întrucâtva mai mare faţă de nişte evenimente de natură exterioară. Celor care nu i se opun ea 
le dă prilejuri de a se complace în îngâmfare... şi datorită naturii îndeobşte destructive, demoralizatoare a 
acţiunilor demonice, pricinuieşte suferinţe celor care o posedă, lucru care devine evident abia după un 
timp îndelungat. 

La mulţi oameni calităţile de senzitiv apar ca urmare a practicării yoga sau altor religii orientale. Un 
exemplu elocvent în acest sens este activitatea cunoscutului senzitiv cehoslovac Frantişek Fierd. La una 
din şedinţele societăţii „Popov" din Moscova, în timpul căreia Frantişek stabilea diagnostice bolnavilor la 
distanţă, reproducându-le viaţa şi istoricul bolii, la întrebarea academicianului A. J. Spirkin, cum a 
realizat asemenea performanţe, senzitivul a răspuns: „Este rezultatul unui intens antrenament yoghin, în 
procesul căruia omul învaţă să se destindă, deconectându-şi raţiunea şi intelectul. Cu alte cuvinte, fluxul de 
informaţie trece la nivelul subconştientului". 

Aici sursa „talentului" este absolut clară. Subţiind corpul cu ajutorul unei diete speciale, făcând 
anumite exerciţii din hatha-yoga, pătrunzând doctrina filozofică a acesteia, meditând adesea, repetând 
mantrele, omul se expune acţiunii directe a unor forţe cosmice, se racordează la „ierarhia" lor, dobândind 
iniţierea şi „aptitudinile" respective. în yoga este pusă la punct o metodică riguroasă: dacă faci asta şi asta 
vei dobândi aptitudini paranormale. Şi într-adevăr le dobândeşti. De unde însă şi cu ce preţ? în această 
privinţă învăţătorii orientali preferă să nu vorbească mult, şi de regulă, invocă o energie cosmică 
impersonală şi potenţialul lăuntric al omului. (Eu pot face totul de unul singur, cu propriile forţe, altfel 
spus - eu sunt însuşi Dumnezeu). Este tocmai gândul pentru care Lucifer, cel ce se încrezuse în sine, a 
căzut din cer şi a devenit satana (cf. Isaia, 14, 12). 

Un alt mijloc de a dobândi facultăţi paranormale este iniţierea cu ajutorul direct al unui învăţător, 
inclus deja în ierarhia demonică. Asemenea unei molime, ce se transmite omului sănătos în urma 

contactului cu cel bolnav, se produce şi posedarea, dacă omul a crezut şi s-a deschis unui yoghin, vrăjitor 
sau senzitiv. In funcţie de puterea ultimului şi de împătimirea primului cresc şi se dezvoltă şi aceste 
„aptitudini". Mai cu seamă că iniţierea se poate face şi în afara voinţei subiectului, fiind suficiente doar 
atenţia sporită şi încrederea lui. 

Ca exemplu putem da meditaţia transcendentală (M.T.), care căpătase o foarte largă răspândire în 
SUA pe la mijlocul deceniului opt al secolului nostru. Datorită exerciţiilor de M.T., omul, potrivit 
reclamei fondatorilor ei, este înzestrat cu uriaşe forţe vitale, cu o veselie permanentă, cu tihnă şi sănătate. 
Cei ce doresc să se înscrie la acest curs trebuie să îi aducă gurului (învăţătorului), într-o odaie specială 
pentru iniţiere, un coşuleţ cu fructe şi flori. Acest dar se aşează în faţa portretului altui guru, defunct, de la 
care primise iniţierea învăţătorul. Tot aici arde o lumânare şi se aprind substanţe aromate. Ceremonia în 
faţa portretului durează o jumătate de oră, cuprinzând intonarea unei cântări în sanscrită (al cărei sens nu 
este cunoscut celui care se iniţiază) şi intonarea numelui învăţătorilor de yoga anteriori. In finalul 
ceremoniei iniţiatului i se transmite mantra (un cuvânt secret în sanscrită), pe care el trebuie să-1 repete 
încontinuu în timpul meditaţiei. Iniţiatului niciodată nu i se dezvăluie interpretarea acestei ceremonii, 
semnificaţia ei fiind accesibilă numai învăţătorilor. 

între altele, această ceremonie nu este altceva decât o închinare zeilor „puja", incluzând şi 
divinizarea învăţătorului-guru Maharishi. în aşa fel, omul ateu al zilelor noastre, fără a bănui ceva, se 
trezeşte iniţiat în practicarea unui ritual religios şi, pe neobservate, el este silit să facă lucruri faţă de care 
străbunii lor creştini ar fi preferat, probabil, să fie supuşi torturilor sau unei morţi chinuitoare: el aduce 
jertfe zeilor păgâni. Pe plan spiritual poate că tocmai acest păcat ne dă, mai mult decât metoda psihică, 
explicaţia succesului nemaipomenit al M.T. Repetarea continuă a mantrei plasează întreaga fiinţă a 
omului pe o anume undă (vibraţie), legându-1, parcă, de generatorul acestei vibraţii. Foarte curând însă 
contactul cu forţa demonică se face resimţit. Demonii, în virtutea căderii lor, nu sunt apţi pentru creaţie. 
Ei acţionează destructiv şi asupra celor care li s-au consacrat. In cartea ascetului american Serafim Rose 
sunt evocate exemple când şi învăţătorii, şi ucenicii, care se dedau ocultismului, ajung să manifeste 
tulburări mintale şi emoţionale, să se sinucidă, să ucidă sau să fie posedaţi de demoni. 

Mulţi vraci proaspăt apăruţi propun pacienţilor să-i trateze cu ajutorul câmpului bilogic, asigurându- 
i că le dau propria lor energie. Potrivit datelor reflexoterapiei orientale, fiecare om posedă o anumită 
rezervă de energie vitală care, aidoma sângelui care pulsează necontenit în vene, circulă pe anumite canale 
energetice, unite şi ele unul cu altul. Dacă într-un anumit loc se formează un blocaj energetic sau o 
insuficienţă energetică, atunci un organ aşezat pe canalul respectiv se îmbolnăveşte. Acupunctura, masajul 
unor puncte au drept scop restabilirea cursului normal al acestei energii şi redistribuirea ei corectă. Dar, în 
realitate, potrivit datelor cercetătorului A.I. Spirkin, „senzitivul pare a contribui la pomparea energiei de la 
organele sănătoase la cel bolnav. Şi, dacă e nevoie, el poate să dea o parte din propria energie bolnavului". 
Această energie însă nu e depersonalizată, ea poartă toată informaţia posesorului ei. Cercetările au 
demonstrat că aceasta se referă şi la apa „descântată" de babe, şi la obiectele „încărcate" cu energie de 
către senzitiv sau cele manipulate de vrăjitor. Iată concluziile aceluiaşi cercetător: „Un bolnav, de pildă, 
un schizofrenic, nu are nici un drept să vindece pe cineva, căci informaţia lui bolnavă se poate transmite 
omului sănătos". în felul acesta, o părticică din „Eu"-ul senzitivului intră în cel care percepe, cu toate 
consecinţele inerente. Bunăoară, dacă senzitivul este un om vicios, viciile lui se transmit într-o măsură sau 
alta bolnavului, aşa cum trece asupra lui şi informaţia despre bolile de care suferă senzitivul. Are loc, de 
asemenea, şi procesul invers. Toate bolile pe care le tratează senzitivul i se transmit, în stare atenuată, şi 
lui, şi dacă este receptiv la ele se îmbolnăveşte şi el însuşi. în cele din urmă, oamenii care tratează cu 
propria energie se îmbolnăvesc, de obicei, foarte grav, şi mulţi cunoscuţi ai autorului articolului, au fost 
atacaţi chiar din tinereţe de o paralizie incurabilă. Iar omul pe care l-au tratat, dacă nu au fost înlăturate 
cauzele bolii, se îmbolnăveşte, de regulă, din nou. 

Alt canal de recepţionare a energiei este când senzitivul, potrivit afirmaţiilor sale, „o primeşte din 
cosmos". 

Cosmosul este o noţiune abstractă, aşa încât, dacă doreşti, e foarte uşor să ascunzi în infinitul lui 
adevăratele surse ale „forţelor făcătoare de minuni". Să încercăm totuşi să ne dumirim. Din numeroasele 
discuţii avute cu senzitivi, am înţeles că, atunci când lucrează, asupra lor coboară o coloană de energie 

dirijată, şi ei o folosesc. De unde vine, ei nu ştiu, sau, posibil, nu vor să spună . Dacă energia este 
canalizată, înseamnă că există şi cel care o canalizează. Cine este acela? 

După cum este scris în Evanghelia de la Matei, după roadă se cunoaşte pomul (Matei 12, 33) şi, aşa 
cum mărturiseşte Apostolul Iacov, izvorul sărat nu poate da apă dulce... iar dacă aveţi râvnire amară şi 
zavistie (aş mai adăuga şi trufie - n.a.) în inimile voastre, nu vă lăudaţi, nici nu minţiţi împotriva 
adevărului. înţelepciunea aceasta nu vine de sus, ci este pământească, trupească, demonică (Iac. 3, 11- 
14-15). 

Cu acestea se potrivesc bine cuvintele Sfântului Ignatie Brianceaninov, care scrie că „Sfinţii Părinţi 
condamnă cu asprime dorinţa de a săvârşi minuni; o asemenea tendinţă dă în vileag că în sufletul omului 
sălăşluieşte amăgirea de sine, care provine din îngâmfare şi înfumurare... Cei care doresc să săvârşească 
minuni, închipuite de ei, o doresc din înfierbântarea lor trupească, prin sporirea patimilor neînţelese de ei, 
deşi poate li se pare că sunt călăuziţi de mare râvnă în lucrarea Domnului. în aceeaşi stare de autoamăgire 
şi înfierbântare se află şi cei care vor să vadă aceste semne". Deci, dacă omul care a dobândit capacităţi de 
senzitiv este îngâmfat, trufaş, plin de iubire de sine, de zavistie, este înclinat spre desfrâu, e lacom după 
avuţii, cu alte cuvinte este un om pătimaş, e clar: aceste capacităţi poartă un caracter demonic. Puterea cu 
care acţionează el este de la diavol, având o influenţă distrugătoare atât asupra lui, cât şi asupra 
primitorului. 

De pildă, potrivit datelor cercetătoarei ştiinţifice kievlene T.P. Reşetnikova, care a cercetat 
rezultatele acţiunii unor senzitivi asupra unor eprubete cu sânge omenesc, conţinutul de magneziu din 
sânge sub influenţa operatorului, fie că creştea, fie că scădea de aproape două ori. Reşetnikova luase drept 
reper o lucrare a francezului Louis Kerverand, care a demonstrat existenţa procesului fizic denumit 
transmutaţie (transformarea elementelor). Sub influenţa senzitivilor, în organismul percipientului se 
produce, ca urmare a transmutaţiei elementelor, un dezechilibru chimic, în special în sânge, ceea ce, după 
părerea specialiştilor, poate provoca îmbolnăvirea de cancer şi, posibil, de SIDA. 

în afară de aceasta, oamenii, odată trataţi de senzitivi şi uşor refăcuţi pentru o vreme, caută iar şi iar 
posibilitatea de a se mai „alimenta" puţin, de a căpăta o nouă rezervă similară de energie, devin adesea 
telepatomani (adică aşteaptă cu nerăbdare apariţia senzitivilor la televiziune şi nu mai pot trăi fără aceasta, 
îşi pierd cu desăvârşire voinţa), căci este distrusă bariera psihologică lăuntrică care îi apără de influenţa 
din exterior; ei se lasă uşor pradă oricărei influenţe, şi chiar celei demonice, când aceasta parvine prin 
oameni cu o puternică rea-voinţă. Sufletul lor se deschide pentru imixtiuni de acest gen, ei încep a căuta 
alţi senzitivi, informaţia respectivă nu se lasă întârziată, şi omul începe a se dezvolta pe o cale strict 
determinată. Evident, nu pe calea lui Hristos. în afară de aceasta, senzitivii demonizaţi aplică - pentru a 
obţine cât mai mulţi bani şi faimă - metode de-a dreptul barbare de redistribuire a energiei în organism, 
după care organul bolnav capătă un aflux de energie de la cel sănătos şi se reface, pe când celălalt se 
îmbolnăveşte. De pildă, omul se tratează de ulcer, iar curând după aceea moare de infarct. în timpul 
şedinţei, senzitivii practică, de asemenea, stoarcerea energiei din pacient; stabilizând o relaţie energetică 
de lungă durată, ei continuă să „pompeze", pe acest canal, energie. 

Se vehiculează mult ideea de nobleţe a senzitivilor care, chipurile, ar lua bolile altora asupra lor, 
dându-şi sănătatea în numele însănătoşirii altora. Departe însă de aşa ceva. O pornire nobilă poţi întâlni la 
senzitivii începători, neîncercaţi, care curând fie că ei înşişi se îmbolnăvesc şi încetează să mai trateze, fie 
că apelează la mijlocul verificat de dobândire a energiei (de la forţele demonice). în procesul şedinţelor de 
tratament, însă, senzitivul îşi îndreaptă cea mai mare parte a eforturilor spre a-şi crea o protecţie împotriva 
bolii. Şi devreme ce ei nu pot neutraliza cauzele ontologice ale bolii (lucru care este doar în puterea 



11 Unii senzitivi, sau bioenergoterapeuţi au, totuşi, curajul şi bunăcuviinţa să dezvăluie sursa din care provine „bioenergia" lor. 
De exemplu, profesoara Nina G. din Republica Moldova a povestit cum a fost contactată de către „extraterestri" şi dusă într-un 
laborator, unde mai erau câteva persoane ce stăteau la rând pentru a li se transmite energie. întrebată dacă doreşte să lucreze 
pentru ei, Nina a răspuns că vrea să lucreze pentru Hristos. (înainte de această întâmplare, Nina era creştină numai cu numele: 
nu se ducea la biserică, şi nu se împărtăşea cu Sfintele Taine). Fără să i se dea vreo importanţă acestui răspuns, i-au introdus 
energia prin creştetul capului, interzicându-i a vorbi cuiva despre cele întâmplate. Apoi, Nina s-a trezit la ea acasă, simţind în 
spate o presiune permanentă care o silea să caute pacienţi pentru a se elibera de energia apăsătoare. între timp, a simţit că este 
urmărită de un demon („spirit-director"), ce apărea mai ales noaptea. înfricoşată, ea s-a dus la un preot, care a îndrumat-o să 
meargă la biserică, să se roage şi să nu mai practice astfel de tratamente. Din mila lui Dumnezeu şi ca pildă pentru alţii, Nina a 
scăpat de „musafirul" nedorit şi de energia malefică (n. red.) 

Domnului), senzitivii transferă boala ori asupra altui organ ori chiar asupra altui om. Fireşte că e dificil să 
zici că e un act nobil. 

Aşadar, în unele cazuri senzitivul donează energie, în altele fură. E o contradicţie? Nicidecum. Să 
admitem că se extrage 70% din energie, dar se întoarce numai 10%. Aşa procedează Djuna, Kaşpirovski, 
Ruţko şi mulţi alţii. 

Iată ce mărturiseşte despre Djuna A.LSpirkin, membru corespondent al Academiei de Ştiinţe a 
Rusiei: „Ce mă nedumereşte, din punctul de vedere al unui om de ştiinţă? - Măcar şi faptul că ea primeşte 
seara, în 3-4 ore, până la 120 de bolnavi. Când locuia la Moscova, la hotel, dacă o vizitam dimineaţa, o 
surprindeam moleşită (din păcate, mai şi fumează), palidă. Mergem la apartamentul unde ea primeşte pe 
cei ce aşteaptă cu înfrigurare... După al 10-lea pacient, al 20-lea, după al 70-lea ea devine vioaie, chiar 
zburdalnică, cochetează, adică se află deja în ascensiune emoţională. Seara, la restaurant, dansează mult, e 
surescitată, plină de energie şi se întoarce la hotel noaptea târziu". O completare potrivită a acestei 
istorisiri este un articol publicat în revista „Ogni Bolgarii" în 1987. Autorul, un ziarist care o cunoscuse pe 
Djuna, scrie că nu ştie nici un om la care, după tratamentele făcute de ea, boala să nu revină. 

Nu este oare un vampirism energetic evident? Beţia, fumatul, petrecerile nocturne istovesc 
organismul, lucru pe care îl dă în vileag chipul ofilit şi apatia Djunei. însă, în timp ce îşi primeşte 
pacienţii, de la care e foarte uşor să stoarcă energie, vigoarea şi prospeţimea îi revin. Mecanismul e clar. 
Fireşte că şi bolile se reîntorc curând la cei „trataţi". Şi e bine dacă acest stress nu se termină pentru 
bolnav cu un final letal, după cum s-a întâmplat, nu o dată, de pildă, în timpul teletratamentelor lui 
Kaşpirovski. 

Ultimul, potrivit afirmaţiilor altor senzitivi, acţionează în felul următor. Dacă omul priveşte sau 
ascultă cu atenţie o şedinţă televizată a lui Kaşpirovski, între el şi acest spectator se stabileşte momentan 
un contact energetic invizibil. 

Aşa este concepută natura noastră, fixându-şi atenţia asupra unui obiect, omul îşi extinde câmpul 
său biologic asupra acestuia şi intră în contact cu el. Citind, de exemplu, o carte, noi stabilim o legătură 
invizibilă cu autorul ei (chiar dacă acesta nu mai este în viaţă) şi cu acea stare a sufletului în care se afla 
scriitorul în momentul creării operei sale. Cititorul este cuprins de aceleaşi gânduri şi sentimente, iar unul 
deosebit de sensibil poate chiar retrăi aceleaşi senzaţii. 

Tocmai această însuşire a naturii umane este, de asemenea, una din cauzele pentru care Părinţii 
Bisericii recomandă să citim în permanenţă Evanghelia şi scrierile patristice. Căci în felul acesta cititorul 
comunică cu Dumnezeu şi sfinţii Săi, şi acesta, înălţându-se până la gândurile şi sentimentele lor, el însuşi 
se îmbogăţeşte, creşte spiritual. Mai mult decât atât, sfinţii, simţind că cineva le citeşte operele, se roagă 
pentru el. 

Şi iată de ce e atât de dăunător să citeşti literatură scrisă de oameni pătimaşi, vicioşi, de la care omul 
poate să se molipsească de pasiunile lor, şi cu atât mai mult - literatură demonică (a învăţătorilor de yoga, 
de pildă). Prin mijlocirea unor texte de acest gen cititorul se deschide influenţei lor şi intră în comunicare 
cu duhurile necurate. Iată ce spune în acest sens Sfântul Ignatie Brianceaninov: „Toate fenomenele 
demonice au însuşirea de a fi periculoase dacă sunt luate în seamă; nedându-le decât o simplă atenţie, fără 
pic de simpatie, poţi rămâne cu cea mai dăunătoare impresie, expunându-te unei grele ispite". Oamenii 
care au participat la şedinţele lui Kaşpirovski (fie şi numai în calitate de telespectatori), în mod inevitabil 
se pomeneau în interacţiune cu el. 

Senzitivii, de regulă, nu tratează prin energia lor. în al doilea rând, în timpul aşa-zisului tratament, 
practică vampirism energetic în dauna pacientului. Şi, în cele din urmă, ei fac uz de energie demonică, 
aceasta, de asemenea, pricinuind bolnavului numai rău. 

Am să dau un exemplu caracteristic, istorisirea unui creştin specialist în restaurarea antichităţilor, 
„într-o zi am intrat la un colecţionar de antichităţi, o bună cunoştinţă a mea, pentru care executasem 
altădată mai multe comenzi, dar de care mă înstrăinasem mai târziu, căutând să lucrez numai pentru 
biserică. Mă simţeam rău, aveam slăbiciune, şi i-am spus despre asta gazdei, care s-a dovedit a fi senzitiv. 
M-a pus să mă întind pe o canapea şi preţ de zece minute a făcut pase magnetice cu mâinile. Durerea de 
cap mi-a trecut, dar nu mă simţeam, parcă, în apele mele. Luându-mi curând rămas bun de la el, am plecat 
în grabă. Ajungând acasă, am simţit copleşindu-mă o energie violentă, am restaurat până la orele trei 
noaptea fel de fel de antichităţi ce nu aveau legătură cu biserica. După aceea, timp de câteva săptămâni, 
am lucrat încontinuu, nu însă pentru biserică. Obiectele bisericeşti, pur şi simplu, nu le puteam lua în 
mâini. încetasem să mă duc la biserică şi să mă rog. Mi s-a ivit dorinţa să fac bani, să reiau legăturile 
abandonate cu anticarii. Nu mă simţeam niciodată în elementul meu. Doar făcând un mare efort de voinţă 
mi-am impus să merg la mănăstire. Acolo, după o spovedanie sinceră, împărtăşanie şi o săptămână de 
viaţă printre călugări, în timpul căreia aceştia s-au rugat pentru mine, am putut, în cele din urmă, să-mi 
reiau munca pentru biserică." 

Iată cum acţionează energia demonică intrată în om prin intervenţia unui senzitiv! Ea 1-a îndepărtat 
de Biserică şi a început a orienta dezvoltarea lui N. după un plan de al său. Şi numai intervenţia puterii 
dumnezeieşti a salvat acest om. 

Nenumărate articole şi cărţi s-au scris despre cei mai cunoscuţi senzitivi de la noi, aceşti oameni 
făcând confidenţe la radio şi televiziune. Reporterii, însă, cuprinşi de admiraţie, nu pătrund, de regulă, 
natura acestor forţe, mijloacele şi rezultatele tratamentului. O ignoranţă periculoasă! 

Să continuăm discuţia despre Djuna. După cum mărturiseşte A. I. Spirkin, „Djuna este de origine 
asiriană, s-a născut prin părţile Armavirului. Tatăl, mama, bunica ei au practicat vrăciuirea, aşa încât acest 
dar - forţa diabolică a biocâmpului - este moştenită de ea. Senzitivii noştri, care percep vizual câmpul 
bioenergetic, spun că frecvenţa câmpului ei este alta decât a unui om obişnuit". După cum vedem, Djuna 
este o vrăjitoare provenită din neam de vrăjitori care şi-a căpătat talentul (altfel zis, demonii 
„binefăcători" sau demonii-ajutători cu ajutorul cărora vrăjitorul îşi săvârşeşte acţiunile magice) prin 
moştenire. Nu demult, la congresul vrăjitoarelor care a avut loc în 1990 în S.U.A., ea a stârnit senzaţie 

prin minunile sale. Acum ea practică pe larg, inoculând bacilul demonismului în sufletele oamenilor 
creduli. 

A. Martînov, care a editat un manual pentru senzitivii începători, susţine că nu crede într-un 
Dumnezeu Hristos personal, în schimb susţine existenţa unor „anumite forţe cosmice", dătătoare de 
energie. într-o confesiune publică făcută nu demult la radio, el îşi revendica rolul lui mesia, propunând în 
locul Evangheliei noua sa carte „Vestea cea bună". Aici satanismul este exprimat sub o formă evidentă şi 
nedisimulată: Martînov respinge Dumnezeirea lui Hristos şi vine ca un „pseudo-mesia" cu „noua" sa 
învăţătură. Se împlinesc cuvintele profetice ale Evangheliei după Matei (Mt. 24, 24): ...se vor ridica 
hristoşi mincinoşi şi prooroci mincinoşi şi vor da semne mari şi chiar minuni, ca să amăgească, de va fi 
cu putinţă, şi pe cei aleşi. Căci omul se mântuieşte numai prin Hristos, prin suferinţele la care a fost supus 
pe cruce şi prin moartea Lui întru ispăşirea şi mântuirea omenirii. Tocmai datorită faptului că Iisus Hristos 
este Fiul lui Dumnezeu care S-a întrupat pentru mântuirea noastră a şi fost învins satana, luându-i-se 
puterea asupra acelei părţi a neamului omenesc care a crezut şi s-a botezat. De aceea, când unui om i se 
răpeşte credinţa în Hristos, el devine din nou o slugă docilă a forţelor demonice. Şi A. Martînov, după 
cum se vede, râvneşte tocmai acest lucru. 

Odată mi s-a adresat un tânăr, B., care a avut de suferit după frecventarea şedinţelor lui Ruţko, 
şedinţe prin care a dorit să-şi refacă vederea. Ochii însă nu i s-au vindecat, în schimb s-a ales cu următorul 
„dar": la anumite ore de zi şi noapte, independent de voinţa sa, începea să facă nişte mişcări involuntare 
cu braţele, picioarele şi întreg corpul, asemănătoare cu loviturile de kung-fu, pe deasupra mai având şi 
accese de tip epileptic. A trebuit să-1 trimit pe sărmanul creştin să se purifice (adică să i se citească 
rugăciuni de dezlegare de către un preot având harul să izgonească duhurile necurate). 

Dar ce spun „tămăduitorii" înşişi despre propria lor persoană? Să urmărim un interviu dat de Iuri 
Tarasov - „Sunt vrăjitor în generaţia a patra". La întrebarea corespondentului: „Mi-am dat seama că 
făceaţi vrăji asupra unui bolnav de osteohondroză cu ajutorul câmpului dvs. biologic, terapiei manuale şi 
psihoterapiei. Toate acestea sunt pe larg cunoscute, îi ştim bine pe unii reprezentanţi ai medicinii 
netradiţionale - Djuna, Kaşpirovski... Dvs. sunteţi unul în trei ipostaze? în ce constă vrăjitoria?" Tarasov 
răspunde: „întrebarea dvs. conţine răspunsul. De ce nu-mi zic senzitiv? Doar pentru că senzitivul ştie să 
facă aproximativ a zecea parte din ceea ce face orice vrăjitor de mâna a doua. Acelaşi lucru se poate spune 
şi despre hipnotizori, fito terapeuţi, psihoterapeuţi... Fiecare din aceste domenii nu este decât vârful 
aisbergului". 

E spus extrem de sincer - „vârful aisbergului" - a cărui bază se află în iad. 

La întrebarea privind existenţa magiei negre şi albe Tarasov a răspuns: „...la ultimul congres din 
Spania la magia neagră şi cea albă s-au mai adăugat două culori - roşu şi verde. Dar de ce oamenii să 
cunoască aceste lucruri? Sunt, cum s-ar spune, culorile noastre de lucru, de uz pur profesional... 
«Cunoaşterea» este neutră prin ea însăşi... Problema e cine o posedă". 

Cu alte cuvinte, „cunoaşterea" (adică, după Tarasov, capacitatea de a influenţa magic lumea 
înconjurătoare), are una şi aceeaşi sursă atât în magia neagră, cât şi în cea albă. Dar în ce sens (în bine sau 
rău) îşi va aplica vrăjitorul forţa pe care o posedă, nu depinde decât de dorinţa lui. Or, e lucru ştiut că nu 
se poate pricinui rău cu Duhul Sfânt. Un om fără prihană, înzestrat cu putere dumnezeiască, pur şi simplu 
nu poate face nici un rău. Căci el nu împlineşte decât voinţa lui Dumnezeu, care de la origine a fost 
îndreptată către mântuirea omenirii. 

Iată însă că „unele forţe cosmice", adică demonii, îl ajută cu plăcere pe omul care li s-a vândut. Iată 
ce citim în Nomocanon (cod de legi şi hotărâri ale Sfinţilor Apostoli şi Sinoadelor Ecumenice): „Magii - 
acei care îi cheamă şi pe demonii binefăcători, ca să facă şi spre bine unele lucruri, totuna cu toţii sunt 
nişte ucigaşi spurcaţi şi înşelători după bunul lor plac". 

Tarasov nu este unic în opinia sa. Alt vrăjitor, un oarecare L, într-o discuţie privată cu o cunoştinţă 
de-a mea, ajungând să facă destăinuiri, a spus: „Aptitudinile senzitive nu sunt decât prima treaptă pe calea 
ce duce spre magia neagră". 

Bioenergoterapeutul Kaşpirovski, apărând la televiziune în data de 24 noiembrie 1989, după miezul 
nopţii, a citat propriu-zis extrase din cartea de magie neagră, referindu-se la ea ca la o sursă pe deplin 
acceptabilă şi pozitivă. Caracterul demonic al acţiunilor lui Kaşpirovski se manifestă chiar în timpul 
şedinţelor sale, lucru pe care îl demonstrează, de exemplu, datele doctorului în psihologie V. Lebedev. 
Vom cita doar unele din ele: „Am examinat 2015 elevi de şcoală, 93 % din ei sunt antrenaţi în şedinţele 

lui Kaşpirovski. în timpul şedinţelor se remarcă ticuri obsedante, reacţii isterice, fenomene de halucinaţie 
şi alte tulburări psihice" - dovadă evidentă că sunt stăpâniţi de duhul necurat. Mişcări involuntare, ţipete şi 
emoţii, istericale independente de voinţa omului - toate acestea reprezintă semne vădite de demonizare. 
42% cad în somn hipnotic. După şedinţe, la un număr de 7% s-au constatat diferite forme de dezadaptare 
psihică. S-a conturat clar tendinţa creşterii sugestibilităţii şi reacţiei isterice. La elevii şcolii medii nr. 49 
din Taşkent s-a dezvoltat, în timpul şedinţelor, o reacţie isterică în grup, care a durat timp de două 
săptămâni şi a dezorganizat activitatea şcolii. în urma şedinţelor televizate, unii copii se prăbuşeau în stare 
de catalepsie doar văzând imaginea lui Kaşpirovski. Ceea ce înseamnă că li s-a distrus mecanismul de 
protecţie psihologică şi ei au devenit mai sugestibili, uşor influenţabili de comportamentul criminal al 
adulţilor şi adolescenţilor. Mai mult decât atât, după şedinţe a fost nevoie ca mulţi copii să fie spitalizaţi 
cu diferite tulburări neuro-psihice". V. Lebedev a cercetat 6228 de scrisori ale unor persoane care au 
vizionat şedinţele unui senzitiv practicant al magiei negre, rezultatele fiind că „63% au sesizat o agravare 
acută a bolilor. Investigaţiile ulterioare au arătat că la 13-14 din 15 bolnavi, aparent însănătoşiţi după 
şedinţe, afecţiunile li s-au agravat. în afară de aceasta, la un număr de bolnavi agravările au apărut imediat 
după şedinţe. Vorbind despre calităţile morale ale acestui senzitiv, e suficient să cităm telegrama Lesei 
Iurşova trimisă Procurorului general al U.R.S.S.: „Kaşpirovski, în scopuri de reclamă, m-a antrenat într-o 
operaţie chirurgicală fără anestezie, difuzată la televiziune fără ştirea mea. în timpul operaţiei am suportat 
o durere atroce, fapt care ulterior mi-a înrăutăţit şi mai mult starea sănătăţii. Kaşpirovski difuzează un 
film de reclamă, montat în variantă convenabilă lui, prezentându-mă dezgolită; în presă mi-a lezat 
demnitatea... Pe motivul că acum mă aflu la spital şi de 18 luni nu mai am mijloace de existenţă, rog să 
mă ajutaţi să fac formele de trimitere în judecată a lui Kaşpirovski". 

Aşadar, unii senzitivi, profitând de dorinţa oamenilor de a se însănătoşi cu orice preţ, adesea îi aduc 
la o stare şi mai gravă, conducându-i la demonizare şi la pierderea sufletelor. 

Dar există, aţi putea reproşa dvs., şi magi-senzitivi albi, care şi la biserică merg, şi pe oameni îi 
tratează, chipurile, cu puterea lui Dumnezeu. Se vede însă că puterea nu e de la Dumnezeu. Adesea, fără 
să bănuiască, ei se află în stăpânirea forţelor demonice care, dându-le aparenţa succesului, dezlănţuie în ei 
o tot mai mare înfumurare şi orgolii, nimicindu-le sufletele, făcându-i unelte docile în mâinile lor. 

Pe unii credincioşi îi interesează: dacă senzitivii sunt în legătură cu forţele demonice, de ce atunci ei 
înşişi frecventează uneori biserica, îndemnându-i pe oamenii nebotezaţi să se boteze, iar alteori chiar şi să 
se împărtăşească cu Sfintele Taine în Biserica Ortodoxă? 

Da, e adevărat. Senzitivii merg uneori ei înşişi la biserică, şi pe alţii îi îndeamnă s-o facă pentru a se 
alimenta, cum le place să se exprime, „cu energii luminoase". Mulţi credincioşi au avut ocazia să observe 
cum senzitivii stau îndelung în faţa icoanelor, cu mâinile răşchirate şi căscând larg ochii, străduindu-se să 
se alimenteze cu energia pe care o emană icoana. După expresia lui Pavel Florenski, „icoana reprezintă 
fereastra către altă lume". Mi-aş permite să adaug că o icoană înaintea căreia sunt înălţate rugăciuni - este 
o fereastră larg deschisă către altă lume. Căci apropiindu-se de o asemenea icoană, mai cu seamă făcătoare 
de minuni, simţim realmente prezenţa celui care este înfăţişat pe ea. Privind chipul, ne înălţăm cu tot 
sufletul către prototip, şi rugăciunea noastră se înalţă către tronul Celui de Sus pe drumul străbătut de 
rugăciunile a mii de alţi credincioşi. Noi primim răspuns - rugăciunea noastră este auzită şi se împlineşte. 

Ei stau în faţa icoanei străduindu-se să absoarbă energia concentrată în preajmă datorită rugii 
statornice în faţa ei a mii de creştini . Icoana nu va avea de pierdut din această cauză şi nici rugăciunii 
credincioşilor nu-i va dăuna. Gândiţi-vă, însă, cât de smintit trebuie să fii ca, fiind poftit la „ospăţul 
nupţial" (simbolul Tainei Sfintei împărtăşanii, comunicării prin rugăciune cu Dumnezeu), să te târăşti pe 
sub masă, strângând de pe jos fărâmiturile scăpate de oaspeţi şi să nu fii în stare să-ţi ridici capul pentru a 

ii 

te bucura de măreţia sărbătorii. 

O altă parte, mai puţin numeroasă, de senzitivi merge personal la biserică pentru a se împărtăşi, 
îndemnând şi pe alţii s-o facă. Aceştia sunt senzitivii începători - cei care nu au ajuns deocamdată să 
pătrundă în abisurile satanice şi se află în etapa autoamăgirii de a fi aleşii lui Dumnezeu. De astă dată ei se 
împărtăşesc, ca în primul caz, pentru alimentare suplimentară nemijlocită cu energie pozitivă. Acest act 



12 Numai că harul dumnezeiesc nu se poate fura. Energia de care se umplu senzitivii nu este a icoanelor, ci a diavolului, căruia 
şi-au deschis sufletele când au primit învăţăturile străine Bisericii (n. red.) 

13 Şi cu atât mai grav este când, în loc să strângi firimiturile, te duci şi mănânci din gunoaie. Tocmai asta fac, fără să îşi dea 
seama, senzitivii (n. red.) 

întăreşte convingerea că ei ar avea legătură cu Dumnezeu şi că sunt pe calea cea dreaptă. De obicei, ei 
niciodată nu se spovedesc; îşi aleg acele biserici în care se fac spovedanii comune 14 (adică în care e 
suficient, nemărturisind nimic, să-şi plece capul sub patrafir şi, cu sentimentul datoriei împlinite, să se 
apropie de Sfântul Potir) 15 . 



14 Astfel de spovedanii nu sunt normale. Sfântul Ioan din Kronstadt făcea spovedanii comune având o binecuvântare specială 
din partea ierarhiei datorită harismelor pe care le primise de la Dumnezeu. Anumiţi preoţi însă fac spovedanii colective călcând 
rânduielile bisericeşti, imaginându-şi că sunt harismatici, dar de fapt sunt înşelaţi de diavolul care nu vrea ca oamenii să 
primească dezlegare de păcate prin spovedanie. Şi vrea să îi ţină departe atât de sfaturile directe ale duhovnicului cât şi de 
canonul pe care l-ar putea primi de la acesta (n. red.). 

15 Numai că o astfel de împărtăşanie, furată, nu aduce folos duhovnicesc. Este spre osândă. Pentru că pe Dumnezeu nu îl poate 
înşela nimeni... (n. red.) 

Cât de departe sunt ei de Hristos, de calea Sa, a răstignirii, smereniei, răbdării, blândeţii! în acest 
sens primirea Sfintelor Taine încă nu înseamnă o garanţie a mântuirii. Totul depinde de profunzimea 
pocăinţei şi de acel simţământ cu care vă apropiaţi de Sfântul Potir. 

Apostolul Pavel spune: De câte ori veţi mânca această pâine şi veţi bea acest pahar, moartea 
Domnului vestiţi până când va veni. Astfel, oricine va mânca pâinea aceasta şi va bea paharul Domnului 
cu nevrednicie, va fi vinovat faţă de trupul şi sângele Domnului. (...) Căci cel ce mănâncă şi bea cu 
nevrednicie, osândă îşi mănâncă şi bea, nesocotind trupul Domnului (I Cor. 11-26, 27, 29). Din practica 
duhovnicească se cunoaşte că mulţi oameni căzuţi în rătăcire (oameni cuprinşi de înfumurare, orgoliu) se 
împărtăşesc deseori, aceasta însă nu-i va mântui. 

Să subliniem încă o dată că, măsura mântuirii pe care o dă Taina împărtăşaniei, puterea harului 
căpătată prin această Taină depind de sinceritatea sufletească, de sentimentul de pocăinţă al conştiinţei 
propriei nevrednicii, de dorinţa de viaţă veşnică şi de iubirea de Hristos cu care omul se apropie de 
Sfântul Potir. 

Senzitivii nu au astfel de sentimente. Ei nu au nevoie de Hristos Mântuitorul, nu au nevoie ca Viaţa 
Lui să devină viaţa lor, ei au nevoie de energie. 

Din cele spuse mai sus, vedem că, adesea demonul este acela care îi îndeamnă pe senzitivi să vină în 
sfântul lăcaş pentru a-1 pângări, ceea ce îi produce o mare satisfacţie. Nefiind în stare el însuşi să se 
apropie de Sfintele Taine şi de icoane, îi trimite la biserică pe oamenii care i s-au vândut şi, pentru 
acţiunile lor profanatoare (săvârşite fie şi în mod inconştient) îi dăruieşte cu o nouă porţie de energie 
demonică şi le amplifică aptitudinile senzitive. 

Uneori ni se pune întrebarea: de ce senzitivii îi trimit pe oameni să se boteze, iar cu cei nebotezaţi 
refuză, în unele cazuri, să lucreze? 

Trebuie remarcat însă faptul că numai senzitivii neavansaţi îşi trimit „pacienţii" să se boteze. 
Ceilalţi, alde Kaşpirovski, nici ei înşişi nu sunt botezaţi şi nici nu întreabă pe nimeni de botez. 
Dimpotrivă, în timpul şedinţelor lor, ei cer să se scoată de pe corp, mai ales de pe piept, toate obiectele de 
metal, adică crucea. 

în ţara noastră se bucură de o largă popularitate aşa-numitele secţii de autoreglare, unde, după 
afirmaţiile liderilor lor, omul poate învăţa să se autodirijeze, să-şi pună în ordine psihicul, să-şi întreţină în 
condiţii superioare sănătatea. Şi mulţi oameni se înscriu în aceste secţii, dorind să realizeze cele promise. 
Ce se întâmplă însă, de fapt, acolo? 

Să examinăm, de exemplu, grupele de autoreglare de la Sankt-Petersburg aflate sub conducerea 
generală a lui Antonov. Din mărturisirile unor foşti discipoli de-ai săi şi a unor oameni care au condus 
grupe similare, dar ulterior s-au căit şi au renunţat la aceste cursuri, s-a constatat că metodica respectivă 
de autoreglare cuprinde o serie de etape. 

în prima etapă oamenii învaţă să-şi domine trupul, emoţiile, practicând exerciţii fizice şi psihice 
speciale bazate pe yoga. 

în a doua etapă ei se ocupă de subţierea simţurilor, a emoţiilor, încearcă să-şi adapteze psihicul 
pentru sfera extra-corporală, invizibilă, potrivit afirmaţiilor lor, aflată în astral. 

în cea de-a treia etapă, cu ajutorul învăţătorului intră în contact cu oarecare „forţe cosmice" şi, prin 
intermediul acestora, primesc acele capacităţi extrasenzoriale despre care am vorbit mai sus. După 
aceasta, discipolul îşi părăseşte învăţătorul şi organizează o grupă proprie, fiind ajutat şi îndrumat de forţe 
din cealaltă lume. 

Din cele expuse mai sus, se vede că, pregătindu-şi corpul la prima etapă, ucenicii îşi subţiază 
psihicul şi simţurile şi devin capabili de a contacta demonii în a doua etapă, iar în a treia, cu ajutorul 
învăţătorului lor, intră în contact direct cu duhurile decăzute, de unde ulterior capătă forţe şi capacităţi de 
a face aşa-numitele „minuni". 

în etapele a patra şi a cincea aceşti nefericiţi încearcă să-şi însuşească deprinderi de a trăi în cealaltă 
lume, de a se contopi cu lumea demonilor, ca după moarte să se simtă bine, ajungând în mediul deja 
familiar lor. O trudă inutilă. Nimeni nu va putea scăpa de judecata lui Dumnezeu. Căci, după cum se 
spune în Evanghelie, trimite-va Fiul Omului pe îngerii Săi, vor culege din împărăţia Lui toate smintelile 
şi pe cei ce fac fărădelegea, şi-i vor arunca pe ei în cuptorul cu foc; acolo va fi plângerea şi scrâşnirea 
dinţilor (Mt. 13, 41-42). Cât priveşte speranţa că-i va ajuta diavolul, în acest sens avem cuvântul adevărat 

al Apocalipsei: ...şi diavolul, care-i amăgise, a fost aruncat în iezerul de foc şi de pucioasă, unde este şi 
fiara şi proorocul mincinos, şi vor fi chinuiţi acolo, zi şi noapte, în vecii vecilor (Apoc. 20, 10). 

Revenind la discuţia despre secţiile de autoreglare, vedem că aici strălucitoarea momeală de 
sănătate, de dominare a forţelor propriului organism ascunde în spatele ei un sinistru cârlig - contactul şi 
comunicarea cu forţele demonice. De remarcat însă că în primele două etape nimeni nu îi spune 
ucenicului adevăratul scop final al instruirii (pentru a nu-1 speria). Abia pe măsura transformării elevului, 
potrivit cu interesul satanei, i se deschid noi şi noi obiective. Transformarea se realizează însă în modul 
următor. In procesul instruirii, învăţătorul încearcă să implanteze în sufletul discipolului o parte din 
propriul „Eu", să canalizeze dezvoltarea lui potrivit unui plan dinainte întocmit. Omul este modelat pentru 
o anumită undă, i se organizează un mod special de viaţă, în care predomină exerciţiile, meditaţia; şi dacă 
cineva ar încerca mai târziu să revină la credinţa creştină şi să frecventeze biserica, i-ar fi foarte greu să-şi 
organizeze viaţa după învăţătura lui Hristos, căci ar trebui să se lepede de toate, să pună o nouă temelie 
creştină, deoarece o transformare pozitivă în acest sens este aproape imposibilă: orientarea spirituală a 
celui convertit de satana este diametral opusă. Oamenii care exersează într-o astfel de secţie pot merge la 
biserică, însă ei vor căuta acolo energii luminoase, şi nu pe Hristos; privind la icoane, vor vedea în ele o 
sursă de alimentare energetică, şi nu pe Dumnezeu. în felul acesta se împlinesc, referitor la ei, cuvintele 
lui Hristos: Au orbit ochii lor şi a împietrit inima lor, ca să nu vadă cu ochii şi să nu înţeleagă cu inima şi 
ca nu cumva să se întoarcă şi Eu să-i vindec (Ioan 12, 40). 

în Bulgaria, şi departe de hotarele ei, sunt cunoscute capacităţile fenomenale ale bătrânei Vanga - o 
prezicătoare oarbă în vârstă de peste 80 de ani. Oameni de diferite vârste şi formaţii o vizitează 
necontenit, pentru a-şi afla viitorul, soarta şi, absolut toţi pleacă de la ea profund impresionaţi de profeţiile 
vrăjitoarei. 

Căror forţe le datorează ea capacitatea de a prezice? Care este sursa clarviziunii ei? 

Mai întâi să ascultăm ce spune ea însăşi despre darul ei. La întrebarea nepoatei sale, filologul 
Krasimira Stoianova: „Ai cumva senzaţia că darul tău este programat de nişte forţe superioare?" 

Vanga a răspuns: „Da". „Cum le percepi?" „De cele mai multe ori aud un glas." „I-ai văzut?" „Da. 
Nişte siluete transparente asemănătoare reflectării omului în apă." „La dorinţa cui, a lor ori a ta, se 
realizează contactul?" „De obicei, la dorinţa lor, deşi pot să-i chem şi eu." 

Mai jos vom cita mărturisirea interesantă a nepoatei bătrânei Vanga despre sursele inspiraţiei 
clarvăzătoarei sale mătuşi. „Aveam 16 ani, când odată, în casa noastră din Petrici, Vanga mi-a vorbit... 
numai că nu era vocea ei. Aveam impresia că altcineva, nu ea, vorbeşte cu gura ei. Cuvintele, pe care le- 
am auzit nu aveau nimic comun cu ce vorbiserăm până atunci, ca şi cum o persoană necunoscută s-a 
amestecat în discuţia noastră. Am auzit spunându-mi-se: «Iată, noi te vedem»... apoi a urmat o descriere 
amănunţită a ceea ce făcusem în ziua aceea până la acest moment. încremenisem pur şi simplu de groază. 
Nu eram decât amândouă în casă. După o mică pauză Vanga a răsuflat uşurată şi mi-a spus: «Of, m-au 
lăsat în pace»... şi imediat a revenit la discuţia noastră anterioară. Am întrebat-o, de ce, dintr-o dată, a 
început să-mi descrie ziua, dar mi-a răspuns că ea n-a vorbit nimic, ci repeta doar ce auzea. Liniştindu-se 
puţin, a continuat: «Of, acestea sunt nişte puteri mici, care se găsesc mereu alături. Dar sunt şi altele mai 
mari, ce le conduc pe acestea. Când se hotărăsc să vorbească cu buzele mele, mi se face rău, şi după asta 
toată ziua nu-mi pot veni în fire»". 

Dar iată ce spun rudele bătrânei Vanga despre localitatea în care locuieşte prezicătoarea: „Vanga nu 
părăsea cu anii acest loc. Nu pot înţelege ce o reţine aici. Dar ea ştie şi iubeşte aceste locuri! în ce mă 
priveşte, totul mă deprimă aici". Ceva asemănător vorbesc şi alte persoane. Vanga însă susţine că „numai 
aici" aude glasurile care au iniţiat-o în multe lucruri. Chipurile, tocmai în locul unde stă casa ei se află 
centrul care leagă sanctuarele sacre vechi situate în împrejurimi. Dimitri, fiul surorii Vangăi, Liubov, 
evocă o credinţă veche de prin partea locului. „Oamenii bătrâni povestesc că aici este îngropată statuia 
unui cavaler de dimensiuni naturale, bănuind că este statuia Sfântului Constantin. Ea ar fi fost îngropată în 
pământ când au venit turcii. Dar mi se pare că ar fi putut fi statuia zeului tracilor, Hors, deoarece tocmai 
în această regiune au fost descoperite plăci de marmură cu chipul acestui zeu... Primele revelaţii ale 
mătuşii mele sunt legate de un călăreţ cu care ea ar fi stat de vorbă la fântână. După aceea, călăreţul şi-a 
mai făcut o dată apariţia, comunicându-i că începe războiul. I-a mai spus, de asemenea, că va fi profetă şi 
că va prevesti despre „vii şi morţi". Profesorul Y. Lozanov, care se ocupă de fenomenul Vangăi, scrie: 
„Din anul 1964 colectivul aflat sub conducerea mea a chestionat zeci de mii de vizitatori. Ne-am propus 
să stabilim, cu ajutorul statisticii, în ce măsură se împlinesc previziunile ei peste cinci, zece, cincisprezece 
ani". Potrivit datelor lui Lozanov, aproximativ 70% din profeţii se împlinesc. 

Aşadar, din cele expuse mai sus rezultă că toate mesajele profetice sunt dictate Vangăi de nişte 
anumite „forţe" care, fie că ele însele o vizitează, fie că vin la chemarea ei. Din spusele ei reiese că există 
nişte „puteri mici", a căror prezenţă o resimte permanent. Periodic profeta este vizitată şi de „puteri mai 
mari", după care ea se simte „rău". Vanga vede aceste „forţe" în chip de stafii, vedenii ceţoase. Cel mai 
bine aude glasurile în casa sa, în locul în care, după cum susţine, se află „centrul care leagă templele sacre 
vechi situate în împrejurimi". După părerea nepotului vrăjitoarei, aici s-a aflat capiştea zeului păgân Hors, 
a cărui statuie este îngropată în acest loc. Şederea în această regiune asupra tuturor celorlalţi oameni 
„acţionează deprimant". 

De pe poziţii ortodoxe, fenomenul Vangăi poate fi explicat în felul următor. încă pe când avea 
vederea bună, de câteva ori i s-a arătat un demon în chip de călăreţ, intrând în contact cu ea. Fata a 
acceptat cu plăcere această legătură, apropiindu-se curioasă de fenomenul nou, misterios pentru ea. După 
aceea, fiind smulsă şi rostogolită pe câmp de o furtună enigmatică, a orbit şi i-a apărut capacitatea de a 
prezice. Vrăjitoarea oarbă este mereu înconjurată de demoni, adunaţi pe locul vechiului templu păgân, 
unde li se aduceau jertfe. Periodic îşi fac apariţia aici stăpânitorii demonilor, după cum spune 
prezicătoarea „mai marii peste puterile mici", intră în ea şi încep a prezice. După aceea, i se face rău. 
Concentrarea excesivă a forţelor răului în aceste locuri acţionează deprimant asupra celor care vin 
încoace, lucru pe care îl şi mărturisesc. Aceasta se explică prin înfiorarea firească a sufletului atunci când 
vine în atingere cu forţele răului. 

Faptul că, potrivit cercetătorilor, se împlinesc numai 70% din prezicerile bătrânei oarbe, confirmă 
justeţea cu care am apreciat fenomenul Vanga. Este evident caracterul demonic al prevestirilor ei, căci 

proorocirea dumnezeiască nu poate să nu se împlinească, iar demonii, aşa cum am arătat mai sus, nu pot 
decât să calculeze şi să încerce să ghicească anumite probabilităţi. Aceasta e cauza erorilor. 

Revenind la problema forţelor cu care se fac tămăduirile bolilor, să examinăm încă un gen de 
tămăduire - prin harul dumnezeiesc, care, ca şi clarviziunea, se dă omului cu inimă neprihănită, devotat 
până la capăt lui Hristos, de cele mai multe ori ascet sau pustnic, cum sunt Sfântul mare mucenic şi 
tămăduitor Pantelimon, Sfinţii Cozma şi Damian, Sfântul mucenic Ciprian, Sfântul Ioan din Kronştadt şi 
mulţi alţii. Cercetaţi vieţile lor mai întâi. Ei tămăduiau mai întâi sufletul, abia după aceea trupul. Căci 
sufletul este veşnic, mult mai preţios decât trupul trecător. Oamenilor vindecaţi li se schimba întreaga 
viaţă, li se întărea credinţa, sufletul li se curăţa de patimi. Dacă vom cerceta tămăduirile săvârşite cu 
puterea lui Dumnezeu, vom vedea că sfinţii lucrau prin harul Sfântului Duh, şi nu cu câmpul biologic, nu 
cu donarea propriei energii. Astfel, mai întâi se înlăturau cauzele mortale ale bolii, dacă acestea existau. în 
Evanghelia după Matei (Mt. 9, 5), în cazul vindecării de către Domnul nostru Iisus Hristos a unui 
slăbănog, vedem că la început El i-a spus: Iertate sunt păcatele tale, şi abia după aceea: Scoală-te şi 
umblă! 

De asemenea, din Evanghelie aflăm cum mulţi oameni se vindecau atingându-se cu credinţă şi cu 
pocăinţă de veşmintele lui Hristos (cf. Luca 8, 44). In Faptele Apostolilor citim despre ucenicii lui 
Hristos: Dumnezeu făcea, prin mâinile lui Pavel, minuni nemaiîntâlnite. Astfel peste cei bolnavi se 
puneau ştergare sau şorţuri purtate de Pavel şi bolile se depărtau de ei, iar duhurile cele rele ieşeau din 
ei (Fapte 19, 11-12). Adică Domnul, proslăvindu-i pe cuvioşii Săi, chiar prin veşmintele lor făcea minuni. 

în acest sens pot fi evocate o mulţime de cazuri de vindecare ale bolnavilor prin atingerea de 
moaştele sau chiar odăjdiile sfinţilor. Mă voi referi doar la un singur caz din practica mea. După o slujbă 
oficiată de mine, am pus pe mâna bolnavei paralizate V. o mănuşă care a aparţinut Sfântului Ioan din 
Kronştadt. Imediat după aceea bolnava a început să mişte din degetele mâinii paralizate şi curând a putut 
să şi meargă. Medicii care o tratau au rămas adânc impresionaţi de o însănătoşire atât de rapidă. 

Or, sfinţii îi vindecau pe cei mai mulţi dintre bolnavi nemijlocit prin rugăciune, adică însănătoşirea 
o săvârşea Domnul prin Duhul Sfânt datorită rugăciunii sfântului. Bunăoară, în Patericul de la Pecerska 
citim despre preacuviosul Agapit, care tămăduia pe toţi bolnavii prin rugăciunea sa şi niciodată nu lua 
nimic de la nimeni pentru însănătoşire, căci spunea el, nu tămăduia cu puterea sa, ci cu a lui Hristos. 
Revenind la timpurile noastre, să evocăm numele Sfântului Ioan din Kronştadt. Există o mulţime de cărţi 
în care sunt atestate mii de cazuri de tămăduiri săvârşite, uneori chiar la depărtare considerabilă de 
bolnavi, prin rugăciunile acestui mare sfânt. 

Acum să încercăm să înţelegem de ce oamenilor li se dau boli şi dureri. Şi cum trebuie să-şi trateze 
bolile un creştin. Mai întâi să dăm cuvântul Sfinţilor Părinţi ai Bisericii. Iată ce spune Sfântul Ioan Gură 
de Aur în cuvântul său „Despre cei care tămăduiesc bolile prin vrăji": „Când vei fi cuprins de o suferinţă 
cumplită, mulţi vor încerca să te înduplece să te duci la vrăjitori sau magi, tu însă, nădăjduind în 
Dumnezeu, rabdă, ştiind că aceste chinuri îţi aduc cunună şi te izbăvesc de chinuri viitoare dacă vei răbda 
boala, mulţumind lui Dumnezeu. Dacă suntem creştini, să ne supunem lui Hristos şi să nu mergem la 
vrăjmaşii Domnului - magi, vrăjitori (adică senzitivi), căci ei sunt vrăjmaşii lui Dumnezeu. Mai bine să 
murim, decât să mergem la vrăjmaşii lui Dumnezeu. Ce folos ai dacă îţi vindeci trupul, iar sufletul ţi-1 
pierzi? Ce vei câştiga, dacă aici vei găsi o mică alinare, iar acolo vei fi trimis cu demonii la chin şi în 
focul veşnic? Iată ce se spune în Biblie (cf. IV Regi 1, 1-12): S-a îmbolnăvit regele Iohozia şi, necrezând 
în ajutorul lui Dumnezeu, a trimis soli la magi. Dumnezeu îl pedepsise cu o boală pentru a-şi aduce 
aminte de păcatele sale. Pe când el, uitând de Dumnezeu, a trimis soli la idolul Baal şi la preoţii lui, ca să 
afle dacă va trăi. Vai tu, înrăitule, vai minte nesăbuită! Să-L laşi pe Dumnezeu şi să trimiţi după vrăjitori 
să-i întrebi de viaţă! Proorocul Ilie a întâmpinat slugile lui Iohozia şi le-a spus: «Mergeţi şi spuneţi regelui 
vostru că, de vreme ce L-a părăsit pe Dumnezeu şi legea Lui şi a trimis soli la demoni să-i întrebe dacă va 
mai trăi, aşa îi răspunde Domnul: va trebui să moară înainte de vreme, pentru că L-a părăsit pe Dumnezeu 
şi vrea să-şi cunoască viaţa de la slugile diavolului». Astfel, fraţilor, cei care se adresează magilor (adică 
senzitivilor - n.a.) mor înainte de vreme". 

Sfinţii Apostoli au blestemat magia, Sfinţii Părinţi, la sinoade, au respins-o şi ei, pentru mulţi ani i- 
au afurisit pe cei care au umblat la vrăjitori, şi i-au supus la epitimii grele pentru a se curaţi de păcat. 

„Fugiţi, iubiţii mei fraţi, de vrăjitoria cea blestemată, căci murind la timpul sorocit, veţi fi lăsaţi 
pradă chinului veşnic. 

Tu zici că te chinuie rău boala ta grea. Dar tu încă n-ai suferit dureri ca fericitul Iov; el şi-a pierdut 
turmele şi boii şi toată averea, şi nici pierzându-şi toţi copiii, nu L-a hulit pe Dumnezeu. Dar a spus mult 
răbdător: „Domnul a dat, Domnul a luat". Şi a zăcut în suferinţă cumplită şapte ani, şi n-a încercat să se 
vindece prin vrăjitorie, ci zicea: „Mai bine mor, decât să II hulesc pe Dumnezeu". La fel şi Lazăr, flămând 
şi bolnav, toţi anii cât a fost bolnav a zăcut la poarta casei bogatului, uitat şi batjocorit, aşa a murit, dar n-a 
chemat vracii. 

Ei au răbdat suferinţe atât de mari, iar noi, e suficient să ne îmbolnăvim un pic, că de îndată aducem 
în casa noastră pe vraci şi vrăjitori. O, fraţilor, aşa cum aurul în foc se încearcă, la fel şi omul prin 
suferinţă se curăţă de păcate. Să ne amintim, fraţilor, de apostoli, de prooroci, de mucenici, care au luat 
asupra lor chinuri grele. Cei care rabdă nevoi şi suferinţe grele în viaţa aceasta vor fi răsplătiţi cu 
prisosinţă în împărăţia Cerească. 

Gândeşte-te, omule, că vrăjitorii nu te vor izbăvi de suferinţe, ci doar vei comite un mare şi greu 
păcat. Dacă te duci la demoni, părăsindu-L pe Domnul, cum vei primi mila Lui şi cum vei apela la El în 
rugăciuni? De ce să-ţi prăpădeşti sufletul, şi ce vei răspunde lui Dumnezeu dacă, din pricina unei mici 
suferinţe, lăsându-L pe Dumnezeu, mergi la vrăjitori? Cum vei sta în biserică, cum vei primi Sfânta 
împărtăşanie, cum vei asculta povăţuirile? O, omule, dacă vei răbda cu recunoştinţă suferinţa sau alte 
nenorociri, vei fi încununat cu mucenicii în ziua cea mare, căci ei au răbdat chinuri, iar tu rabdă cu 
recunoştinţă suferinţele şi nevoile". Prin urmare, din toate cele expuse mai sus pot fi trase următoarele 
concluzii: Dumnezeu îngăduie ca oamenii să fie supuşi la suferinţe şi dureri: 

1) pentru păcate, spre a şi le ispăşi, a-şi schimba modul vicios de viaţă, spre înţelegerea acestei 
imoralităţi şi a faptului că viaţa pământească nu este decât o scurtă clipă, dincolo de care se află veşnicia, 
şi cum va fi ea pentru tine, depinde de viaţa ta de aici; 

2) deseori pentru păcatele părinţilor suferă copiii (pentru ca durerea să le răstoarne viaţa lor 
bezmetică, să-i facă să cadă pe gânduri şi să se schimbe). în asemenea cazuri, oricât de crudă ar părea 
această pedeapsă omului contemporan secularizat (adică indiferent faţă de religie), educat în spiritul 
umanismului (spirit care venerează trupul, punând mai presus de toate trebuinţele şi dorinţele sale), totuşi 
sunt pline de adevăr cuvintele: suferinţa este necesară acestor oameni pentru mântuirea sufletului! Căci 
Domnul Se îngrijeşte înainte de toate de mântuirea sufletului veşnic al omului, iar pentru aceasta omul 
trebuie să devină o fiinţă nouă, aşa cum l-a conceput Dumnezeu, şi în acest scop el trebuie să se schimbe, 
să se cureţe de patimi şi vicii. Dumnezeu şi poruncile lui Hristos trebuie să fie pe primul plan al vieţii, şi 
nu sănătatea temporară, trecătoare, bunăstarea, abundenţa de hrană şi îmbrăcăminte. Toate acestea 
reprezintă acel viţel de aur pentru care vechii iudei îl schimbau pe Dumnezeul lor Preaveşnic; iar creştinii 
zilelor noastre îl vând pentru acelaşi viţel de aur; 

3) adesea pentru smerenia noastră şi oprirea de la fapte nevrednice şi păgubitoare. 

4) deseori pentru ca datorită unei mici neplăceri să fim feriţi de una mai mare. (Căci, dacă în situaţia 
respectivă am fi fost sănătoşi şi am fi acţionat ca de obicei, ni s-ar fi întâmplat o mare nenorocire; aşa însă, 
abătându-ne datorită bolii de la cursul obişnuit al vieţii, Domnul ne fereşte de acea nenorocire). 

Aşadar, atitudinea creştină faţă de boli constă: 

1) în acceptarea cu smerenie a voinţei lui Dumnezeu; 

2) în înţelegerea imoralităţii şi a păcatelor pentru care este îngăduită suferinţa; 

3) în pocăinţă şi schimbarea modului de viaţă. Rugăciunea, postirea, milostenia şi alte virtuţi îl 
îmbunează pe Dumnezeu, şi El ne trimite vindecarea de boli. Dacă cerem şi ajutorul doctorilor, cerem 
binecuvântarea Domnului pentru vindecare; şi le cerem doctorilor să ne tămăduiască doar trupul, şi nu 
sufletul. Sufletul, în afară de Dumnezeu, nu îl încredinţăm nimănui. 

Iată cum scrie despre aceleaşi lucruri Sfântul Ignatie Brianceaninov: „Cugetarea lumească consideră 
suferinţele drept o nenorocire, iar tămăduirea lor, mai cu seamă printr-o minune, drept o mare fericire, 
îngrijindu-se prea puţin dacă însănătoşirea e îmbinată cu folos pentru suflet sau cu pagubă pentru el... 
Scăpând ca prin minune de suferinţă, mulţi nu au ţinut seama de binefacerea Domnului şi de datoria lor de 
a fi recunoscători pentru binefacere, ci şi-au reluat viaţa în păcat, întorcând darul lui Dumnezeu împotriva 
lor, s-au înstrăinat de Dumnezeu, au pierdut mântuirea. Din această pricină tămăduirile minunate se 

întâmplă rar, deşi celui care trăieşte cu trupul îi sunt plăcute şi foarte dorite. Cereţi şi nu primiţi, pentru că 
cereţi rău, ca voi să risipiţi în plăceri (Iac. 4, 3). înţelepciunea duhovnicească ne învaţă că suferinţele şi 
alte dureri pe care Dumnezeu le trimite omului, sunt trimise din mila deosebită a Domnului ca leacuri 
tămăduitoare amare pentru bolnavi. Ele ajută mântuirii noastre, fericirii noastre veşnice, mult mai sigur 
decât vindecările prin minuni". 

în afară de aceasta, multe boli, după cum am arătat în capitolul întâi, se datorează acţiunii duhurilor 
necurate. Mai ales că urmările acestor atacuri demonice se întâmplă să fie foarte asemănătoare cu bolile 
fireşti. Astfel, din istorisirea Evangheliei aflăm că o femeie gârbovă avea duh de neputinţă (cf. Luca 13, 
11). Ea nu era îndrăcită, însă boala îi provenea din acţiunea duhului necurat. în asemenea cazuri orice artă 
medicală este neputincioasă. Tocmai de aceea Sfântul Vasile cel Mare spune: „Aşa cum nu trebuie să 
ocolim cu totul iscusinţa doctoricească, la fel nu e bine să ne punem toată nădejdea în ea". Căci astfel de 
boli se tămăduiesc numai cu puterea lui Dumnezeu, prin izgonirea duhului răutăţii. 

Răspuns la întrebarea dacă un creştin poate să se trateze la senzitivi, a căror natură am clasificat-o 
ca fiind demonică, vom evoca un extras din Nomocanon: „...dacă cineva umblă la vrăjitori şi ghiceşte sau 
se ocupă de astrologie, cei care îşi ghicesc la ţigancă şi care aduc vrăjitori pentru tămăduirea unui bolnav, 
sau altceva, cinci ani să nu se împărtăşească potrivit canonului 24 al Sinodului de la Ancira. Iar canonul 
61 al Sinodului Trulan pe aceştia îi opreşte pe 6 ani, iar pe preoţi îi cateriseşte". De asemenea, pe 6 ani 
sunt opriţi cei care „de duh ispitiţi, cred celor ce, de necuratul învăţaţi, prezic viitorul, care, atunci când au 
dureri de cap sau alte boli aduc babele, cheamă pe vracii binefăcători în ajutor pentru vindecarea lor". 

E spus destul de clar. Rămâne doar de adăugat că creştinul care se tratează la un senzitiv sau 
încearcă să afle de la el viitorul, îl trădează pe Hristos. Căci pentru sănătatea promisă, pentru vindecarea 
îndoielnică, pentru curiozitatea nesănătoasă de a afla viitorul, el intră în contact cu necuratul diavol. 



încheiere 

Dacă un om plin de patimi, cu puţină credinţă, neexperimentat duhovniceşte sau chiar nebotezat este 
înzestrat cu un dar supranatural, acesta este primejdios pentru el. Pentru că acest dar îl poate conduce la 
trufie, îngâmfare, înfumurare, adică la moarte spirituală. 

După părerea Sfântului Ignatie Brianceaninov, „adevăraţii cuvioşi nu numai că nu doresc să fie 
făcători de minuni, ci chiar şi atunci când li se dă darul de a face minuni îl refuză. Ei nu vor acest lucru nu 
numai în faţa ochilor lumii, ci nici în propria conştiinţă, în adâncul inimii lor. Unul dintre sfinţii părinţi, 
datorită neprihănirii lui, a căpătat prin harul dumnezeiesc darul de a prezice celor care veneau la el; el însă 
ruga pe Dumnezeu, îndemnându-i şi pe prietenii lui să se roage pentru acelaşi lucru, pentru a i se lua acest 
dar. Dacă unii dintre sfinţi au primit darul, l-au primit pentru că aşa trebuinţa le cerea s-o facă sau datorită 
simplităţii lor; alţii l-au primit la îndemnul Duhului dumnezeiesc, care lucra în ei, şi deloc întâmplător, 
fără pricină..." 

De aceea nu vă grăbiţi să vă bucuraţi, dacă v-aţi pomenit având o capacitate sau alta paranormală. 
Nu vă repeziţi mâncând pământul să vindecaţi oameni, să le preziceţi viitorul. Dacă aceste capacităţi au şi 
apărut la dvs. nu vă pasionaţi de ele, ci fiţi treji, privegheaţi, căci potrivnicul vostru, diavolul, umblă, 
răcnind ca un leu, căutând pe cine să înghită (I Petru 5, 8). Orice acţiune energetică supranaturală nu 
rămâne neobservată în lumea duhurilor, ci atrage asupra autorului ei atenţia duhurilor necurate, care din 
acest moment încearcă în fel şi chip să-1 supună influenţei lor. 

Şi pentru un om care nu are cunoştinţă de lumea duhurilor, plin de patimi şi lipsit de acoperământul 
credinţei, postirii şi rugăciunii, acest lucru e păgubitor. De aceea e mai bine să mergi pe calea cunoscută a 
Sfinţilor Părinţi, pe calea smereniei, a răbdării, iubirii, postirii, rugăciunii. Căci numai acela poate căpăta 
darul capacităţilor pline de duh pentru a le pune în slujba oamenilor, care va renunţa de dragul lui Hristos 
la sine, la puterile demonice, şi îl va căuta pe Hristos pe calea bisericească a pocăinţei şi rugăciunii. îmi 
dau seama că e puţin probabil ca această carte îi va face pe senzitivi să-şi părăsească îndeletnicirea lor şi 
să înceteze a urma această cale fatală care duce la pierzanie sigură. E prea mare ispita. „Tu eşti ales, tu nu 
eşti ca toţi, ţie îţi este încredinţată misiunea de a ajuta şi a salva omenirea suferindă. Mergi, trudeşte, 
aceasta e datoria ta supremă" - ne şopteşte necuratul, măgulindu-ne orgoliul. Şi uităm că strâmtă este 

poarta şi îngustă este calea care duce la viaţă (Mt. 7, 14), că această cale este smerenia şi crucea luptei cu 
patimile. Calea pe care cei care merg nu aşteaptă talente supranaturale şi nici nu le voiesc, ci nu fac decât 
să caute pe Dumnezeu şi voia Lui. 

IV. 

Fenomenul OZN 

conform învăţăturii ortodoxe 



Introducere 



în lumea noastră atee şi materialistă pătrund tot mai evident şi activ forţele demonice, căutând să-1 
ducă definitiv în rătăcire şi să-1 supună astfel influenţei sale pe omul contemporan. Această lucrare 
obscură se petrece după un scenariu întocmit şi regizat dinainte. 

Pentru a răpi omului credinţa şi nădejdea în Hristos, totul s-a făcut în mod metodic. Erau divinizate 
însuşi omul, progresul, ştiinţa. Ateii batjocoreau credinţa, calificând-o drept o preocupare a celor ignoranţi 
şi proşti. 

O dată cu sfârşitul secolului XIX apare literatura ştiinţifico-fantastică sau de anticipaţie, care 
născoceşte existenţa altor civilizaţii, superior dezvoltate şi dă frâu liber fanteziei - cam cum ar fi ele, 
căutând să copleşească cu asta minţile oamenilor şi, trebuie spus, nu fără rezultate. De remarcat că un 
fantast în prima accepţie a acestui cuvânt este însuşi diavolul care şi-a închipuit despre sine ceea ce nu 
este. Adică fantezia este o născocire falsă şi adesea primejdioasă a ceea ce nu există. Aceasta o 
mărturiseşte şi Sfântul Nicodim Aghioritul în cartea sa „Războiul nevăzut". 

Majoritatea oamenilor zilelor noastre cred sincer în existenţa unor civilizaţii extraterestre, „fraţi mai 
mari de raţiune", caută să stabilească contactul cu ei şi aşteaptă ajutor de la ei. „Ei sunt înţelepţi, aproape 
atotputernici, vor veni şi ne vor ajuta neapărat" - visează omul secolului XX. De aceea recepţionează cu 
un interes şi o atenţie deosebită toate comunicările despre OZN şi extraterestri. 

Dar cum tratează aceste probleme Biserica creştină, cum sunt reflectate ele în cărţile sfinte? Să ne 
adresăm Sfintei Scripturi, Bibliei, acestei cărţi inspirate de Dumnezeu, care cuprinde întreaga istorie a 
creării lumii şi a omenirii de către Dumnezeu şi conţine proorociri despre sfârşitul lor. 

în „Facere" (cap. I, vers. 1) citim: La început a făcut Dumnezeu cerul şi pământul, după aceea este 
descrisă originea a toate câte fiinţează potrivit cu zilele creării lor (aici e bine să ştim că o zi pentru 
Dumnezeu nu înseamnă cele 24 de ore pământeşti, pe care ne-am obişnuit a le socoti o zi şi o noapte, ci 
absolut altă dimensiune a timpului, necunoscută nouă) şi în ziua a şasea, ca o cunună a tuturor fiinţelor, 
este creat omul - „...şi a făcut Dumnezeu pe om după chipul Său; după chipul lui Dumnezeu 1-a făcut..." 
După aceasta procesul creării ca atare a fost încheiat şi nu s-a creat nimic mai mult. Căci se spune mai 
departe: Şi a sfârşit Dumnezeu în ziua a şasea lucrarea Sa, pe care a făcut-o; iar în ziua a şaptea S-a 
odihnit de toate lucrurile Sale, pe care le-a făcut şi le-a pus în rânduială (Facerea 2, 2-3). 

Prin urmare, în Biblie se arată că la început a fost făcut „cerul" prin care Sfinţii Părinţi (cum ar fi 
Sfântul Vasile cel Mare, Teodorit, Ioan Damaschin ş.a.) înţeleg crearea lumii îngereşti invizibile, a 
duhurilor imateriale, şi abia după aceea a pământului, a lumii materiale - lumina şi întinderea (adică cerul 
în accepţia noastră). De nici un fel de alte civilizaţii nu se vorbeşte. Există numai omul ca un 
microcosmos (căci în el este concentrat atât universul material - corpul, cât şi universul spiritual - spiritul, 
sufletul) şi lumea invizibilă a duhurilor îngereşti, alcătuită din îngerii luminii, sufletele celor morţi şi 
duhurile necurate - demonii. 

După cum vedem, în Biblie nu există nici o aluzie la existenţa altor civilizaţii extraterestre. Poate 
însă existenţa lor este atestată în alte surse scrise ale antichităţii? Să încercăm, pe măsura posibilităţilor, să 
le cercetăm. 

Istoria provenienţei OZN-urilor 

OZN-urile erau cunoscute încă din antichitate. Astfel, în sanscrită (limba Indiei vechi, care a circulat 
în jurul mileniului II î.e.n.) cuvântul „bhash", care înseamnă „demon", avea totodată sensul de „cel care 
licăreşte", „lucitor", adică, probabil, demonii deseori îşi făceau apariţia sub formă de obiecte luminoase, 
(în interpretare contemporană - OZN). 

în vechiul manuscris sanscrit „Sanaranghana Sutadhara" citim următoarea descriere a OZN-urilor: 
„Luându-şi zborul, carul se prefăcea de îndată într-un mărgăritar pe cer". 

Cu ajutorul unor asemenea care „locuitorii pământului se pot ridica în văzduh, iar trăitorii cerului 
coboară pe pământ". 

în eposul indian vechi „Mahabharata" putem citi chiar despre unele amănunte tehnice ale OZN: 
„Maşinile zburătoare aveau forma unei sfere şi se mişcau prin văzduh..." 

în cronicile Chinei antice se scrie despre un împărat pe nume Huang-dy, care a cârmuit în sec. 
XXVI î.e.n. în bazinul fluviului Huanhe. Potrivit legendei, Huang-dy şi ajutorii săi au venit din cer, 
„împăratul avea un car care, ca un dragon, putea să zboare prin văzduh, să devină greu sau uşor; să stea pe 
loc sau să se mişte". 

Descrierea expediţiilor lui Alexandru Macedon (marele cuceritor macedonean din secolul IV î.e.n.) 
conţine mărturii despre prezenţa unor OZN-uri care însoţeau oştirile. Astfel, în timpul trecerii armatelor 
lui peste Tigru şi Eufrat s-a făcut un înscris despre observarea unui obiect zburător, a unuia din acelea 
cărora Aristotel le-a dat denumirea de „discuri zburătoare". 

în vremurile înfloririi creştinismului mărturiile despre fenomenele OZN dispar. Şi doar o aluzie 
disparată la existenţa lor putem găsi într-o cronică a cnezatului de Vologda-Perm, aparţinând sec. al XVI- 
lea: „în vara aceea a fost un semn mare: pe cer trei sori la răsărit, al patrulea pe cer la apus, iar în mijlocul 
cerului un semn cât luna de mare, asemănător cu un arc, a stat de dimineaţă până la amiază". Unii autori 
tratează acest pasaj drept un fenomen OZN din sec. XVI. 

Mai târziu comunicări despre OZN-uri, de astă dată în mare număr, apar la mijlocul sec. XIX. în 
anii celui de-al doilea război mondial apar numeroase mărturii despre o adevărată invazie a OZN-urilor 
pe pământ. Să cercetăm doar unele din ele. 



3. 

Mărturii contemporane despre 

fenomenul OZN 

într-un scurt memorandum adresat preşedintelui T. Roosvelt în 26 februarie 1942, şeful statului 
major, generalul D. Marshall îi comunica despre o mare panică aeriană produsă în regiunea oraşului Los 
Angeles, în timpul căreia bateriile de apărare antiaeriană au tras aproximativ 1430 focuri de tun asupra a 
15 ţinte neidentificate care zburau asupra oraşului. 

în timpul cunoscutei lupte de la Kursk atât trupele sovietice cât şi cele germane au fixat prezenţa 
unor OZN-uri. Şi unii şi alţii bănuiau, de fapt, că ar fi o armă secretă a inamicului. 

Ceva mai târziu, în februarie 1953, reprezentantul apărării antiaeriene a S.U.A. a declarat: „Avem o 
mulţime de comunicări despre farfurii zburătoare. Interpretăm acest lucru la modul cel mai serios, 
deoarece am pierdut deja mulţi oameni şi avioane care încercau să atace OZN-urile". 

într-adevăr, potrivit analizei datelor de care dispunem, contactul de aproape al oamenilor cu OZN- 
uri s-a soldat în numeroase cazuri, cu un rezultat tragic. Iată doar câteva exemple. 

La 16 iunie 1948 pilotul Apraxin şi-a ridicat în aer aparatul. Peste o jumătate de oră, la altitudinea 
de 1 .500 metri, el a observat „un obiect în formă de castravete", urmând cu viteză descrescândă un curs 
transversal. El arunca în urma sa fascicule de raze luminoase. De pe pământ se comunica pilotului că 
obiectul este văzut şi pe ecranul radarelor. Apraxin şi-a îndreptat avionul în întâmpinarea obiectului. Când 
distanţa dintre aparate s-a redus la 10 Km, razele provenite de la obiect „s-au desfăşurat în evantai" şi au 
„străpuns" avionul, orbind pentru o clipă aviatorul. S-a dereglat partea electrică a pilotării aparatului şi 
acţionării motorului. Planând, Apraxin a izbutit totuşi să aterizeze, raportând după aceea în detaliu cele 
întâmplate. 

La 7 ianuarie 1948, la baza Forţelor armate aeriene din apropierea oraşului Fort Nox (S.U.A.) 
comandantul echipei unui avion, căpitanul Mentela, încercând să se apropie de un OZN „pentru a-1 vedea 
mai bine", a fost răpus de acesta, iar cadavrul său a fost găsit printre resturile avionului. 

La 2 iulie 1956 două aparate „Starfire" din escadrila 27, înzestrate cu rachete, au fost trimise să 
intercepteze un OZN în împrejurimile Atticii (S.U.A). „Farfuria zburătoare" a reacţionat la apropiere 
printr-un impuls de raze asupra primului aparat de interceptare. Avionul a izbucnit în flăcări, pilotul şi 
operatorul s-au paraşutat. 

4 iulie 1969, oraşul Columbia, Anolayma. Ancesio Bermudes a semnalat cu o lanternă de buzunar 
un obiect argintiu, ce survola la mică altitudine ferma lui. Aparatul a răspuns la semnal printr-un flash. La 
6 iulie Bermudes, în stare gravă, a fost spitalizat la Bogota, unde a decedat contaminat de radiaţii gamma. 

Potrivit afirmaţiilor cercetătorilor în domeniul OZN, oamenii care se nimeresc sub OZN-uri zburând 
la mică altitudine, pot suferi arsuri, s-au întâmplat cazuri de orbire temporară, s-au înregistrat cazuri de 
electrocutare a celor care s-au atins de carcasa vreunei „farfurii". Aflarea pe locul aterizării unui OZN 
provoacă schimbarea tensiunii arteriale, a compoziţiei sângelui, se înregistrează modificări senzoriale 
pronunţate. După cum au recunoscut martori oculari, în momentul urmăririi de aproape a acestui 
fenomen, ei au avut „un sentiment de groază şi disconfort interior". 

4. 

Contactele pământenilor 

cu „extraterestrii" 

Acum să trecem la cercetarea contactelor nemijlocite ale fiinţelor din OZN-uri cu oamenii. Din 
considerente de economie de spaţiu să examinăm doar câteva cazuri mai caracteristice. 

Iată istorisirea unui observator de OZN-uri care, la 6 iulie 1968, a luat contact cu fiinţele din 
aparatul enigmatic aflat în câmp, lângă satul Huştosârt, raionul Cimkent, din republica Kabardino- 
Balkară. 

„Pe la orele trei noaptea am văzut un meteorit căzând vertical, neobişnuit de strălucitor. După aceea, 
strălucirea s-a redus şi obiectul a aterizat lin dincolo de povârnişul dealului, nu departe de mine. La vreo 
100-500 de metri a apărut un om. Mi se părea ori că arde, ori că străluceşte... Atunci... am luat-o la fugă, 
imediat am simţit cum mi s-au imobilizat picioarele şi braţele, încât nici nu le mai puteam mişca. M-a 
năpădit o sudoare rece, groaza însă mi-a trecut curând şi am resimţit în corp o senzaţie de uşurare. Am 
fost chemat să mă apropii. La adăpostul colinei, pe un teren drept se afla un aparat enorm în formă de 
disc. M-a întâmpinat o fiinţă aparent asemănătoare cu omul. Capul şi palmele emanau o luminiscenţă. Ei 
«citeau» toate gândurile mele. Drept răspuns auzeam o voce în cea mai curată limbă rusă. Ei mi-au luat 
braţul stâng şi au apropiat de el un aparat. în aceeaşi clipă pe instrument a rămas o bucăţică din pielea 
mea. Iar pe braţul meu - un triunghi roşu... «De unde sunteţi?» - i-am întrebat. Răspunsul lor mi s-a 
întipărit fragmentar. Mi s-a părut că-i aud spunând: dintr-o mare «ţară» stelară populată, învecinată cu 
galaxia noastră. Ei controlează planeta noastră. Multe îi deranjează aici şi ... îi atrag". 

Aşadar, să notăm principalele caracteristici ale acestei întâlniri: 

1) sentimentul de frică şi de groază al contactorului; 

2) violenţa din partea „extraterestrilor" asupra voinţei şi corpului său; 

3) luarea stupidă a probei de piele (nefiind clar pentru ce, în ce scop); 

4) răspunsul absurd, prost memorizabil la întrebarea: de unde şi de ce au venit? 

Acum să trecem la descrierea altui caz, care a avut loc în S.U.A., în Eflanda, la 3 decembrie 1967, 
ora 3 şi 50 de minute noaptea. 

Un poliţist local a văzut în drum un obiect cu lumini licărinde, care s-a ridicat în aer la apropierea 
lui. El a raportat superiorului său despre „farfuria zburătoare" şi a plecat acasă, cu o pronunţată durere de 
cap; îi vuiau urechile, iar sub urechea dreaptă avea o cicatrice. Mai târziu s-a constatat că noaptea a avut o 
pauză de 10 minute, despre care nu-şi amintea nimic; în stare de hipnoză , a mărturisit că se apucase să 
urmărească un OZN care aterizase. OZN-auţii l-au învăluit cu o lumină puternică, după care l-au luat la 
bordul „navei" lor. „Umanoizii", îmbrăcaţi în haine de protecţie cu emblemele prezentând un balaur cu 
aripi, i-au spus poliţistului că au sosit din galaxia vecină, că au baze pe teritoriul S.U.A., contactează 
ocazional cu oamenii şi „vor să-i intrige pe oameni". I-au dat drumul poliţistului, ordonându-i să nu 
discute cu nimeni despre ceea ce s-a întâmplat noaptea trecută. 

După cum vedem, în cazul acestui contact sunt prezente caracteristicile principale ale întâlnirii 
descrise mai sus, adăugându-se în plus influenţa prin hipnoză, adică violarea psihicului omului. Prezintă 
interes următorul detaliu din aspectul vestimentar al „vizitatorilor din altă lume" - emblema cu imaginea 



16 Astfel de mărturisiri nu au relevanţă, hipnoza fiind un alt domeniu de graniţă în care diavolul îşi bagă foarte uşor coada (n. 
red.). 

balaurului cu aripi, simbolul cunoscut din vechime al satanei, ucigătorul de oameni şi duşmanul lui 
Dumnezeu (Apoc. 12, 9; 20, 2). 

Acum să ascultăm istorisirea unui fermier de 23 de ani din Brazilia despre contactul său cu 
„extraterestrii", care s-a întâmplat la 15 octombrie 1957. 

„Noaptea aram de unul singur câmpul... La un moment dat, am văzut un obiect luminos de formă 
ovală, care venea înspre mine cu o viteză neobişnuit de mare. S-a oprit la o înălţime de 50 de metri 
deasupra capului meu. Tractorul şi câmpul erau luminate atât de viu, ca într-o amiază senină. M-am 
speriat grozav. Am sărit din tractor şi am luat-o la fugă. Era însă târziu... Cineva m-a apucat de mână. Se 
dovedi o fiinţă ciudat îmbrăcată, care-mi ajungea până la umăr... Tot atunci m-au încleştat încă trei fiinţe 
similare. M-au smuls de la pământ, ţinându-mă strâns de braţe şi picioare... încercam să scap, dar 
zadarnic. M-au băgat în maşină (OZN). Toţi cinci au început să mă dezbrace. M-au dezbrăcat gol-goluţ şi 
mi-au uns corpul cu un fel de lichid. Cu ajutorul unui aparat mi-au luat sânge dintr-o parte şi alta a 
bărbiei. ..După aceea au plecat, şi am rămas singur. Am cuprins cu privirea salonul şi am văzut 
apropiindu-se de mine, încet, o femeie. Era absolut goală, ca şi mine. Era foarte frumoasă, dar de o cu 
totul altă frumuseţe decât femeile pe care le cunoşteam... Ea s-a apropiat în tăcere şi m-a privit. Pe 
neaşteptate m-a îmbrăţişat şi a început a-şi freca faţa de a mea. în doi cu această femeie eram grozav de 
excitat. Ea scotea nişte sunete grohăite ce mă derutau complet. Eram furios... După aceea a venit unul din 
echipa navei cu îmbrăcămintea mea şi m-am îmbrăcat. M-au condus până la scara cu trepte şi mi-au dat 
de înţeles că pot pleca..." 

După cum vedem, şi pentru acest contact sunt evidente punctele 1-3 expuse mai sus ale 
caracteristicilor întâlnirilor cu OZN-uri, adăugându-se al 6-lea - lezarea demnităţii umane a brazilianului, 
dezbrăcarea, ungerea cu un lichid excitant, şi în sfârşit contactul intim prin violenţă, real sau mai curând 
sugestionat, imaginar, cu „extraterestra". Toate acestea nu denotă o întâlnire cu o raţiune benefică 
superioară. 

Şi, în cele din urmă, să cercetăm ultimul caz de contact - istorisirea lui Anatol M., de 18 ani, 
muncitor-agricol, pictor-amator. 

„La 21 iulie 1975 Anatol a plecat în pădurea din apropiere să facă schiţe într-o poiană. Pe la opt 
seara a simţit pe neaşteptate o nelinişte şi, privind înapoi, a văzut un aparat în formă de disc, din care au 
ieşit trei siluete omeneşti în costume de scafandru argintii. L-au invitat pe Anatol să intre în «farfurie», şi 
l-au dus pe planeta lor. După spusele lui M., zborul a durat vreo 40 de minute, după care întunericul 
spaţial s-a dispersat şi în faţă s-a arătat o planetă învăluită într-o pâclă luminoasă. Populaţia de acolo era 
eterogenă. Anatol a întâlnit şi oameni înalţi de 3 metri, şi pitici, şi ... pe un vecin, care murise cu trei ani în 
urmă... 

Anatol a fost cercetat de psihologi, psihiatri. De două ori a discutat cu el un hipnolog, fiind supus 
unor şedinţe de hipnoză. Rezultatele examenului fac credibile mărturisirile tânărului". 

în cazul acestui contact prezintă un interes deosebit faptul că Anatol şi-a văzut vecinul, mort cu ani 
în urmă, ceea ce nu poate fi explicat prin nici un fel de concepţii materialiste. Atât cercetătorii străini, cât 
şi ai noştri subliniază că contactele cu OZN-urile sunt adesea legate de fenomele paranormale şi oculte. 
Jacques Valee, în cartea sa „Colegiul invizibil", scrie că nemijlocit înainte de întâlnirea cu OZN oamenii 
au uneori coşmaruri în vis, ori sunt vizitaţi de nişte vizitatori străini, ori că aud lovituri în uşă, când 
dincolo de ea nu se găseşte nimeni. I. Ţariov, într-un articol, invocă de asemenea fenomenul „omului 
negru", pe care „contactorii" nu rareori îl visează înainte de apariţia fenomenelor paranormale. 

Potrivit datelor părintelui Serafim Rose, unii cercetători consacraţi au căzut de acord că OZN-urile, 
deşi au unele caracteristici „fizice", totuşi nu pot fi nave spaţiale ale cuiva, ci evident, ţin de domeniul 
fenomenelor paranormale, oculte. într-adevăr, de ce atât de multe OZN-uri „aterizează" direct în mijlocul 
drumului? De ce nişte aparate atât de perfecte au nevoie de „depanări" atât de dese? De ce posesorii lor au 
nevoie să strângă atâtea pietre şi beţe (iar şi iar, de peste 25 de ani) sau să „testeze" atâta mulţime de 
oameni? 

Toate scenele contactelor sunt profund absurde, uimitor de banale, fără nici un scop sau obiectiv. Se 
presupune că absurditatea, caracteristică aproape pentru toate contactele de aproape cu OZN-uri, 
reprezintă de fapt un proces hipnotizant. „Când oamenii sunt scoşi din echilibru psihic prin stupidităţi şi 
contradicţii şi fac eforturi mintale în căutarea vreunui sens, ei se deschid extrem de larg pentru 
transmiterea gândurilor, pentru percepţia sugestiei psihice". Cercetătorul american dr. Vallee compară 
aceste procedee cu canoanele iraţionale ale învăţătorilor zen-budismului şi relevă asemănarea contactelor 
OZN cu ritualurile oculte ale iniţierii care deschid conştiinţa pentru comunicarea mistică cu duhurile 
necurate. De aceea e firesc să ne întrebăm: nu cumva ideea „oaspeţilor din cosmos" serveşte pentru 
camuflarea şi mascarea unui fenomen realmente infinit mai complex, care îşi tăinuieşte adevărata sa 
esenţă şi scopurile sale? 

Rezumând datele expuse mai sus ale observatorilor OZN-urilor şi contactelor cu „umanoizii", 
putem trage următoarele concluzii prealabile. 

în numeroase cazuri OZN-urile se comportă agresiv, şi fără nici o necesitate pentru ele deteriorează 
şi distrug avioane, maşini, ceea ce deseori duce la pierderi de vieţi omeneşti. 

S-au înregistrat cazuri când, în timpul încercărilor de contact, OZN-urile îi lichidează pur şi simplu 
pe oameni (cum s-a întâmplat, de exemplu, cu Ancesio Bermudes); e adevărat, sunt şi cazuri de vindecare 
fizică după astfel de contacte. 

Sunt numeroase cazurile de violenţă fizică şi psihică a OZN-auţilor asupra pământenilor, de folosire 
a hipnozei, de lezare a demnităţii umane. 

De regulă, în timpul contactelor, oamenii sunt copleşiţi iniţial de un sentiment de mare frică, de 
groază, suportând un puternic şoc nervos. 

Aspectul exterior al „vizitatorilor din cosmos" este variat. Pot fi uriaşi şi pitici, femei şi bărbaţi, 
frumoşi la chip şi monstruoşi. Deseori ei sunt aureolaţi, comunicarea se produce prin intermediul 
telepatiei. 

Despre ei înşişi vorbesc la un mod extrem de vag şi neconcludent, drept motiv al vizitelor invocă 
grija pentru oameni, dragostea pentru omenire, deşi acţiunile lor sunt extrem de absurde, dovedind adesea 
contrariul. OZN-urile aproape întotdeauna sunt prezente acolo unde se varsă sânge (să ne amintim de 
însoţirea oştilor lui Alexandru Macedon, de prezenţa lor în lupta de la Kursk etc, ) deseori sunt implicate 
în îmbolnăvirile şi moartea oamenilor. Cine sunt ei totuşi? Avea ştire, oare, Biserica primară de asemenea 
fiinţe? Să ne adresăm Tradiţiei patristice. 



5. 

Modurile de ispitire a asceţilor creştini 

de către duhurile necurate 

(din Vieţile sfinţilor) 

în Viaţa Prea Cuviosului Isaachie citim că, odată, după o lungă rugăciune, Isaachie a stins 
lumânarea şi s-a aşezat la locul său; pe neaşteptate peştera a fost inundată de lumină, după cum se spune 
în cronică, şi au intrat la el doi demoni în chip de tineri extraordinar de frumoşi. 

Feţele lor radiau ca soarele, şi i-au spus: „Isaachie, noi suntem îngeri, dar iată vine la tine Hristos cu 
alţi îngeri". Ridicându-se, Isaachie a văzut o mulţime de demoni strălucitori... După ce pustnicul s-a 
închinat falsului Hristos, 1-a cuprins o boală psihică gravă, şi numai prin rugăciunile Sfântului Teodosie 
de la Pecerska, după trei ani de nebunie, şi-a recăpătat sănătatea. 

Iată însă ce ne mărturiseşte marele ascet al sec. al IV-lea, Sfântul Antonie: „Când demonii nu 
izbutesc să cucerească schimnicul prin ispitiri vădit necurate, îl atacă din nou, dar în alt chip, şi anume: 
pun la cale fel de fel de vedenii, pentru a băga frica în el, luând ei înşişi diferite chipuri - de femei, fiare, 
târâtoare, uriaşi şi mulţimi de oşteni...". Ei îşi iau de asemenea chip de prooroci şi prezic ce o să se 
întâmple peste câteva zile. 

în Viaţa Sfântului Antonie citim cum demonii, încercând să-1 înfricoşeze „îi apăreau în chip de lei, 
lupi, balauri, scorpioni, râşi, urşi" şi cu îngăduinţa lui Dumnezeu, chiar îl băteau şi „îi pricinuiau răni 
adânci", dar în cele din urmă întotdeauna erau învinşi prin rugăciune şi semnul crucii. Odată, citim în 
Viaţa Sfântului, i s-a arătat un demon în mare strălucire şi i-a spus: „Am venit, Antonie, lumina noastră 
să-ţi dăm", Sfântul însă şi-a închis ochii, nedorind să vadă lumina demonică, şi s-a rugat până când 
infama lumină a dispărut. Altădată demonul i s-a arătat sub chipul unui uriaş urâcios, încercând să-1 
înspăimânte pe preacuvios, însă Antonie cel Mare i-a dat necuratului o palmă şi acela a dispărut 
numaidecât. 

în Patericonul Sfântului Ignatie Brianceaninov citim istorisirea unui stareţ care timp îndelungat era 
ispitit de necuratul. „...Vrăjmaşul, văzându-mă tulburat, s-a transformat într-o anume fecioară, pe care o 
văzusem odată la seceriş, strângând spice, şi venind lângă mine, mi s-a aşezat pe genunchi, şi, aşa de mult 
m-a întunecat la minte, încât mi s-a părut că m-am împreunat cu ea. Mâhnit şi înfuriat peste măsură, am 
lovit-o peste faţă, şi tot atunci dispăru; de la acea lovitură, timp de doi ani nu mi-am putut duce mâna la 
gură, din pricina duhorii". 

Iată însă ce citim în Viaţa Prea Cuviosului Serafim de Sarov: „în timp ce se ruga în chilia sa din 
pădure, Sfântul Serafim auzi un urlet îngrozitor de fiară, după care o gloată nevăzută a sfărâmat cu 
zgomot uşa chiliei şi la picioarele pustnicului a căzut un trunchi uriaş de copac, pe care, mai târziu, cu 
mare greu au putut să-1 scoată afară opt oameni. Uneori, chiar în timpul rugăciunii, fiare care urlau, 
deschideau uşa chiliei şi dădeau buzna în ea, după care apărea un coşciug, din care se ridica un mort. 
Uneori forţele răului, căci ele erau acelea care îl atacau, îl ridicau pe Sfântul Serafim în aer, şi-1 izbeau de 
pământ cu mare putere". „E îngrozitor să vezi draci, pentru că sunt peste măsură de urâţi" - spunea mai 
târziu Sfântul. Atacurile forţelor întunericului erau periculoase pentru viaţa însăşi a sihastrului, şi, dacă n- 
ar fi fost harul dumnezeiesc care îl ocrotea, ar fi pierit cu duhul sau cu sufletul. 

Să cercetăm acum cazuri de răpire a oamenilor de către demoni care, de altfel, sunt foarte 
asemănătoare răpirilor săvârşite de OZN-uri. Iată ce citim în Viaţa Sfântului Nil Sorski, care a trăit în 
Rusia în secolul XV. 

„La puţin timp după moartea sfântului, în mănăstirea lui trăia un preot cu băiatul său. Odată, când 
băiatul fusese trimis cu o anumită însărcinare, pe neaşteptate se năpusti asupra lui un necunoscut, care îl 
înhaţă şi îl duse, ca şi cum pe aripile vântului, într-o pădure de nestrăbătut, îl băgă într-o căsoaie, în 
sălaşul său şi îl puse jos în mijlocul casei, în dreptul unei ferestre. Când preotul împreună cu fraţii se 
rugară de Sfântul Nil ca el să-i ajute să găsească pe băiat, sfântul veni în ajutorul tânărului, apărând în faţa 
casei în care se afla cel răpit; şi când lovi în fereastră cu toiagul, toată hardughia se cutremură şi toţi 
necuraţii căzură la pământ". Sfântul porunci ca băiatul să fie dus la locul de unde fusese răpit, şi se făcu 
nevăzut. Mai târziu, după ce dracii mai urlară un timp, acelaşi necunoscut îl înşfacă pe tânăr şi îl aduse în 
schit, ca vântul ... şi, aruncându-1 într-o căpiţă de fân, dispăru. Când l-au găsit călugării, băiatul le-a 
povestit tot ce se întâmplase cu el, ce văzuse şi auzise. Şi de atunci deveni tăcut şi umil, de parcă se 
prostise. Preotul, îngrozit, şi-a luat fiul şi au părăsit schitul". 

Un caz asemănător de răpire demonică descrie şi Serghei Nilus: „Un băiat, după ce mama lui îl 
blestemase pentru păcate şi purtare necuviincioasă, fu răpit de un demon şi deveni slugă a spiritului 
«bunicului» pe 12 ani; el putea să apară nevăzut printre oameni, pentru a-1 ajuta pe demon să le tulbure 
sufletele". 

încheind descrierea pildelor din Vieţile sfinţilor, ce caracterizează lupta demonilor cu oamenii, să 
facem cunoscute şi părerile Sfântului Grigorie Sinaitul şi Sfântului Simeon Noul Teolog, care ne previn 
de pericolul ispitelor demonice: „Când tu, făcându-ţi pravila ta, vei vedea o lumină sau un foc în afară sau 
înlăuntru, sau un chip oarecare, respinge-le, pentru a nu-ţi face daună". Aceeaşi temă o dezvoltă şi Prea 
Cuviosul Simeon: „Se lasă ademeniţi cei care văd lumina cu ochii trupului lor, simt miresmele cu mirosul 
lor, aud glasuri cu urechile lor şi aşa mai departe. Unii s-au lăsat ispitiţi, primindu-1 pe diavol prefăcut în 
chip de înger al luminii, şi ei nu l-au descoperit şi au rămas cu neputinţă de îndreptat până la capăt, 
nevrând să asculte de sfatul nici unui frate. Unii dintre aceştia singuri şi-au curmat viaţa, împinşi de diavol 
s-o facă, unii s-au aruncat în prăpastie, unii s-au spânzurat. Şi cine ar putea socoti feluritele ispite cu care 
te încearcă diavolul, când ele sunt nenumărate". 

6. 

Analiza comparativă a contactelor 

şi acţiunilor OZN-urilor şi demonilor 

asupra oamenilor 



Făcând un bilanţ al tuturor celor expuse mai sus, propunem atenţiei cititorului nostru un tabel 
coordonator, în care sunt prezentate, în partea stângă, rezultatele analizei contactelor oamenilor cu OZN- 
uri şi OZN-auţi, însumând 10 caracteristici principale, şi - în partea dreaptă - rezultatele felurilor de ispite 
la care demonii i-au supus pe pustnici, însumând, de asemenea 10 caracteristici. 

Compartimentele stâng şi drept urmează să fie citite paralel, adică mai întâi p. 1 din partea stângă, 
după care imediat p. 1 din dreapta. 



Tabel coordonator 



Caracteristicile acţiunilor 
OZN-auţilor asupra 

oamenilor, formele şi 
particularităţile apariţiilor 
lor: 



Caracteristicile acţiunilor 
duhurilor necurate asupra 
oamenilor, formele şi 
particularităţile apariţiilor 
lor: 



I. OZN-urile, în 

numeroase cazuri, se 
comportă agresiv. 



I. Demonii sunt duşmanii 
neamului omenesc, 

sarcinile lor sunt acelea de 
a-1 duce pe om la pieire pe 
veci. Ei: 



a) distrug şi accidentează 
mijloacele tehnice; 



a) dărâmă chiliile, 
lucrurile oamenilor; 



strica 



b) rănesc şi chiar omoară 
oamenii (vezi capitolul 
Apraxin; pieirea 
căpitanului Mentela, 
moartea lui Ancensio 
Bermudes). 



b) îi bat pe pustnici, pe unii 
torturându-i până la moarte 
(vezi viaţa Prea Cuviosului 
Serafim, mărturisirile 
Sfântului Simeon Noul 
Teolog). 



II. Au fost fixate cazuri de 
răpire violentă a oamenilor 
(v. cazul cu poliţistul din 
Etland, întâmplarea cu 
fermierul brazilian). 



II. Există cazuri de răpire 
violentă, mai cu seamă a 
păcătoşilor, neapăraţi de 
harul divin (viaţa Sfântului 
Nil Sorski, mărturisirile lui 
S. Nilus). 

III. în cazurile de răpire 
violentă deseori este lezată 
demnitatea omului: OZN- 
auţii iau în mod forţat 
probe de sânge, de piele 
etc., dezbracă oamenii şi 
chiar ar fi intrând în 
„relaţii intime" (cum s-a 
întâmplat cu fermierul din 
Brazilia). 



III. îşi bat joc în fel şi chip 
de oamenii ademeniţi de ei; 
îşi pot face apariţia în chip 
de femeie, creând iluzii că 
s-ar fi produs un contact 
intim (vezi exemplul din 
Patericonul Sfântului 

Ignatie Brianceaninov). 



IV. A fost fixată 
influenţarea prin hipnoză, 
sugestia diferitelor imagini 
şi reprezentări; deseori 
comunicarea se realizează 
prin intermediul telepatiei 
(vezi cazul cu poliţistul, 
contactul cu fermierul din 
Republica Kabardino- 

Balkară). 



IV. Caută să sugereze 
pustnicului propriile lor 
gânduri, determinându-1 să 
primească, chipurile, 

viziunile lor; în timpul 
comunicării adeseori glasul 
se aude ca şi cum 
„dinăuntru" (telepatie) 

(Viaţa Sfântului Isaachie şi 
a Prea Cuviosului 

Antonie). 



V. Deseori încearcă să 
intre în contact cu 
oamenii, invitându-i pe 
nava lor; dacă sunt trataţi 
cu un refuz categoric, în 
numeroase cazuri se retrag 
fără să facă uz de violentă. 



V. încearcă în fel şi chip să 
intre în contact cu oamenii 
şi să le trezească interesul 
şi consimţământul pentru 
comunicare cu scopul de 
a-i supune influenţei lor. în 
cazul unui refuz ferm şi 
rugăciunii, dispar, 

neputând face nimic în 
mod forţat (Viaţa Prea 
Cuviosului Antonie, 

mărturisirea Sfântului 

Ignatie Brianceaninov). 



VI. In unele cazuri, după 
contactarea OZN-urilor, 
este vindecată o boală sau 
alta a contactorilor. 



VI. In povestirile din 
Vieţile Sfinţilor şi în 
lucrările Sfinţilor Părinţi 
citim despre capacitatea 
vrăjitorilor de a vindeca 
prin putere demonică, 
aceste însănătoşiri însă nu 
sunt durabile şi duc de 
regulă la pierzania 
sufletelor celor care 
apelează la ajutorul lor 
(Viaţa Sfântului Mucenic 
Ciprian, cuvintele Sfântului 
Ioan Gură de Aur despre 
cei care se vindecă de boli 
prin magie). 

VIL în timpul contactului, 
mai ales la început, omul 
este cuprins de sentimente 
de frică şi groază (în toate 
cazurile evocate mai sus). 



VIII. Aspectul exterior al 
OZN-autilor este diferit: 



uriaşi şi pitici, indivizi 
frumoşi şi urâcioşi, bărbaţi 
şi femei (vezi exemplele 
de contacte expuse mai 
sus). 



IX. Apariţia lor este de 
cele mai multe ori însoţită 
de iradiere şi alte efecte 
luminoase (vezi cazul din 
Republica Kabardino- 

Balkară, întâmplarea cu 
fermierul brazilian). 



X. Deseori apar prin 
surprindere şi la fel de 
repede se 

dematerializează, dispar. 



VII. în momentul apariţiei 
duhurilor necurate, omul 
resimte tulburare, 
disconfort, groază (Viaţa 
Prea Cuviosului Antonie şi 
povestirile din vieţile altor 
sfinţi). 



VIII. îşi fac apariţia sub 
diferite chipuri: de uriaşi şi 
pitici, tineri frumoşi şi 
fiinţe oribile, femei şi 
bărbaţi, târâtoare şi fiare 
(vezi povestirile din Vieţile 
Sfinţilor expuse mai sus). 



IX. Deseori apar în lumină 
sau după apariţia luminii 
(Viaţa Sfântului Isaachie, a 
Prea Cuviosului Antonie 
etc). 



X. Apar prin surprindere şi 
dispar imediat după ce 
omul începe a se ruga şi 
a-şi face cruce (Viaţa Prea 
Cuviosului Antonie, cazul 
din Patericonul Sfântului 
Ignatie Brianceaninov). 



Aşadar, după cum vedem, caracterul şi esenţa faimoaselor OZN-uri şi ale „extraterestrilor" - 
„salvatorii şi marii prieteni ai omenirii", coincide întocmai cu metoda demonică a ispitirii creştinilor din 
toate timpurile şi a tuturor popoarelor. Omenirea antică era foarte religioasă şi predispusă spre misticism, 
ateismul fiind un fenomen extrem de rar. De aceea demonilor le era convenabil să-şi facă apariţia din cer 
învăluiţi de foc şi lumină, surprinzând oamenii prin măreţia venirii lor. Ei preferau să se supranumească 
zei şi să fie trataţi cu onoruri şi jertfe. 

După cum arată Sfântul Ignatie Brianceaninov, când „...în cele din urmă desfătarea în patimi li s-a 
părut oamenilor că este fericirea supremă, ei au divinizat păcatul şi pe patronul acestuia - diavolul. A 
apărut idolatria, când fiecare păcat era reprezentat printr-un chip cioplit căruia omenirea pierdută i se 
închina. Stăpânitorul veacului cucerea oamenii nu numai în mod nevăzut, prin sugestii, ci intra şi în 
legătură deschisă cu ei, făcându-i pe idoli să proorocească şi făcând posibilă relaţia făţişă cu răufăcători 
înveteraţi cum au fost Iannes şi Iambres şi alţi magi şi vrăjitori. Rătăcirea era alimentată prin false minuni 
şi proorociri demonice". 

După venirea lui Iisus Hristos, în slăvită epocă a creştinismului primar, când creştinii erau prigoniţi 
de păgâni şi când mucenicia creştină strălucea cu o lumină nevăzută - când lupta cu răul se înteţise la cel 
mai înalt grad, această epocă a fost remarcabilă prin faptul că creştinii îşi dădeau bine seama de existenţa 
forţei mistice întunecate. 

Lupta împotriva demonilor în primele veacuri ale creştinismului a fost un adevărat război. Iată cum 
Sfântul Atanasie cel Mare caracterizează în acest sens timpul în care a trăit: „Din cele mai vechi timpuri, 
demonii - spune el - au semănat vrajbă şi războaie între oameni, pentru ca aceştia, ocupaţi de lupta dintre 
ei, să nu-şi întoarcă ura împotriva lor. Acum temerile lor (ale demonilor) s-au adeverit, ucenicii lui Hristos 
trăiesc în pace unii cu alţii, în schimb învrăjbirea lor s-a întors împotriva diavolului. Astăzi creştinii, prin 
moravurile şi viaţa lor virtuoasă, se ridică împotriva demonilor şi îi urmăresc şi râd de căpetenia lor 

diavolul, pentru că în tinereţe ei sunt neprihăniţi, cumpătaţi în faţa ispitelor, la trudă sunt răbdători, cei 
jigniţi îşi uită supărarea, cei care trăiesc în lipsuri nu le iau în seamă şi, lucrul cel mai uimitor, dispreţuiesc 
moartea şi se fac mucenici întru Hristos". 

în acele timpuri demonii apăreau în faţa urmaşilor lui Hristos atât sub propria lor înfăţişare 
dezgustătoare, cât şi în chip de târâtoare, fiare, oameni de diferite sexe şi tipuri, şi foarte rar sub formă de 
farfurii zburătoare. Cel puţin până la noi n-au ajuns practic asemenea mărturii. 

Pe când în epoca noastră ateistă, în veacul filozofiei eclectice, când însăşi existenţa lui Dumnezeu şi 
a îngerilor căzuţi este pusă la îndoială, demonilor le convine mai mult să-şi facă apariţia în chip de 
extraterestri - „fraţi de raţiune mai mari", „salvatori ai omenirii". 

Literatura ştiinţifico-fantastică, ideile existenţei unor civilizaţii extraterestre, a unei raţiuni 
planetare, au alimentat generaţia contemporană, au pregătit-o pentru contactul cu lumea demonică. Dacă 
până în secolul XX în faţa creştinilor îşi făceau apariţia fiinţe umanoide, adesea iradiind lumină, de statură 
uriaşă, sau pitici, cu ochi arzători sau roşii, la apariţia cărora te cuprindea frica sau groaza, credinciosul nu 
se îndoia de identitatea acelor fiinţe, alungând demonul prin rugăciune şi semnul crucii. Acum însă, dacă 
în faţa unui ateu îşi face apariţia un astfel de monstru, el îl ia drept extraterestru şi este dispus să intre cu 
el în contact. 

Unii îşi pun întrebarea: dacă OZN-auţii sunt într-adevăr duhuri necurate, cum se face că după acţiunea 
lor asupra naturii şi oamenilor se descoperă urme materiale reale sub formă de aliaje necunoscute de 
metale, etc? 

După cum am arătat în primul capitol al lucrării noastre, demonii - în virtutea structurii lor - sunt 
capabili să provoace schimbări de acest gen în lumea materială. în Vieţile sfinţilor, de pildă, a Prea 
Cuviosului Martirie, citim despre un anume călugăr Anatolie, amăgit de demoni, căruia aceştia, apărându- 
i în chip de îngeri ai luminii, i-au oferit un veşmânt luminos dintr-un material neobişnuit. Părinţii 
mănăstirii au cercetat cu atenţie îmbrăcămintea şi s-au convins de realitatea ei, şi numai când au adus 
darul demonic spre cercetare Cuviosului Martirie, aceasta - sub acţiunea harului dumnezeiesc, provenind 
de la el - a dispărut. 

In vremurile din urmă, după cum se arată în Apocalipsa Sfântului Ioan Teologul, datorită 
necredinţei oamenilor şi lipsei faptelor de nevoinţă şi rugăciunilor, forţele întunericului vor căpăta o mare 
putere în ispitirea neamului omenesc. Astfel „încât şi foc vor face să se pogoare din cer, pe pământ" 
(Apoc. 13, 13). Tocmai manifestarea unor astfel de semne începem a vedea în lumea contemporană, 
dovadă fiind de altfel numeroasele, dar în mod evident absurdele minuni ale OZN-urilor. 

7. Contactorii OZN-urilor 

La ora actuală s-a constituit deja un clan întreg de contactori care au contacte periodice sau 
permanente cu extraterestrii, acţionează la indicaţiile lor, transmiţând voinţa „raţiunii universale" omenirii 
rătăcite. 

De fapt aceşti oameni sunt mediumi sau posedaţi, prin intermediul cărora duhurile necurate încearcă 
să influenţeze omenirea. Pentru a confirma această teză vom da câteva exemple dintre cele mai 
reprezentative. 

în articolul „Vizionara Svetlana" o tânără femeie mărturiseşte cum a devenit contactor. Iată 
istorisirea ei. Svetlana era artistă, făcea balet pe gheaţă, era departe de credinţă şi „orice mistică". Odată se 
întorcea acasă din turneu, cu trenul. O durea piciorul, nu demult traumatizat. Privind prin geam în 
întunericul nopţii, văzu pe neaşteptate „o lumină având o configuraţie nedefinită". Curând după aceea au 
început să i se întâmple „lucruri ciudate". De pildă, putea să intre aşa, liniştită, fără bilet, la orice 
spectacole, i s-a trezit interesul pentru „învăţăturile Orientului", astrologie, şi, „studiindu-le", s-a făcut 
astrolog. Apoi a început să primească informaţii „de dincolo". 

Iată cum explică ea acest fenomen: „Pavel Globa crede că eu sunt un retransmiţător de informaţie 
cosmică: recepţionez energie şi informaţie de la civilizaţiile extraterestre care controlează planeta 
noastră... ei văd că planeta piere, că trebuie salvată, şi ne iau sub control", „selecţionează pe cei dintre noi 
cărora li se poate transmite informaţia". în continuare, Svetlana spune că „extraterestrii" sunt preocupaţi 
în special de „evoluţia noastră spirituală", de dezvoltarea acelei părţi a creierului, care controlează 
facultăţile „neobişnuite", oculte, de pildă, „telepatia". Şi că acestea şi multe alte informaţii ea le-ar fi 
primit de la oaspetele cosmic Ashtar Sheran. Potrivit afirmaţiilor ei, „acest nume este cunoscut astăzi în 
multe ţări, el garantează adevărul şi cunoaşterea supremă". Este învăţătorul mondial universal, care 
trebuie să realizeze misiunea lui mesia... „Mulţumită lui şi informaţiei pe care mi-o furnizează, eu 
alcătuiesc horoscoapele ca nimeni în lume..." 

Să analizăm această mărturisire. Artista Svetlana, străină de credinţa creştină, este supusă noaptea în 
tren primei influenţe din partea demonilor. Sufletul ei se deschide în întregime acestui fenomen 
(manifestă interes, atenţie, nu opune rezistenţă prin rugăciune). Contactul s-a produs, legătura s-a stabilit. 
Potrivit învăţăturii Sfântului Ignatie Brianceaninov, „tot ce propun demonii se cuvine respins fără nici un 
fel de abateri. Ascultarea de bunăvoie a demonilor, chiar dacă s-a săvârşit din îndemnul şi stăruinţa lor, îl 
supune pe om demonilor, îl lipseşte pe om de libertatea spirituală, îl face o unealtă a lor". 

După aceasta, influenţa demonilor asupra celei ademenite creşte permanent, la ea încep a se 
manifesta tot mai mult capacităţile oculte. Studierea religiilor orientale şi astrologiei le dezvoltă şi mai 
mult. în consecinţă, Svetlana devine o armă docilă în mâinile duhurilor necurate, „primeşte de la aceaştia 
informaţie şi energie cosmică" şi, la porunca lor începe a-i ajuta pe alţii să-şi procure un „talent" similar. 

De remarcat că „extraterestrii" (demonii), vorbind despre ei înşişi, nu fac nici un secret din 
scopurile lor. Ei sunt preocupaţi în special de „evoluţia noastră spirituală în sens ocult". Ei impulsionează 
această „evoluţie" cu ajutorul unor contactori deja pregătiţi, promotori ai gândurilor, ideilor şi energiei 
lor. Sarcina lor constă în a-i pregăti pe oameni pentru primirea noului „mesia", a „învăţătorului mondial 
universal" (altfel spus, creştineşte, a antihristului), chiar şi numele lui este deja cunoscut - Ashtar Sheran. 

Cât de bine se acordă toate acestea cu proorocirea despre vremurile din urmă din Evanghelia după 
Matei: ...se vor ridica hristoşi mincinoşi şi prooroci mincinoşi şi vor da semne mari şi chiar minuni, ca să 
amăgească, de va fi cu putinţă, şi pe cei aleşi (Mt. 24, 24). 

De altfel, este semnificativ chiar însuşi numele noului „învăţător mondial". Ashtar, în ebraică 
Ashtarot, în vechiul Babilon şi Asiria-Ishtar, este numele aceleiaşi zeiţe eline Astarta, zeiţa războiului şi 
vânătorii, a cerului şi stelelor, care era reprezentată înveşmântată în flacără (să ne reamintim de fenomenul 
OZN-urilor), deseori cu coarne pe cap, cu tolba cu săgeţi şi arcul (arme ale morţii), stând pe un leopard 
(simbolul setei de sânge). Pe lângă templul ei, în afară de sacerdoţi, se aflau tineri şi tinere desfrânate, 
care-i slujeau prin desfrâu. închinarea la această zeiţă era însoţită de fel de fel de fapte spurcate. 

Unui asemenea fermecător învăţător antic, încornorat, care „garantează adevărul şi cunoaşterea 
supremă", îi face reclamă „vizionara Svetlana", ţinând conferinţe în faţa unui enorm auditoriu, publicând 

materiale în ziare cu tiraje de milioane de exemplare. Şi ea nu este singură în acţiunile ei, acum apar mulţi 
contactori şi „profeţi" de acest soi, senzitivi şi astrologi, yoghini şi magi, pentru care mijloacele de 
informare în masă au deschis servil uşile, ca la un semn al baghetei magice. 

Să ne referim la încă un contactor - Nicolai Potapov. într-un articol el scrie: „Iniţiativa contactelor 
nu vine de la noi ... După mai multe mărturii, «ei» selecţionează meticulos contactorii. Veţi întreba, de ce 
atunci participanţii la «dialog», pământenii, de obicei nu excelează prin intelect? Pur şi simplu, pentru că 
noi nu cunoaştem scopurile acestor contacte. Eu cred că ei exercită o mare influenţă asupra evoluţiei 
noastre, şi ne «sugerează» calea..." 

Aici Nicolai, involuntar, spune adevărul. Demonii îi selecţionează oamenii predispuşi spre contact. 
In primul rând, pe cei neapăraţi din punct de vedere mistic (adică pe cei ce nu sunt creştini ortodocşi). In 
al doilea rând, îi aleg adesea pe cei care „nu excelează prin intelect", ca nu cumva să bănuiască ceva, ci să 
fie unelte oarbe. In al treilea rând, pe aşa-numiţii mediumi, care prin constituţia lor nervoasă sunt mai 
potriviţi pentru aceste scopuri. 

Scopurile contactelor sunt, de asemenea, destul de clare: „să exercite influenţă asupra evoluţiei 
noastre şi să ne sugereze calea". Din „confidenţele" Svetlanei am aflat deja că evoluţia trebuie să aibă un 
caracter ocult, iar calea constă în acceptarea falsului mesia. 

Altceva prezintă interes. Potrivit destăinuirii lui Nicolai, el a încercat - un timp - să se îndepărteze 
de acest subiect şi să se ocupe de altă activitate, însă „resimţea un disconfort lăuntric". Revenind, îşi 
dădea seama că disconfortul îl părăseşte. Această confidenţă confirmă o dată în plus învăţătura Sfântului 
Ignatie Brianceaninov potrivit căreia omul care, cel puţin o dată a intrat în contact cu demonii, nu mai 
poate scăpa de ei prin propriile forţe! El este încătuşat spiritual, sufletul său se află în întregime sub 
influenţa demonică. Numai o căinţă adevărată la biserică, rugăciunea, spovedania şi Sfânta împărtăşanie 
pot să-1 salveze pe acest om. 

în secolele primare creştinii erau foarte prudenţi faţă de fenomenele noi şi neobişnuite, mai ales cu 
caracter mistic, ţinând minte uneltirile diavolului, însă după venirea „noii ere a iluminismului" majoritatea 
oamenilor au început a-şi manifesta faţă de ele curiozitatea, uneori chiar să le caute dinadins, plasându-1 
pe diavol într-un spaţiu semi-imaginar. 

între timp, lupta de secole nu numai că nu s-a potolit, ci s-a înteţit şi mai mult. Se împlinesc 
proorocirile Sfintei Scripturi despre sfârşitul vremurilor şi venirea antihristului. Fenomenul OZN-urilor, 
„umanoizii" cu prezicerile şi „ajutorul" lor, fenomenul poltergeist, spiriduşii casei, magii şi astrologii, 
senzitivii, cultul prosper al religiilor orientale - toate acestea sunt variante ale uneia şi aceleiaşi forţe, 
pornită să cucerească sufletul omului. Aici ar fi cazul să cităm textul corespunzător din Evanghelia după 
Luca (21, 10-11-26). Când ucenicii L-au întrebat pe Domnul despre sfârşitul lumii, El le-a spus 
următoarele semne: Se va ridica neam peste neam şi împărăţie peste împărăţie; şi vor fi cutremure mari 
şi, pe alocuri, foamete şi ciumă, şi spaime şi semne mari din cer vor fi, (...) iar oamenii vor muri de frică 
şi de aşteptarea celor ce au să vină peste lume. înainte de sfârşitul lumii, datorită necredinţei oamenilor, 
satanei şi hoardelor lui li se va da o mare putere. Puterea de a-i duce la pierzanie pe oamenii care i se 
vând. Şi iată că acum se face despărţirea, căci după cum se spune în Evanghelia după Matei (24, 40), 
atunci din doi care vor fi în ţarină, unul se va lua şi altul se va lăsa, mai înainte de asta însă se va 
propovădui această Evanghelie a împărăţiei în toată lumea (Mt. 24, 14). 

în perioada în care trăim, Evanghelia e propovăduită în toată lumea, şi mai cu seamă în ţara noastră 
ateistă. Toţi vor şti despre Hristos Mântuitorul. Şi toţi sunt liberi ori să-L primească, ori să-L respingă. în 
acelaşi timp şi demonii şi-au înteţit acţiunea asupra neamului omenesc, căutând să-1 supună influenţei lor 

şi să nu-i îngăduie să-L primească pe Hristos. 

Toate acestea cer creştinilor ortodocşi de astăzi o deosebită vigilenţă a duhului, o atenţie sporită, 
respectarea canoanelor bisericeşti şi îndrumătorilor Sfinţilor Părinţi, ţinând minte cuvintele Apostolului 
Petru: Fiţi treji, privegheaţi. Potrivnicul nostru diavolul, umblă, răcnind ca un leu, căutând pe cine să 
înghită. Căruia staţi împotrivă tare în credinţă (I Petru 5, 8-9). 

8. 

Are vreo legătură 

fenomenul OZN cu satanismul? 

Comisia de studiu Uranus, care observă fenomenul din 1951, spune că da. Dosarul publicat de J.M. 
Lesage la începutul anului 1944 se intitulează: „Secretul diabolic al OZN-urilor". După părerea autorului, 
apariţiile de nave şi micile scenarii care se derulează în cadrul „întâlnirilor de gradul 4" sunt nişte momeli, 
care utilizează imagini împrumutate din subconştientul martorului (cam tot aşa cum visul foloseşte un 
stoc de imagini înregistrate de-a lungul vieţii, imagini uneori uitate, ca să construiască istorii pe jumătate 
coerente, pe jumătate absurde, la fel ca cele trăite de acest martor). După spusele lui Lesage, acesta 
„pierde brusc legătura cu realitatea prezentă, pentru a se pomeni instantaneu în altă «realitate» care nu 
există, fiind de domeniul iluziei magice". 

Procesul e declanşat de un impuls exterior ivit din necunoscut şi acţionând asupra creierului. 
Martorul e victima unui scenariu convingător, şi totuşi fals, comparabil cu halucinaţiile provocate de 
LSD, „un fel de cinema paranormal, o adevărată acţiune magică prin manipularea unor imagini mentale". 

Magia şi satanismul se înţeleg foarte bine. 

Lesage găseşte cea mai bună dovadă a afirmaţiilor sale în faptul că scenariul contactelor evoluează o 
dată cu cunoştinţele momentului şi cu moda. în anii treizeci, martorii nu vedeau farfurii zburătoare, ci 
dirijabile, baloane cu nacelă şi avioane fantomă. Şi mai înainte, pe la sfârşitul secolului al XlX-lea, era 
vorba de „aeroplane" şi de „vapoare aeriene", maşini ca cele concepute de Leonardo da Vinci şi Jules 
Verne (să ne amintim de acele flote de vase de război care au fost văzute pe cer în secolul al XVI-lea). 

Recent, omuleţii verzi au început să însămânţeze artificial femeile şi să le fure fetusul, după două 
luni. Decorul se schimbă deci după starea cunoştinţelor şi a mediului cultural. 

Urmărindu-1 mai departe pe autor, aflăm că avem de-a face cu o putere exterioară care acţionează 
asupra mecanismelor creierului ca să impună o altă realitate şi să înşele. Dar care e această putere? E clar 
că nu este vorba de Dumnezeu, care nu ar putea înşela, şi nici de oameni, aceste practici depăşind 
posibilităţile omeneşti. 

Lesage se gândeşte la Sfântul Pavel: „Căci lupta noastră nu este împotriva trupului şi a sângelui, ci 
împotriva începătoriilor, împotriva stăpâniilor, împotriva stăpânitorilor întunericului acestui veac, 
împotriva duhurilor răutăţii, care sunt în văzduh". El vorbeşte despre un „plan stabilit şi metodic", de un 
mare complot ocult şi afirmă că „OZN-urile, zei ai viitorului, îşi recrutează adepţii religiilor de mâine". 



17 Următoarea ştire apărută recent în presă arată cât de iresponsabili sunt oamenii în goana lor după fenomene paranormale: 
„Circa 800 de «experţi» în materie de extraterestri veniţi din zece ţări, dintre care mulţi afirmă că sunt în contact cu «fraţii» lor 
din alte galaxii, s-au reunit în Costa Rica pentru o serie de conferinţe şi exerciţii de comunicare interplanetară", relatează 
France Presse. Participanţii, care afirmă că au fost avertizaţi de extraterestri asupra intrării într-o nouă perioadă de evoluţie 
majoră, care nu survine decât o dată la 26 miliarde de ani, intenţionează să alerteze omenirea asupra necesităţii transformării 
fiinţei umane, pentru a evita dezastrul care o ameninţă. «Existenţa extraterestrilor nu este o posibilitate, ci o realitate. Ei sunt 
fraţii noştri mai mari, veniţi din alte civilizaţii mai avansate», a declarat peruanul Sixto Paz. Fiinţe din peste 70 de civilizaţii 
extraterestre vizitează Pământul, a afirmat Carlo Paz, care, ca şi fratele său, pretinde că a vizitat alte galaxii. Fraţii Paz afirmă 
că extraterestrii trăiesc în «sistemul anarho-socialist», unde nu există nici ierarhie, nici şefi de stat, ci doar consilii colegiale 
care iau decizii fără a trebui să impună legea, întrucât toţi îşi cunosc datoriile şi răspunderile. Şi îi invită pe oameni să evolueze 
spre acest sistem. La rândul său, hawaianul Tara Siva, care se prezintă drept «ambasador extraterestru», dă asigurări că a venit 
din Constelaţia Pleiadelor, afirmând că aproape 3% din populaţia Terrei vine de pe alte planete". 

Se remarcă o paralelă frapantă între cei care s-au crezut investiţi cu o misiune de către extraterestri 
şi satanişti. 

Astfel Michael Noonan a înfiinţat pe această bază o religie în California după ce a acceptat să fie 
„salvatorul lumii". El afirmă că datorită extraterestrilor, secta va pune în curând mâna pe putere în Statele 
Unite şi la ONU, „dar numai după ce susţinătorii credinţei creştine vor fi fost eliminaţi". 

La fel e şi cazul lui Claude Vorilhon - pe care l-am văzut personal producându-se în public în sala 
Pleyel pe la sfârşitul anilor şaptezeci, timid şi anonim, şi care azi conduce mişcarea raeliană - precum şi 
cel al lui Jean Migueres, asasinat în 1992. Să-1 mai amintim şi pe Zola Levitt, pentru care „Mesia" a sosit 
deja, adus de extraterestri, care vor declanşa raze electromagnetice pentru a-i elimina pe creştini şi pe 
ceilalţi opozanţi ai Noii Ordini Mondiale, executând un fel de purificare etnică faţă de cei care „întârzie 
procesul evolutiv al restului lumii". 

„Toate acţiunile acestor «misionari ai extraterestrilor», scrie Lesage, urmăresc acelaşi scop: o 
transformare a societăţii prin distrugerea creştinismului, prevestind o eră nouă în care omul va fi «eliberat 
de piedicile terestre», de conformism, de ideile preconcepute, iar această eliberare îl va diviniza". 

Nici o diferenţă de idei sau de vederi faţă de Alice Bailey, Benjamin Creme şi atâţia alţii. 

Aceste „religii de mâine" vor renaşterea păgânismului precreştin, bizuindu-se pe înflorirea unei 
Biserici a Vărsătorului sau Contrabiserică. 

„Se naşte nouă mistică, cea a «cultelor OZN» în cadrul cărora invocarea «popoarelor sau fraţilor 
spaţiului» ia locul rugăciunilor". Totul e imitaţie, ceasul din urmă fiind înlocuit cu „planul de evacuare al 
Pământului de către Legiunea Luminii" - din cartea „Antihristul", de Marc Dem. 

V. 

Fenomenul poltergeist 

în lumina învăţăturii patristice 



Din când în când, în paginile presei noastre apar relatări despre aşa-numitele fenomene paranormale 
care au loc în locuinţele oamenilor. Se aud zgomote, foşnete, răsună voci stranii, obiectele zboară singure 
prin aer: din pereţi, din plafonul casei curge fără motiv apă, uneori şi stăpânii sunt pălmuiţi de mâini 
nevăzute. Ce să fie? - încearcă să ghicească oamenii de ştiinţă ateişti - pătrunderea unei civilizaţii 
extraterestre în lumea noastră? Sau nişte fenomene deocamdată necunoscute? 

„Există peste douăzeci de ipoteze care încearcă să explice fenomenul poltergeist - spune profesorul 
Gurtovoi. - în ce ne priveşte, remarcăm o anumită analogie între activitatea de tip poltergeist şi fulgerul 
globular". Ce anume 1-a determinat pe respectabilul profesor să încline în favoarea unei ipoteze atât de 
„profunde"? Probabil, aceeaşi neputinţă pentru ştiinţă de a înţelege şi un fenomen, şi altul. Potrivit datelor 
lui A.A. Gorboski, „de fenomenul poltergeist se ocupă de mai mulţi ani cercetători din diverse laboratoare 
şi institute ştiinţifice ale ţării, pe un teritoriu ce se întinde de la Republicile Baltice la Novosibirsk şi de la 
Sankt-Petersburg până în Transcaucazia". în consecinţă au apărut peste 20 de şcoli. 

Aşadar, după cum vedem, ştiinţa materialistă oficială a intrat în impas cercetând acest fenomen. Ca, 
de altfel, ori de câte ori se ciocneşte de vreo manifestare a lumii invizibile în realitatea pământească. 

Intre timp, dezlegarea enigmei poltergeistului se ascunde în însăşi denumirea lui, care în traducere 
din germană înseamnă „duh zgomotos". Duh care, prin zgomotul şi acţiunile sale, provoacă daune 
oamenilor. Pentru creştini nu reprezintă nici o enigmă cine este acesta: este acelaşi duh viclean care caută 
neostenit pieirea omului. în primul capitol al cărţii noastre, consacrat esenţei şi particularităţilor îngerilor 
căzuţi, am arătat că duhul necurat este capabil să producă toate acele „acţiuni miraculoase" care îi duc în 
impas pe savanţii sovietici. Dar pentru ca cititorul să nu aibă nici o îndoială în acest sens, să analizăm 
câteva cazuri dintre cele mai caracteristice ale fenomenului poltergeist. 

Mai întâi să revenim în adâncul secolelor, când credinţa oamenilor era încă fermă şi când demonii 
erau întâmpinaţi şi trataţi aşa cum se cuvine. 

în iarna anului 1666 i s-a adus la cunoştinţă ţarului Alexei, al doilea din dinastia Romanov, că într- 
un azil de bătrâni din Moscova, în apropierea mănăstirii Ivanov, s-a instalat necuratul. Cineva nevăzut 
bate în pereţi zi şi noapte, ţipă urât, dar cel mai rău e că nu îi lasă să doarmă în pace pe cei adăpostiţi în 
azil, aruncându-i din pat. Atunci, după sfatul boierilor, ţarul porunci să fie găsit şi adus la el preacuviosul 
Ilarion, despre care se spunea că are putere asupra duhurilor. Trimis de ţar, preacuviosul venind la azil, a 
slujit acolo vecernia, cu lacrimi şi râvnă, şi le-a poruncit tuturor să-şi facă cruce înainte de somn, să nu le 
fie teamă de nimic şi să se culce la locurile lor. „în ceea ce mă priveşte, de groază m-am acoperit cu blana 
şi m-am ghemuit sub ea" - scria martorul şi cronicarul evenimentului. 

„S-a luptat, deci, preacuviosul cu acel diavol vreo şapte săptămâni, înălţându-şi cu smerenie 
rugăciunea către Dumnezeu, sfinţind şi peste tot locul stropind cu aghiazmă; aşa încât, acel demon încetul 
cu încetul a fugit de acolo singur, şi de atunci încoace nimenea nu 1-a mai auzit niciodată". 

După cum vedem, evlaviosul ţar al Rusiei împreună cu boierii, chiar fără ajutorul multor institute de 
cercetări ştiinţifice, a stabilit sursa din care provenea răul şi a prescris corect tratamentul, trimiţându-1 la 
locul întâmplării pe preacuviosul Ilarion. Iar acela, prin rugăciune, cu ajutorul harului dumnezeiesc, a 
alungat duhul necurat. 

Cum se reacţionează însă la apariţia poltergeistului în timpurile noastre? Dăm următorul exemplu 
caracteristic: „Vladimir I. era ferm convins că minuni nu există în viaţă. Era ateu. După a doua căsătorie, 
la vârsta de patruzeci de ani, au început să se întâmple minuni în toate cele trei locuinţe pe care le-a 
schimbat cu soţia în răstimp de patru ani. în toiul nopţii, se auzea brusc o bătaie în noptieră. După ce o 
scotea în altă odaie, amuţea. Timp de zece minute era linişte, după care zgomotul reapărea de la altă 
noptieră. Vladimir era neputincios să facă ceva, soţia râdea, pentru că ea cunoştea aceste lucruri, încă de la 
cincisprezece ani. Zdrăngăneau geamurile. De sub podea răzbătea un scârţâit şi ţiuit sfâşietor, ca şi cum 
cineva deschidea din răsputeri o uşă grea cu balamalele ruginite sau un sipet vechi. 

Soţia spune că «el» îi alungă. în tot răstimpul vieţii în comun - ce a durat ani - «el» nu-i lăsa în pace 
pe cei doi soţi. 

O dată Vladimir 1-a văzut pe «el» cu proprii săi ochi şi socoate că a rămas în viaţă ca prin minune. 
S-au privit vreo 30 de secunde. Privirea «lui» te paralizează. E cu neputinţă să respiri, să te mişti. Ii 
rămânea o singură apărare: ochii cui vor rezista mai mult. Privirea «lui» e pătrunzătoare, înverşunată, 
arzătoare. «El» s-a topit, retrăgându-se în grabă şi intrând în perete, iar ochii îi dispărură în ultimul rând. 
Vladimir a reuşit să-1 examineze bine - până la brâu. înălţimea să fi fost de vreun metru şi jumătate. Faţa 
alungită, uscăţivă, ochii mici, nasul subţire, alungit, lung, probabil, de vreo opt-nouă centimetri. Urechile 
rotunde, obişnuite, lăţimea spetelor de aproximativ 30 de centimetri. în întregime acoperit cu o lână 
brună. 

în ultimul an al vieţii în comun «el» ciocănea cu furie. Soţia îi spunea lui Vladimir că nu-i aşteaptă 
nimic bun. Curând s-au despărţit, duşmănindu-se reciproc. După aceea, când Vladimir trăia deja singur, 
«el» a mai venit o dată (şi a dispărut). Cu soţia s-au dus şi miracolele." 

Relatarea de mai sus ne arată clar că oamenii neocrotiţi de credinţă şi harul dumnezeiesc sunt lipsiţi 
de apărare în faţa necuratului. Cine n-a auzit, mai ales la ţară, vorbindu-se de spiriduşi ai casei şi de 
festele pe care le fac ei oamenilor şi animalelor? Dar cine este el, acest spiriduş, dacă nu chiar acel demon 
al casei cu care s-a ales drept „zestre" Vladimir împreună cu soţia? Cum să nu-ţi aduci aminte de Sara din 
Cartea lui Tobit (cf. Tob. 3, 8), pe care o îndrăgise demonul Asmodeu şi care îi omora pe toţi soţii ei chiar 
în prima noapte după căsătorie. Datorită unei asemenea „iubiri" a demonului pentru soţia lui Vladimir 
familia n-a avut o viaţă normală, soţii au trebuit să se despartă, urându-se unul pe altul. A fost, de 
asemenea, o urmare a educaţiei ateiste, care i-a permis necuratului să se dezlănţuie, făcându-i pe cei doi 
soţi neputincioşi în faţa lumii mistice nevăzute. 

Să examinăm încă un caz. în seara de 13 noiembrie 1988, în familia Belousov (or. Gorki) au început 
să se producă evenimente stranii. Cădea mobila, televizorul zbura prin cameră, ghivecele de flori săreau 
de pe pervazuri. Când, după ce au pus în ordine lucrurile din apartament, soţii au plecat la servici, puţin 
mai târziu, la ora 11, vecina a trebuit să cheme pompierii: de sub uşa încuiată a familiei Belousov ieşea 
fum. După cum s-a văzut, se aprinsese consola pe care era pus televizorul. Expertiza a constatat mai târziu 
că focul a izbucnit în interiorul consolei, uşiţa căreia era încuiată cu cheia. De acest caz s-au ocupat 
experţii. Când fiul lor de 13 ani a fost supus hipnozei şi întrebat: „Cine mişca din loc dulapul?", el a 
răspuns: „o fiinţă asemănătoare cu un arici sau cu un porc cu corn, dar fără picioare". 

Fenomenul poltergeist poate fi provocat prin vrajă, atunci când cineva, duşmănindu-i pe apropiaţii 
săi şi vrând să le facă rău, face vrăji el însuşi şi trimite asupra lor pe necuratul (poltergeistul), sau când se 
cere ajutorul unui vrăjitor de meserie. Putem urmări în toate detaliile mecanismul unei astfel de acţiuni 
citind Viaţa Sfântului Ciprian, în care sunt descrise relele pe care le pricinuia oamenilor pe când era încă 
în legătură cu necuratul. 

însă, ca şi în acele timpuri, când toate vicleşugurile lui nu izbuteau ciocnindu-se de credinţa, postul 
şi rugăciunea Sfintei Justina, la fel şi acum toate acţiunile vrăjitoreşti se destramă când întâlnesc puterea 
lui Dumnezeu. Pentru aceasta însă e nevoie, înainte de toate, de credinţa creştinească a oamenilor, de post, 
rugăciune, de vieţuire în biserică cu spovedanie şi împărtăşire. în cazuri deosebite Biserica face uz şi de 
rugăciuni speciale de exorcizare. 

Chiar şi eu personal am procedat la fel în timpul sfinţirii caselor ale căror stăpâni se plângeau de 
existenţa unei forţe demonice în locuinţa lor. Ea se manifesta în îmbolnăvirea frecventă şi pieirea 
animalelor, în senzaţia de disconfort în casă, de frică. După spovedirea şi împărtăşirea gazdelor, când ei 
înşişi începeau a posti, a se ruga şi a duce un mod de viaţă evlavios, mergând la biserică, se făcea o slujbă 
de exorcizare şi, în mod normal, tot ce îi deranja pe stăpânii casei dispărea. 

Există însă cazuri când nu reuşeşti din prima încercare să alungi necuratul din casă. Aceasta depinde 
de puterea demonului (de gradul său ierarhic), de modul de viaţă al stăpânilor şi harisma individuală a 
preotului, care e legată de viaţa sa personală, de postire şi rugăciuni, de tăria credinţei, castitatea şi 
neprihănirea lui. 

Au fost depistate cazuri când duhurile demonice nu dăunează mult oamenilor, ci fac doar mici 
ştrengării, îi obişnuiesc pe locatari cu dânşii, devenind ca şi cum o parte componentă a mediului ambiant. 
Un exemplu caracteristic în acest sens este senzaţionalul caz care a avut loc în unul din căminele de 
constructori din Moscova. 

în toamna anului 1988 trei fete - Fliuza, Tania şi Firuza - au auzit o bătaie în uşa camerei lor. 
Deschizând, n-au văzut pe nimeni. Din această clipă au început nişte ciocănituri inexplicabile, iar lucrurile 

se mişcau de la sine prin odaie. Fetele l-au botezat „spiriduşul cel bun" pe autorul acestor fenomene şi „s- 
au împrietenit" cu el. 

La toate întrebările lor el răspundea ciocănind, pentru „da" - o singură dată, pentru „nu" - de două 
ori. In plus, spiriduşul părea uimitor de informat în toate domeniile vieţii. Acest fel de comunicare le-a 
pasionat pe tinerele muncitoare. Lumea a început a se interesa de ele, au venit specialişti - să studieze 
fenomenul. După aceea spiriduşul şi-a dat consimţământul, şi fetele împreună cu el au fost duse undeva 
pentru cercetări. 

în această istorioară se poate vedea o alianţă benevolă a omului cu duhul necurat, care s-a întâmplat 
datorită ignoranţei religioase a fetelor, necredinţei lor şi lipsei de reprezentare clară asupra lumii de 
dincolo şi a legilor ei. Demonul- spiriduş a cucerit treptat minţile tinerelor, ele au început a comunica cu el 
şi a-i urma sfaturile. Dar de ce îi trebuia aceasta duhului necurat? - veţi putea întreba. 

Următorul caz de manifestare a poltergeistului dă răspuns la această întrebare. 

„De la 5 ianuarie încoace, într-una din camerele căminului universităţii din Saratov, în care locuiau 
trei fete, au început să-şi facă apariţia nişte oameni stranii. Sosirea lor era anticipată, de obicei, de o stare 
neplăcută a fetelor, din cauza căreia ele se şi trezeau din somn. Dacă oaspetele îi acorda atenţie uneia, 
atunci celelalte se aflau într-o înţepenire totală şi dimineaţa constatau o pierdere în greutate, şi invers. 

O dată, în cameră a intrat o femeie înaltă cu capot lung (uşa, care fusese încuiată înainte de asta, 
dimineaţa s-a constatat că era deschisă), s-a aşezat pe marginea patului şi a început să privească în ochii 
uneia din fete, pe care o cuprinsese deja un fel de ciudă şi se gândea: „Ce le trebuie lor de la mine?" 
Femeia a reacţionat imediat: „Dă-mi învierea ta!" La care fata a răspuns: „Pentru nimic în lume!" 

După cum vedem din această întâmplare, demonul apărând sub chipul unei femei înalte, nu-şi 
ascundea propriul interes. El dorea să capete putere asupra vieţii veşnice de dincolo de mormânt a fetei, şi 
de aceea, i-a spus direct: „Dă-mi învierea ta". Acelaşi scop demonii îl urmăresc şi în cazul contactelor lor 
cu oamenii, orice înfăţişare şi-ar lua şi în orice vestimentaţie s-ar deghiza. 

Făcând un bilanţ al tuturor celor expuse mai sus, trebuie să menţionăm că apariţiile tot mai 
frecvente ale poltergeistului în societatea noastră reprezintă o consecinţă a imoralităţii şi depravării ei, 
când demonii, neîntâmpinând nici o rezistenţă, intră în mod deschis în viaţa oamenilor şi, aservindu-i, le 
duc la pierzanie sufletul. 

VI. 
Rădăcinile mistice ale criminalităţii 



Influenţa tragică a ateismului, materialismului şi ocultismului asupra societăţii contemporane a făcut 
să crească considerabil nivelul criminalităţii şi al sinuciderilor. Psihologii şi sociologii instruiţi, situându- 
se pe poziţii materialiste, s-au dovedit a nu fi în stare să explice natura acestui fenomen. Oameni în cea 
mai mare parte asiguraţi din punct de vedere material, din familii aparent îndestulate, săvârşesc - adesea în 
mod surprinzător pentru cei din jur - crime sângeroase îngrozitoare. Care e cauza? Unde se găsesc 
rădăcinile acestui rău? - se întreabă savanţii care neagă existenţa sufletului şi a lumii nevăzute de noi. Or, 
cauza se găseşte tocmai în suflet şi în influenţele ce ne parvin din lumea nevăzută. 

Locul cel sfânt nu este niciodată gol şi izvorul sărat nu poate să dea apă dulce - spune Apostolul 
Iacov (Iac. 3, 12), iar omul nu poate ocupa o poziţie neutră în lumea spirituală. în virtutea formaţiei sale 
ontologice, el trebuie să se alăture binelui ori răului, lui Dumnezeu ori diavolului. 

Omul care nu II cunoaşte pe Dumnezeu şi poruncile Lui trăieşte în această lume, în mod obişnuit, 
după logica pasiunilor sale. Tinde să facă ceea ce-şi doreşte, ceea ce-i produce plăcere. Cu alte cuvinte, îşi 
satisface, în fond, propriile necesităţi şi patimi trupeşti şi sufleteşti. Din acestea fac parte: a mânca şi a 
bea, a avea relaţii amoroase, a câştiga mulţi bani, a avea un serviciu prestigios, a se bucura de respect, 
slavă etc. Toate aceste dorinţe, neînfrânate de credinţa şi năzuinţa spre Dumnezeu, nesubordonate 
scopului principal comun al desăvârşirii duhovniceşti, ajung să fie hiperbolizate, devin un scop în sine şi 
se transformă în patimi. Orizontul intereselor vieţii omeneşti se îngustează practic până la satisfacerea 
doar a pasiunii sau pasiunilor dominante: a bea, a duce o viaţă desfrânată, a agonisi bani şi obiecte, a 
domina asupra altora ş.a.m.d. 

Demonii caută în fel şi chip să adâncească pasiunile omeneşti, căci prin ele, ca printr-un canal 
propriu naturii lor, ei capătă acces la sufletul celui păcătos. După cum ne învaţă Sfinţii Părinţi, îndeosebi 
Sfântul Grigorie Sinaitul, fiecare demon are o anumită „specializare", preferă să se găsească într-un mediu 
anumit de pasiuni, alimentându-se şi întărindu-şi puterile din energia pasiunilor. Senzualitatea excesivă 
înfierbântă pe un soi de demoni, alt soi înclină spre beţie, alţii se hrănesc din mânie ş.a.m.d. 

Potrivit Tradiţiei patristice, demonii acaparează atât sfera gândurilor omului (sugerându-i diferite 
idei şi închipuiri), cât şi pe cea senzitivă prin aprinderea în om a senzualităţii excesive, a iritării, mâniei, 
tristeţii, descurajării ş.a.m.d. De aceea orice creştin care doreşte să ducă o viaţă duhovnicească, trebuie să 
fie treaz, adică să vegheze atent asupra gândurilor şi simţămintelor lui. Este inadmisibil să se urmeze 
orbeşte toate sentimentele şi dorinţele. Sfânta Scriptură, poruncile lui Hristos, experienţa Sfinţilor Părinţi 
şi poveţele lor asupra problemelor care îi frământă pe oameni reprezintă piatra de încercare cu ajutorul 
căreia se poate identifica calitatea şi sursa din care îţi vin gândurile şi sentimentele, altele în afară de 
glasul firesc al conştiinţei. 

Necredincioşilor, necreştinilor nu le rămâne pentru a se orienta în viaţă decât glasul propriei 
conştiinţe, şi e bine dacă acest glas nu este deformat şi nu este înăbuşit de educaţia greşită, de viaţa trăită 
în păcat. 

Etimologic, cuvântul „conştiinţă" ar putea să fie descifrat ca fiind ştiinţa în comun, dată în comun 
cu cineva. Această conştiinţă a fost dată de la facerea lumii întregului neam omenesc, şi fiecare individ 
nou-născut întotdeauna este dotat cu ea. 

Cu alte cuvinte, acesta este glasul lui Dumnezeu în sufletul omului, pivotul moral-spiritual, 
protejându-1 contra degradării şi pieririi. Şi dacă omul, nesocotind mustrările de conştiinţă, continuă să 
facă rău, atunci glasul ei - sub influenţa păcatului - slăbeşte, iar după aceea dispare cu totul; persoana îşi 
pierde orice orientare moral-spirituală. 

Omul care nu duce un mod de viaţă creştin, rămâne neajutorat în faţa acţiunilor duhurilor necurate, 
care - prin canalele descrise mai sus - pătrund în suflet şi pun stăpânire pe el. în consecinţă omul devine 

un posedat, adică unul care execută cu supunere voinţa demonului, adesea într-un mod imperceptibil 
pentru el însuşi. Gradul de posedare a omului, adică măsura supuşeniei lui în faţa relei-voinţe străine, este 
direct proporţional gradului său de senzualitate, care trece, în apogeul ei, în posedare, în acea stare în care 
omul nu-şi mai stăpâneşte deloc trupul, cuvintele şi acţiunile. Legătura dintre suflet şi trup se dereglează, 
în om pătrunde rea-voinţa străină, şi duhul necurat începe a dicta trupului. Exemple numeroase de cazuri 
de acest gen găsim în Evanghelie (cf. Mt. 8, 16; 15, 28; Le. 6, 18; 13, 11). 

Altă cauză a obsesiei rezidă în practicarea ocultismului în toate formele lui. Practicarea pasionată a 
astrologiei, magiei, activităţilor extrasenzoriale, interesul şi contactul cu poltergeistul, cu OZN-urile şi 
OZN-auţii îl fac pe om deschis pentru contactul mistic şi influenţa spiritelor rele, ceea ce conduce în 
ultimă instanţă la demonizarea „contactorilor", la moartea lor spirituală. Există date sigure că numărul 
contactorilor de OZN-uri creşte cu adevărat în progresie geometrică. Ei se întrunesc în asociaţii 
numeroase, editează reviste de specialitate, ţin conferinţe. De pildă, potrivit datelor lui V. Davîdov, numai 
la conferinţa de la Kemerovo au luat cuvântul aproximativ 300 de „contactori", toţi reprezentanţi ai unei 
singure regiuni Kuzneţk. 

Potrivit mărturiilor Sfântului Ioan Gură de Aur, demonul nu-1 lasă în pace pe omul ce i s-a vândut 
până nu-1 face asemenea lui sau până nu-1 aduce la sinucidere. 

Această teză este bine confirmată de viaţa din toate zilele noastre. In psihiatria judiciară se 
utilizează termenul de „idee fixă", care se mai interpretează ca „pasiuni violente". Iată ce citim în acest 
sens în manualul de psihiatrie judiciară: „La dereglările de voinţă pot fi raportate stările impulsive ce se 
caracterizează prin apariţia unor porniri de neînvins sau greu de învins de a săvârşi cutare sau cutare 
acţiuni, fără nici o decizie preliminară. Se discern, de regulă, câteva stări impulsive: acţiunile impulsive 
catatonice poartă de cele mai multe ori caracterul unor acte lipsite de sens, nemotivate, agresive şi 
destructive. Adesea bolnavii trăiesc aceste stări ca şi cum s-ar supune unei voinţe străine (sindromul 
Kandinski)". 

Dacă însă cineva comite o crimă împotriva voinţei sale, sub influenţa irezistibilă a ceva evident 
străin de el, adică a unei voinţe străine, atunci ne întrebăm a cui este această voinţă nefastă? Nu a acelui 
duh căruia noi îi zicem duhul răului? 

în ultima vreme, în ţara noastră a crescut considerabil numărul omuciderilor nemotivate. Un om 
ucide pe altul în aparenţă de la nimic, fără a avea un temei. V. Kalita, într-un articol intitulat „Cine mă va 
ucide mâine", descrie trei crime îngrozitoare. Primul caz: un tânăr de douăzeci de ani, pe nume 
Skorobogatov, şi-a bătut mama, a rănit grav cu cuţitul pe tatăl său vitreg, iar peste cinci zile a omorât un 
adolescent, care încerca să-şi apere tatăl de care îşi bătea joc ucigaşul. 

Un anume Radopupov, fiind beat, i-a înjunghiat mortal pe cunoscuţii săi Ana şi Aleksandr, fără nici 
un motiv. Un altul, Zavaruiev, a luat la o plimbare în pădure doi copii minori, şi aici i-a venit ideea să-i 
omoare pe copii, pentru a se răzbuna împotriva surorilor mai mari ai acestora care au refuzat să se 
căsătorească cu el. 

Autorul articolului, studiind cazul lui Zavaruiev, scrie: „El a trăit şi a crescut ca mulţi băieţi de la 
ţară. A învăţat la şcoală, a făcut armata, după care a lucrat în colhoz. Niciodată şi nicăieri el nu a petrecut 
o zi cu ucigaşi sau cu alţi răufăcători. N-a stat nici o oră la închisoare, în colonie, în zonă... Şi dintr-odată, 
o asemenea cotitură în viaţă: criminal, ucigaş. Pentru mine, cel mai cumplit mi se pare caracterul ordinar 
al persoanei criminalului, adică el este la fel ca o mulţime de alţi oameni. E îngrozitor să ştii că această 
mulţime trăieşte alături de noi: umblă pe pământ, privesc, vorbesc... Şi pe neaşteptate, ca din senin, „din 
cauza unor neînţelegeri" pun mâna pe cuţit şi îl înfig în pieptul cuiva dintre noi sau copii noştri". 

Mai departe, comentând cazurile expuse mai sus, V. Kalita scrie: „societatea arde în focul 
criminalităţii", şi e îngrozitor mai cu seamă faptul că această criminalitate „este oarecum spontană, luând 
proporţiile unui adevărat război civil (fiul îşi ucide tatăl, mama; fratele pe frate, pe prieteni), când fiecare 
luptă împotriva fiecăruia". Autorul evocă fapte îngrozitoare şi face pe baza lor generalizări juste: 
omorurile se săvârşesc fără motiv, a apărut un soi înfricoşător de criminali, „care doar cu o oră în urmă 
erau oameni ca toţi oamenii, iar acum sunt ucigaşi". 

V. Kalita însă nu poate explica cauzele acestui fenomen şi e firesc. Căci e un fenomen social care 
poate fi explicat numai dintr-un singur punct de vedere - şi anume din cel mistic. 

După cum s-a arătat mai sus, omul care nu este apărat de credinţa creştină, de Sfintele Taine şi 
rugăciune, se pomeneşte neajutorat în faţa mrejelor ispitirilor ce i se întind. El nimereşte într-o capcană 

mistică şi, trăind în această lume după legea pasiunilor sale, este condus cu abilitate de demonul cel 
necurat. 

Astfel, în articolul „Maniacul iese la vânătoare" sunt descrise o serie de omoruri dintre cele mai 
crude, săvârşite fără nici un motiv serios. Potrivit datelor conducătorului unei echipe de la Institutul de 
cercetări ştiinţifice al Ministerului de Interne Iuri Samoilov, în rândul maniacilor cei mai mulţi sunt 
„oameni cu un intelect superior: muncitori calificaţi, slujbaşi, medici, sportivi, studenţi... Ei, de obicei, 
sunt buni familişti, au doi sau mai mulţi copii, niciodată nu au fost bănuiţi de înclinaţii criminale". 

Să examinăm ca exemplu persoana unui criminal. 

„în ţinutul Stavropol lucra, într-un club turistic, un oarecare Anatol Slivko. Un familist exemplar, cu 
soţie, copii. Un excelent pedagog. Metodica sa instructiv-educativă era propagată pe larg. Şi iată că, din 
senin, a început să se comporte într-un fel cu totul neobişnuit. Dând copiilor de la club câte 25 de ruble, le 
ordona să îmbrace uniforma pionerească pentru a fi expuşi unor experienţe de supravieţuire în condiţii 
extreme. După care îi sugruma, îi spânzura de picioare, îşi bătea joc în fel şi chip de ei, în acelaşi timp 
filmând toate acestea. Şapte băieţandri au decedat, alţi vreo treizeci au reuşit să scape cu viaţă". 

După părerea lui I. Samoilov, motivul crimei este acela că „în adâncurile subconştientului unora 
dintre ei se produc nu se ştie ce schimbări. Rămânând aparent aşa cum erau anterior, în taină ei încearcă a 
comite acte sângeroase". Totuşi, ce fel de schimbări neaşteptate se produc în subconştient, schimbări care 
îl transformă pe un om, aparent cumsecade, într-o fiară crudă? Specialistul de la MAI nu poate răspunde, 
lamentându-se doar că acum e foarte greu să prinzi un criminal, deoarece nu se ştie din ce categorie de 
indivizi face parte. 

Oricât de îngrozitoare ar părea aceste cuvinte, majoritatea oamenilor din societatea noastră sunt 
„zomby". Adică oameni care execută docil voinţa duhului necurat instalat în ei, duh care îi conduce 
adesea la crime odioase sau sinucidere. De remarcat, în acest sens, că gradul de posedare este strict 
proporţional înclinaţiei pentru păcat şi necredinţei omului. 

Luaţi aminte la exemplele de omucideri expuse mai sus după V. Kalita: oamenii, pierzând controlul 
raţiunii, pe neaşteptate pentru ei înşişi se hotărau la acte sălbatice, demente; creierul înfierbântat de alcool 
un ordin, iar vocea care îl pronunţa, demult îi devenise familiară, obişnuită, identificându-se cu propria-i 
conştiinţă, ale cărei capricii de mult timp erau satisfăcute fără control şi fără rezerve. Şi iată consecinţele - 
ireparabilul s-a produs. 

O dovadă elocventă a tezei mai sus expuse o găsim în articolul „închinare la diavol". Iată pe scurt 
conţinutul lui. Patru adolescenţi de câte cincisprezece ani din oraşul Cimkent au plecat să se plimbe cu o 
colegă de clasă la râu. Acolo au înjunghiat-o cu un cuţit de bucătărie, i-au stors sângele, şi toţi au gustat 
din el. Cadavrul l-au îngropat, după care încă timp de o lună au mers la şcoală, până când omorul a fost 
descoperit. Toţi ucigaşii sunt din familii onorabile, nimeni dintre părinţi nu e alcoolic sau criminal. Care 
totuşi sunt motivele crimei? 

După cum s-a dovedit, toţi cei patru practicau spiritismul. Şi iată că unuia din ei i s-a arătat „un 
bărbat în negru" şi i-a ordonat s-o omoare pe colega de clasă, care mergea la biserică şi la şcoala 
duminicală. Micii zombby s-au conformat şi au adus necondiţionat la îndeplinire aceste dispoziţii. 

După cum vedem, tinerele suflete, neapărate de credinţa şi conştiinţa creştină, ca urmare a 
preocupărilor ocultiste au devenit obsedate şi au îndeplinit odiosul ordin. Şi nu este un caz de excepţie. 
Adeseori remarcăm o cruzime rece, absurdă, o răutate sălbatică, o indiferenţă oarbă faţă de suferinţele 
altora. Din păcate, acestea au devenit principala caracteristică a societăţii noastre ateiste. 

Dar cum stau lucrurile, în această privinţă, în ţările capitaliste? Poate că în societatea lor asigurată 
din punct de vedere material valorile moral-spirituale sunt situate la un nivel net superior? Poate la ei totul 
este altfel? N-ar trebui cumva să învăţăm nu numai modul lor de viaţă material, ci şi cel moral-spiritual? 

Iată ce citim în revista germană „Stern": „Uciderea părinţilor este o formă aparte de omucidere, 
remarcă judecătorul Miller, deoarece criminalul şi victimele se află în relaţii foarte intime... asemenea 
omucideri au la noi o tradiţie veche". Şi într-adevăr, în Germania, cazuri de acest gen au loc destul de 
frecvent. In articolul „De ce copiii îşi ucid părinţii" sunt descrise cinci crime similare. 

în primul caz, ucigaşul este Ingo Gherket, fiul unui arhitect dintr-o familie bună şi înstărită. Părinţii, 
încă din copilărie, îi făceau toate hatârurile. într-un rând i-a cerut mamei o sumă mare de bani pentru a 
cumpăra o discotecă. Mama a cutezat să se sfătuiască cu soţul. A doua zi el a venit acasă şi a încercat să 
vorbească cu taică-său. Discuţia n-a prins. Atunci Ingo a luat o rangă, şi-a ucis tatăl, a coborât în subsol şi 
şi-a omorât mama... înainte de a fugi în altă ţară, a sunat unui amic şi i-a spus: „Consideră 51% că am 
cumpărat discoteca". Peste trei zile a venit şi s-a predat poliţiei. După mărturisirea procurorului, despre 
motivele crimei vorbea confuz, în doi peri. 

„în Hamburg, în 1979, fiul unui măcelar 1-a angajat pe un amic în calitate de asasin pentru 4 mii de 
mărci, urmărind după aceea liniştit cum acesta îi omoară părinţii. «Vroiam libertate, a spus fiul de 18 ani, 
de aceea trebuiau să dispară din calea mea». Părinţii îl puneau... să-i ajute la treburile casei". 

Pentru a moşteni averea şi a cumpăra o limuzină la modă, un elev de 19 ani din Bad-Diirkheim şi-a 
împuşcat părinţii cu arma, iar surorii i-a aplicat numeroase lovituri de cuţit. în timpul interogării el a 
întrebat fără jenă: „Dar ce va fi cu moştenirea mea?" 

Alte două cazuri sunt asemănătoare celor descrise mai sus. După cum vedem, ca motive pentru 
săvârşirea acestor odioase fărădelegi au servit nişte capricii mici, neînsemnate. „îmi împiedicau 
libertatea..., punându-mă să lucrez pe lângă casă. Nu mi-au dat bani pentru discotecă, pentru maşină". 
După cum se vede, viaţa părinţilor nu valorează nici cât nişte lucruri de nimic. Glasul conştiinţei la aceşti 
oameni lipseşte cu desăvârşire. Credinţa creştină, care ar fi putut opri fărădelegea, lipseşte. Omul nu 
opune nici cea mai mică rezistenţă lăuntrică nesăbuinţei. Există numai supunerea absolută faţă de acea 
rea- voinţă care te împinge la crima odioasă. 

Toate acestea sunt dovada unei stări de totală posedare demonică a oamenilor. Şi nu e de mirare. 
America şi Europa se sufocă de imoralitate. Creştini ortodocşi cu adevărat credincioşi sunt extrem de 
puţini. Slujirea idolului pasiunilor este pusă pe prim-planul întregii vieţi. Ocultismul, magia, cultul 
religiilor orientale au căpătat o neobişnuit de largă răspândire şi popularitate. 

în virtutea acestora, obsesiile de acest gen sunt o normă pentru mulţi cetăţeni ai Occidentului. Astfel 
încât pe plan spiritual nu avem ce împrumuta de la ei. 

E cunoscut că omul a fost creat după chipul şi asemănarea lui Dumnezeu, fiind menit pentru măreţul 
scop al iubirii şi desăvârşirii nemărginite. Şi când omul se izolează în cercul vicios al satisfacerii 
propriilor patimi, devine egocentric - moartea lui duhovnicească şi fizică devine inevitabilă, deoarece el, 
renunţând la Dumnezeu, alege nefiinţa. 

„...Chiar şi un singur om care împlineşte voinţa Domnului, e mai bun decât o mie de nesocotitori ai 
legii" - arată Sfântul Ioan Gură de Aur. „Sfinţii sunt sarea pământului, ei reprezintă rostul existenţei lui; ei 

sunt acel rod, de dragul căruia pământul mai există. Iar când pământul va înceta să mai nască sfinţi, atunci 
i se va lua puterea, care păzeşte lumea de catastrofă" - afirmă Cuviosul Siluan Athonitul. Cu alte cuvinte, 
atunci când măsura răului depăşeşte limita acceptabilului, societatea şi poporul cu care s-a întâmplat asta, 
piere inevitabil. Drept exemplu în acest sens ne slujeşte pieirea omenirii primare prin potopul cel mare. Să 
ne aducem aminte, de asemenea, de Sodoma şi Gomora şi de nimicirea lor pentru desfrâu. Să ne amintim 
de Avraam, care implora Sfânta Treime să cruţe cetatea pentru cel puţin zece dreptcredincioşi, şi i-a fost 
făgăduit că, de se vor găsi în el zece, de dragul lor aşezarea va fi iertată (cf. Fac. 18, 32). Dar nu s-au găsit 
nici zece. A fost scos din cetate Lot cu familia, iar cetatea cu toţi cei căzuţi în desfrâu a pierit. 

Nu stăm şi noi oare, împreună cu dvs., în pragul aceluiaşi dezastru? Nu se apropie oare de capăt 
acea măsură a fărădelegilor, care va umple paharul răbdării Domnului şi va abate asupra noastră mânia 
inevitabilă a Creatorului lumii? Se vor găsi oare în mijlocul nostru zece dreptcredincioşi, în stare să 
oprească osânda gata să se reverse asupra pământului nostru pentru fărădelegile oamenilor? 

Aruncaţi-vă privirea în jur. Răutate, oameni fără căpătâi şi state dezorganizate, foamete, 
dezechilibru ecologic în natură, învrăjbirea între popoare etc - acestea nu sunt oare un produs al 
imoralităţii noastre, al vieţii fără de Dumnezeu, nu sunt oare Semne dumnezeieşti, care trebuie să ne facă 
să ne oprim, să ne pună pe gânduri şi să ne schimbăm? Şi dacă este aşa, atunci nu reformele economice 
fără renaştere spirituală, nu un cârmuitor înţelept, nu ocultiştii cu extraterestrii ne vor ajuta. Ci credinţa 
noastră în Hristos - Mântuitorul, căinţa noastră şi schimbarea modului de viaţă - iată ce poate scoate 

.IR,.. . . . . 

Rusia din criza spirituală şi materială şi să dea viitorului nostru Lumina vieţii. 



18 Şi nu doar Rusia, ci întreaga lume (n. red.). 

VII. 

Radiestezia. 

Vindecarea şi prevenirea bolilor 

cu ajutorul pendulului 

Una din marile nenorociri ale omenirii este cancerul. Potrivit statisticilor, o treime din occidentali 
vor muri din cauza acestei boli. 

în ciuda tuturor cercetărilor efectuate, încă nu se cunosc nici cauzele care determină la un moment 
dat celulele unui anumit ţesut să se înmulţească în mod aberant, nici un tratament eficient al acestei plăgi 
a secolului nostru. în ciuda tuturor programelor de cercetare, a tehnicilor chirurgicale moderne, a 
tehnicilor de iradiere controlată a ţesuturilor bolnave, mortalitatea provocată de această boală n-a scăzut 
deloc, chiar dacă s-au înregistrat succese în cazul unor tumori. 



1. 
Radiaţii ucigătoare? 

Apariţia oricărui fenomen inexplicabil este întotdeauna însoţită de numeroase teorii şi ipoteze. 
Astăzi există o multitudine de speculaţii referitoare la cauzele apariţiei cancerului şi a modului de a-1 
vindeca. Practic este de-a dreptul imposibil să te orientezi în această junglă a teoriilor. 

încercarea de a găsi o explicaţie a apariţiei cancerului a încetat de mult să mai fie un domeniu 
rezervat medicilor şi oamenilor de ştiinţă. Există astăzi tot mai mulţi autodidacţi care îşi publică părerile 
cu privire la modalităţile de învingere a acestei boli. Uneori ele beneficiază de o publicitate imensă prin 
intermediul mass-mediei. Direct legată de subiectul acestui capitol este teoria conform căreia, la fel ca 
multe alte boli, cancerul este produs de anumite radiaţii telurice (ale scoarţei terestre - n.tr.) şi hidrografice 
(radiaţii emise de cursurile de apă subterane - n.tr.). 

Fântânarii pretind că pot localiza cursurile de apă subterane pe baza radiaţiilor pe care acestea le 
emit. Peste o jumătate de milion de fântâni din S.U.A. au fost descoperite de fântânari. Instrumentul de 
care se folosesc este o ramură verde de salcie (în formă de Y şi ţinută de cele două capete superioare - n. 
tr.), despre care se spune că este atrasă de apa subterană. în realitate intervin mai mulţi factori, după cum 
vom vedea mai târziu. 

Potrivit radiestezistului canadian Stanley Krysiak, 90% din cazurile aparţinând următoarelor boli 
„sunt provocate de radiaţii nocive ale scoarţei terestre: bolile de circulaţie, diferite forme de cancer, 
sinuciderea, retardarea mintală a copiilor, bolile mintale, artrita şi reumatismul, diabetul, boli ale 
aparatului digestiv (inclusiv ale ficatului) şi ale rinichilor, orbirea şi erupţiile cutanate." El este atât de 
convins de teoriile sale încât afirmă: „Medicina nu va putea face nici un progres substanţial în vindecarea 

• 20 

acestor boli atâta vreme cât nu va recunoaşte existenţa radiaţiilor ucigătoare de provenienţă subterană." 

Asemenea teorii sunt întărite de relatări de genul următor: „Dr. Birkelbach mi-a vorbit de o 
servitoare care lucra la un conac din zona rurală a Germaniei. Părea fericită şi iubită de toţi ai casei, până 
în ziua când a încercat să se sinucidă prin spânzurare. A fost salvată la timp şi dusă la spital. într-un 
moment de neatenţie a scăpat de sub observaţie şi s-a spânzurat din nou. De data aceasta a reuşit." Ca 



19 Vom folosi termenul de „fântânar" atunci când contextul indică o utilizare de ordin geologic a acestei capacităţi de percepţie 
extra-senzorială (descoperirea cursurilor de apă subterane, etc.) şi, respectiv, pe cel de „radiestezist" atunci când aplicarea ei se 
face în domeniul medical (n. ed.). 

20 Originea interesului actual pentru „curenţii telurici" care îl revigorează pe cel care îi percepe - sau dăunează, în alte cazuri - o 
găsim în vechile concepţii păgâneşti despre pământ, considerat drept un organism viu. în antichitate pământul era numit zeiţa 
Gaia. Indiferent care este realitatea acestor „curenţi telurici" uniţi cu magnetismul terestru, care formează la suprafaţa globului 
o reţea de energie numită Hartmann, se constată că el reprezintă în arsenalul ocultist un substitut al harului divin. 

element deloc surprinzător ataşat acestei relatări, un radiestezist a descoperit că sub patul victimei existau 
radiaţii telurice nocive. Alte cauze ale tendinţelor sinucigaşe ale victimei nici n-au mai fost luate în calcul. 

Conform unei alte relatări, rezultatele slabe la învăţătură a două mii de copii din Salzburg, Austria, 
au fost puse şi ele pe seama radiaţiilor de acest gen: „Profesoara Kathe Bachler a cercetat atât locul unde 
stăteau în bancă sute de copii, cât şi domiciliul a două mii de copii al căror randament intelectual scăzuse 
în mod evident. Examinând cu ajutorul pendulului locul unde dormeau aceşti copii şi, fiind asistată de 70 
de medici (!), a descoperit că elevii devin letargici dacă la şcoală stau în bancă deasupra unor cursuri de 
apă subterane sau dorm acasă în zone aflate sub influenţa radiaţiilor telurice." Nici în acest caz n-au fost 
luaţi în considerare şi alţi factori, precum dificultăţile de ordin social la domiciliu sau factorii de mediu, ca 
să nu mai spunem că fiecare elev are perioade cu randament intelectual mai mic. Soluţia prezentată a fost 
cea mai simplă: Toate problemele se explică prin prezenţa radiaţiilor nefaste provocate de cursurile de apă 
subterane. Ceea ce mi se pare extrem de îngrijorător nu e doar faptul că 2.000 de familii din districtul 
Salzburg au ajuns în contact cu această practică ocultă, cât implicarea în realizarea „cercetărilor" a 70 de 
medici şi chiar a inspectoratului şcolar al districtului, toţi arătându-se complet încrezători în practicile 
Bachler. 

Afacerea cu teama de cancer este deosebit de profitabilă. Potrivit radiesteziştilor, cancerul se 
manifestă la 90% din oamenii care dorm deasupra unui curs de apă subteran. încă şi mai nocive ar fi 
locurile unde se intersectează radiaţiile telurice date de surse diferite. Aceste teorii sunt întărite de 
numeroase relatări de la ţară, unde s-a constatat că bolnavii care muriseră din cauza unui cancer îşi aveau 
domiciliul într-o zonă de radiaţii telurice puternice. In anul 1936, un medic elveţian, dr. Jenny, a efectuat 
experimente pe cobai cărora li s-a provocat cancer pe cale artificială, „demonstrând" că animalele care au 
fost ţinute apoi într-o zonă cu pretinse radiaţii telurice au murit mai repede decât cele ţinute într-o „zonă 
neutră". Modul în care a efectuat aceste experimente a arătat însă că datele erau relative şi uşor de 
manipulat, fiind interpretate subiectiv şi putând fi contestate la o nouă examinare. în ciuda acestui fapt, 
mai există şi astăzi radiestezişti care continuă studiile începute de către dr. Jenny. 

Explicaţiile date dovedesc o fantezie bogată din partea practicanţilor metodei. Spre exemplu, se 
spune: „în realitate, bătălia dintre organismul uman şi bacterii este o bătălie între undele care intră şi cele 
care ies din organism." Se presupune că fiecare celulă îşi are propria lungime de undă de emisie, iar 
radiaţiile telurice nocive produse de cursurile de apă subterane deranjează echilibrul acestor microunde, 
cauzând astfel bolile, în special cancerul. Unii radiestezişti sunt de părere că radiaţiile nocive sunt de 
origine cosmică, provenind „de dincolo de graniţele cunoscute ale cosmosului, pe care-1 penetrează 
uniform". Alţii sunt de părere că sursa radiaţiilor este de natură telurică. Nici măcar între radiestezişti nu 
există un acord în această privinţă. Alex Comb scrie în „East/West Journal": „Par să existe tot atâtea teorii 
asupra modului în care funcţionează pendulul, pe câţi radiestezişti le susţin". 

Cea mai recentă încercare de a clădi o explicaţie se bazează pe o noţiune împrumutată din fizică: 
„microundele". Această noţiune este larg utilizată astăzi, fiind legată de cuptoarele cu microunde pentru 
gătit, turnurile de control ale aeroporturilor, frecvenţele radio şi TV, etc. Deşi toate aceste unde sunt 
măsurabile cu ajutorul instrumentelor speciale, microundele producătoare de cancer sunt diferite. Se 
spune că ele sunt identificabile doar cu ajutorul instrumentului fântânarilor sau al pendulului radiestezic, 
fiind prea slabe pentru a fi măsurate cu instrumente fizice. 

în mod inerent, se pune însă următoarea întrebare: cum de poate un radiestezist, în mijlocul 
multitudinii de unde care îl bombardează, să intercepteze tocmai acele unde care sunt prea slabe pentru a 
fi măsurate pe altă cale? întrebarea a rămas încă fără răspuns. Radiesteziştii recunosc şi ei că cercetările 
ştiinţifice nu pot elucida acest mister. 

Afacerea cu teama de cancer 

în anii 1920, dr. Albert Avram din S.U.A. a inventat un aparat în care se introducea o probă de 
sânge uscat pentru ca, pe baza radiaţiilor emise, să se poată stabili diagnosticul respectivului pacient. 
Vindecătorii locali, în marea lor majoritate chiromanţi, primeau apoi diagnosticul prin poştă şi totodată 
erau sfătuiţi ce fel de energie trebuie să folosească pentru a-şi trata pacienţii. 

Agenţii federali au investigat această reţea şi au trimis spre analiză o probă de sânge a unui cocoş 
bătrân de 1 1 ani. Diagnosticul dat a fost: infecţie a sinusurilor şi carii dentare. Cu toate acestea, un comitet 
britanic condus de către Sir Thomas Horder „a admis că diagnosticele date de aparatul inventat de Avram 
sunt valide". 

Mai târziu, o practicantă a chiromanţiei din Los Angeles, Ruth Drown, a inventat aparate similare, 
atribuindu-le calitatea de „a se acorda" cu diferite organe ale corpului. Cu ajutorul unei cutii negre şi a 
două pete uscate de sânge, ea pretindea că poate trata de la distanţă un pacient aflat oriunde în lume. Una 
din multele ei victime a fost o femeie „tratată" de cancer de sân, până ce tumoarea a devenit prea mare 
pentru a mai putea fi îndepărtată pe cale chirurgicală. 

între practicanţii contemporani ai medicinii holiste, un loc celebru este deţinut de către un fost 
discipol al psihiatrului Sigmund Freud, pe nume Wilhelm Reich. El pretindea că a descoperit o formă de 
energie numită orgon, numind-o „cea mai puternică forţă din univers". Deşi ea n-a fost niciodată 
confirmată pe cale ştiinţifică, Reich a găsit modalitatea de a o înmagazina într-o cutie neagră de mărimea 
unei cabine telefonice construită din lemn, metal şi impregnată cu o anumită substanţă. Pacientul care 
stătea în această cutie avea fericirea să-i fie încărcat sângele cu energie vitală şi astfel să-i fie vindecate 
bolile, inclusiv cancerul. Chiromanţi, medici şi pacienţi au cumpărat sute de asemenea cutii, închiriindu-le 
cu 250 de dolari pe lună. în cele din urmă, şarlatania a fost interzisă de către Departamentul American al 
Sănătăţii. Totuşi, chiar şi astăzi există diverşi vindecători europeni care pun mare preţ pe această 
importantă descoperire. „Orgon"-ul este considerat o formă de energie biologică, „identică energiei vitale 
pe care hinduşii o numesc prana". 

„Cercetările" în domeniul instrumentelor radiestezice n-au încetat nici în ultimii ani. Spre exemplu, 
o nouă invenţie este «instrumentul radiestezic <bază 44>», dotat cu un număr impresionant de 44 de 
butoane şi comutatoare. Chiromantul David Tansley, care se auto-intitulează „versat în conceptele 
orientale ale chakrelor şi a anatomiei subtile a omului", dă următoarea descriere a modului în care se 
determină diagnosticul şi tratamentul pe cale radiestezică: 

Un principiu fundamental al radiesteziei arată că omul împărtăşeşte un câmp energetic comun cu 
toate celelalte forme de viaţă. Fiecare individ este înconjurat de un câmp energetic propriu, iar unele din 
aspectele sale este de natură electromagnetică. Dacă în acest câmp intervine un dezechilibru suficient de 
mare, la nivelul fizic al organismului îşi face apariţia o boală. 

Conform radiesteziei, toate bolile, organele şi remediile au o frecvenţă de vibraţie specială. Ele pot 
fi exprimate în valori numerice, cunoscute sub numele de „ritmuri". Pe această bază, scalele gradate ale 
instrumentelor radiestezice dau indicaţii exacte referitoare la diagnosticul şi metoda de tratament. 

Atunci când un radiestezist examinează pacientul utilizând principiile radiesteziei, el îşi foloseşte 
capacitatea de percepţie extrasenzorială în procesul de detectare a bolii... 

Care sunt metodele folosite pentru a convinge oamenii să recurgă la „aparate de protecţie împotriva 
radiaţiilor", vom vedea din următoarele două exemple, semnalate de către prof. dr. Elbel, expert în 
medicină legală: 

Pacienta D., în vârstă de 70 de ani, s-a îmbolnăvit de stomac la începutul anului 1954. Rezultatul 
investigaţiilor prin irisdiagnoză şi radiestezie: „început de cancer la stomac, probabil datorat existenţei 
unui curs de apă subteran unde locuieşte". Se indică folosirea unui aparat de protecţie împotriva radiaţiilor 
telurice. Nu urmează nici o îmbunătăţire a stării de sănătate. în luna mai 1957, soţul ei îi dă în judecată pe 
„vindecătorii naturişti". între timp s-a constatat că femeia nu avea cancer. Trăieşte şi acum fără 
probleme. 

în cazul următor, afacerea cu teama de cancer a luat însă o întorsătură tragică: „Pacienta E., în vârstă 
de 35 de ani, simte un nodul la sân. Medicul cere efectuarea unei biopsii (extragerea unei probe din ţesutul 

bolnav, urmată de examinarea ei la microscop). Pacienta consultă şi un radiestezist, cerându-i părerea cu 
privire la necesitatea exciziei nodulului, după cum o întrevedeau medicii. Radiestezistul nu examinează 
sânul, folosindu-şi doar pendulul pentru a da un diagnostic. Rezultatul: inflamaţie a sânului (mastită - 
n.tr.); operaţia nu este necesară. Radiestezistul îşi ia angajamentul de a trata pacienta doar dacă îşi procură 
un aparat de protecţie împotriva radiaţiilor telurice. După un timp femeia revine şi îi spune radiestezistului 
că nodului sângerează şi produce o secreţie gălbuie. Răspuns: E normal să se întâmple aşa. După şase 
săptămâni vine la o nouă consultaţie, de data aceasta după ce a constatat că i s-au mărit ganglionii axilari. 
Diagnosticul radiestezistului: Mastopatie. După o săptămână pacienta merge la medic. Diagnostic: 
Cancer; operaţie urgentă. Ea a fost făcută însă mult prea târziu. Pacienta a decedat după patru luni din 
cauza metastazelor". 



3. 
Radiesteziştii supuşi testelor 

Deşi radiesteziştii au cules o bază impresionantă de date pseudo-ştiinţifice, mecanismul metodei nu 
le este clar nici lor. Un individ neavizat în domeniul fizicii ar putea crede că mişcarea pendulului sau a 
baghetei este într-adevăr influenţată de anumite unde electrice sau de către o formă de energie magnetică. 
Trebuie însă ştiut faptul că nenumărate teste efectuate sub control ştiinţific n-au dat nici un argument în 
favoarea acestei idei. Am menţionat deja imposibilitatea dovedirii existenţei microundelor şi am văzut că 
afirmaţiile radiesteziştilor nu pot fi verificate. Mai mult decât atât, câmpul magnetic nu poate fi simţit de 
organismul uman. în cursul unui test efectuat în anul 1954 în Olanda, numeroşi radiestezişti au fost supuşi 
unor câmpuri magnetice mult mai intense decât cel al Pământului, însă nici unul dintre ei n-a putut sesiza 
când câmpul magnetic era declanşat şi când nu. Conform unei alte teorii, la baza fenomenului ar sta o 
„radiaţie hidrografică". Dacă ar fi aşa, de ce se întâmplă ca doar apa subterană să emită o asemenea 
radiaţie şi nu şi cea de la suprafaţă? Cum de este posibil, din punct de vedere fizic, ca o „vână de apă" să 
emită o radiaţie atât de puternică, încât ea să poată fi detectată de către un fântânar aflat la etajul 20 al 
clădirii situate deasupra ei? Cum de nu se aplică şi aici principiul dispersiei acelor radiaţii? 

Fântânarii n-au reuşit să dea nici un răspuns credibil, preferând să se ascundă în spatele unor relatări 
senzaţionale de-a dreptul hilare, folosindu-şi drept garanţie titlurile academice şi un sistem complicat de 
termeni împrumutaţi din fizică. Mai nou, ei nu se mai numesc fântânari, ci îşi asumă numele de 
radiestezişti, un termen cu conotaţii ştiinţifice care produce o impresie deosebită în rândul publicului 
neavizat. 

Mai puţin impresionaţi sunt cei care au testat şi au comparat performanţele diverşilor fântânari. Iată 
rezultatul unui experiment realizat sub control cu 75 de practicanţi din Noua Zeelandă: „Nici o 
concordanţă între datele furnizate, aceleaşi rezultate putând fi obţinute pe cale strict aleatorie. în cele mai 
multe cazuri trebuie să existe tot atâtea cursuri de apă subterane, pe cât de mulţi fântânari le-au căutat. La 
fel de descurajatoare sunt rezultatele unui studiu condus de către prof. Gassmann de la Institutul Tehnic 
Federal din Zurich, Elveţia. El dorea să investigheze aşa-zisele radiaţii interceptate de fântânari. 16 
practicanţi renumiţi ai acestei practici s-au oferit voluntari pentru test. 11 dintre ei erau ingineri şi 
tehnicieni, iar unul era profesor universitar. Profesorul Gassmann i-a trimis în şapte zone, cerându-le să 
localizeze în fiecare din ele conductele de apă subterane. Cea mai mare din ele avea un debit de 16 m 3 pe 
minut. Comparând schemele desenate de către cei 16 „specialişti", rezultatul a fost catastrofal: 

„Este evident faptul că nu există zone speciale de radiaţii, separate în mod clar de un teren neutru 
din acest punct de vedere, asupra cărora fântânarii să fi căzut de acord. Scopul testelor... nu a fost 
împlinit... 

în ciuda tuturor cercetărilor, nu am găsit nici un criteriu care să ne permită să acceptăm rezultatele 
vreunui fântânar ca fiind mai veridice decât ale altuia. Conducta cea mai mare n-a fost identificată de nici 
unul, câţiva au indicat locul unde nu se găsea nici una (într-o zonă anumită au fost influenţaţi în mod vădit 
de un capac de canalizare). Cu ajutorul metodelor descrise, n-am avut nici un succes în localizarea vreunei 
surse obiective de radiaţii, care să fi dus la investigaţii viitoare." 21 



4. 
Cum funcţionează 

9 tyy 

bagheta şi pendulul? 

în ciuda tuturor experimentelor nereuşite, misterul funcţionării baghetei oscilante şi a pendulului a 
rămas nerezolvat. Funcţionarea lor este o realitate ce nu poate fi ignorată. 

Dacă energia care mişcă bagheta şi pendulul nu poate fi măsurată fizic, care să fie sursa mişcării 
lor? Care este puterea care îi influenţează pe radiestezişti? De ce nu este fiecare om senzitiv la pendul? De 
ce dobândeşte un novice în mod subit acest „dar" atunci când este atins de un radiestezist experimentat? 

Aceste întrebări necesită un răspuns. Oamenii de ştiinţă au propus următoarele ipoteze pentru a 
explica funcţionarea unui pendul radiestezic în mâna radiestezistului: 

1. Deşi radiesteziştii pretind că îşi ţin mâna perfect nemişcată atunci când pendulul începe să se 
mişte, ei au totuşi unele contracţii musculare insesizabile pe cale vizuală. Un cercetător a investigat 
factorii care duc la o minimă contracţie musculară, chiar şi atunci când mâna este ţinută perfect nemişcată. 
Aceste contracţii nu sunt cauzate numai de o activitate musculară normală şi de pulsul la nivelul 
degetelor, ci şi de către gândire, la nivel cerebral. 

2. Fântânarii sunt buni observatori ai terenului şi se bazează pe indicii exterioare în producerea 
rezultatelor. Vederea unui capac de canalizare a indus sesizarea unei conducte. Observaţia unui asemenea 
indiciu a dus la eliberarea tensiunii mentale a fântânarului, determinând mişcarea baghetei. 

3. Sugestia şi autosugestia: Cei mai mulţi radiestezişti descoperă un curs de apă subteran producător 
de radiaţii nocive numai după ce li s-a spus că în locul respectiv a fost patul unui muribund sau staulul 
unei vaci bolnave. Gândul acesta dă curs mişcării pendulului. Dr. Reimann scrie: „într-un fel, mâna este 
doar degetul ceasornicului psihologic şi emoţional al radiestezistului." 

Sugestia şi autosugestia stau probabil în mare măsură la baza „puterii de vindecare" a aparatelor 
radiestezice şi a acumulatorilor de energie de tip „orgon". Factorii psihosomatici joacă şi ei un rol major. 
Aceasta se demonstrează prin faptul că atunci când dispare credinţa în aparatul radiestezic, vechile dureri 
reumatice reapar. 

Toate aceste teorii ne indică un aspect esenţial al radiesteziei: Ceea ce pune în mişcare instrumentele 
radiesteziştilor nu este o putere măsurabilă fizic, ci puterea inconştientului, puterea spiritului. 



5. 
Pasivitatea spirituală absolută 

Mai există încă un factor pe care teoriile ştiinţifice menţionate mai sus nu-1 includ: Posibilitatea ca 
mintea umană să fie influenţată de forţe oculte şi demonice. într-un articol numit „Atitudinea spirituală a 
radiestezistului", un practicant dă următorul sfat: „Putem obţine rezultate obiective doar atunci când 
rămânem într-o stare de totală pasivitate a minţii". Un alt autor afirmă: „Doar o atitudine lipsită de orice 
prejudecată poate sta la baza unor rezultate bune repetate". Cu alte cuvinte, rugăciunea sinceră către 



21 Eşecul unor experimente este însă contrabalansat de rezultatul altora. Se va vedea mai jos că până şi armata americană s-a 
folosit cu brio de „harismele" unor radiestezişti (n.red.). 

22 Unul dintre cele mai cunoscute instrumente radiestezice este ansa (n. ed.). 

Dumnezeu face ineficientă utilizarea pendulului radiestezic, deoarece ea face ca atitudinea omului să nu 
mai fie lipsită de orice prejudecată. 

Pasivitatea spirituală este condiţia oricărei forme de Yoga sau de meditaţie orientală. Nu este de 
mirare că deseori se ajunge de la folosirea pendulului radiestezic la adoptarea unei filosofii hinduse. 
Definind radiestezia drept capacitatea unui om de „a-şi aduce viaţa în conformitate cu acele energii şi 
forţe care sunt în univers şi au un impact asupra omului şi a mediului înconjurător", se face aluzie la ideea 
micro şi macrocosmosului, întâlnită şi în capitolele anterioare. 

A. Comb arată că radiestezia „este legată de o anumită formă de energie psihică, fiind interconectată 
cu forţa vitală universală. Oamenii se arată deschişi faţă de o asemenea experimentare practică şi 
nemijlocită a unei energii psihice sau a unui spirit. Radiestezia este o disciplină spirituală, deşi nu implică 
vreun set de dogme, teorii, iniţieri sau ceremonii. Radiestezia necesită concentrare, iar cel mai bun mijloc 
de a o atinge este fie repetarea continuă a întrebărilor pe care doreşti să le pui baghetei, după modelul 
repetării unei mantre de către un yoghin, fie punând întrebarea o singură dată şi apoi permiţând minţii să 
se golească de orice idee. Totul este foarte simplu". 

Din punct de vedere creştin însă, este cunoscut faptul că pasivitatea spirituală poartă cu sine riscul 
ca anumite puteri situate în afara posibilităţii de control a omului să preia controlul asupra minţii. 
Meditaţia Transcendentală şi alte forme de Yoga au indus schimbări semnificative de personalitate 
adepţilor lor. Cu ajutorul unei mantre, individul aflat în meditaţie îşi creează o stare de vulnerabilitate 
spirituală totală, care-1 poate aduce sub influenţa unei opresiuni demonice. Pericolul pasivităţii spirituale 
este demonstrat şi în hipnoză: destui mediumi spiritişti şi-au descoperit abilităţile extrasenzoriale după ce 
au fost aduşi ei înşişi într-o stare de transă hipnotică. 

Sir John Eccles, laureat al premiului Nobel şi un om de ştiinţă recunoscut pe plan internaţional 
datorită cercetărilor sale în domeniul elucidării mecanismelor creierului, a numit creierul uman „un 
dispozitiv ce poate fi condus de către un spirit". Dave Hunt, un cunoscut specialist în domeniul sectelor şi 
a fenomenelor paranormale, scrie: 

„In mod normal, mintea mea este «spiritul» care îmi conduce creierul. Dacă însă intru într-o stare 
alterată a conştiinţei şi permit ca o forţă cosmică, după cum este numită de parapsihologi, sau un spirit, în 
accepţiunea unui medium, să preia conducerea, în calea acestei «minţi noi» nu mai stă nimic pentru a 
deveni noul stăpân al creierului meu. Aceasta îmi va conferi anumite experienţe ce vor părea foarte reale, 
chiar dacă nu au loc în mod obiectiv." 

Pasivitatea spirituală este o cerinţă şi pentru „pregătirea unui medium spiritist", după cum o descrie 
parapsihologul Johannes Greber. Se începe cu o rugăciune scurtă, se citeşte un fragment din Biblie şi se 
meditează asupra sa. Apoi se ia o foaie de hârtie şi un creion în mână şi se aşteaptă complet eliberat de 
orice fel de tensiune mentală. Atunci când se simte îndemnul de a scrie anumite idei, inspirate dintr-un 
puternic simţ al necesităţii, trebuie să se dea curs acestei porniri. Dacă simţi că mâna îţi este mişcată de 
către o putere străină, trebuie să i te supui. 

Observaţi cadrul religios al acestor instrucţiuni menite a dezvolta abilităţile psihice! De aceea 
trebuie să fim conştienţi de faptul că nu oricine foloseşte anumiţi termeni creştini trebuie să-şi fi primit 
„darul" de la Dumnezeu. Acest lucru e adevărat şi cu privire la radiestezişti, indiferent cât de sinceri sunt. 
Watchmann Nee scrie: „O dată ce mintea unui om s-a scufundat în pasivitate, el va primi multe gânduri 
din afara sa, gânduri murdare, blasfemiatoare şi confuze". 

6. 
Pendulul ca instrument de ghicire 

Un fost radiestezist, care s-a convertit după ce şi-a abandonat practica, scrie: „Este uimitor cât de 
priceput este diavolul în a-şi camufla activităţile, pentru ca sub stindardul ştiinţei să-i înşele chiar şi pe 
licenţiaţi 23 . Pendulul radiestezic nu este decât un instrument de ghicire." Spiritul care preia controlul 
asupra minţii pasive a radiestezistului este un duh de ghicire, după cum este descris în Biblie. 

O examinare mai atentă a tehnicii radiestezice demonstrează că, în realitate, practicanţii nu măsoară 
nici un fel de radiaţie, ci pun întrebări pendulului pe care-1 folosesc. Când un fântânar se află în căutarea 
unui izvor subteran, pune următoarele întrebări: 

1. Se află lucrul căutat (apa) în apropiere? Da sau nu? 

2. La ce adâncime se află? (urmează un număr de oscilaţii ce indică adâncimea) 

3. în ce cantitate există? (se apreciază în funcţie de timpul de pendulare) 

Referindu-se la microundele pe care pretind să le identifice radiesteziştii, Dave Hunt scrie: 
„Consideraţii recente au demonstrat cât de ridicole sunt aceste explicaţii. De exemplu, în timpul 
războiului din Vietnam, soldaţii americani au reuşit să le localizeze tunelurile secrete şi depozitele de 
muniţii ale vietnamezilor folosind baghete confecţionate din fragmente de cuiere şi din orice alt material 
aveau la îndemână. Extrem de relevant este faptul că fântânarii experimentaţi pot găsi apă şi dacă au la 
dispoziţie doar o hartă a terenului respectiv. Cele mai importante surse de apă din Insulele Bermude au 
fost localizate de fântânari folosindu-se doar de hartă, după ce geologii n-au reuşit să o facă pe teren. Un 
asemenea fântânar, fiind situat la o distanţă de 1600 km de Bermude, a localizat pe hartă trei surse 
importante de apă. Guvernul a început săpăturile în locurile indicate, iar resursele descoperite mai asigură 
şi astăzi necesarul de apă al insulei". 

în mod similar, în radiestezia medicală practicantul nu măsoară nici un fel de vibraţie, ci pune 
întrebări instrumentului său pentru aflarea unui diagnostic sau pentru stabilirea unui tratament. Renumitul 
„stareţ" Mermet punea următoarele întrebări atunci când examina un om sau un animal bolnav: 

1 . Este vreun organ afectat de boală? 

2. Dacă da, care este acela? 

3. Care parte a organului este locul exact al afecţiunii? 

4. Care este natura bolii? în ce măsură a evoluat? 

în acelaşi mod se foloseşte radiestezia pentru a alege remediul homeopatic „eficient" pentru fiecare 
pacient. Nu este nici o exagerare să afirmăm că modul de comunicare al radiestezistului cu pendulul său 

24 

nu este diferit cu nimic de modul de utilizare a tăbliţei Ouija. 

Dr. Kurt Koch arată că sensibilitatea la baghetă şi la pendul este bazată pe puteri paranormale care 
sunt „deseori înrudite cu păcatul vrăjitoriei". Cum este posibil să se dobândească aceste puteri? Acelaşi 
autor scrie: „Darul folosirii baghetei şi al descoperirii unor cunoştinţe pe calea folosirii pendulului poate fi 
dobândit pe trei căi: ereditar, prin transfer de la un ocultist puternic sau prin experimentarea unor formule 
magice, după cum sunt descrise în cărţile de magie". Aşadar, tratamentul efectuat de un radiestezist poate 
duce la dobândirea de puteri paranormale şi a capacităţii de percepţie extrasenzorială de către pacient. 

Acest proces a fost descris de către fostul pastor luteran şi actualul ocultist J. Boite. El a început sa- 
şi încerce capacitatea de a activa pendulul pe baza metodologiei descrise într-un ziar. Spre surpriza sa, a 
descoperit că este senzitiv la mişcările sale. Iată concluzia sa: 

Se părea că sunt unul dintre aşa-zişii psihici care posedă suficientă energie «orgon» în ei înşişi. Abia 
mai târziu mi-am dat seama că nu posedam această abilitate din naştere. Cu puţin timp înainte de a o 
descoperi, fusesem tratat de către un vindecător prin magnetism. Fără îndoială, am dobândit şi eu 
magnetismul său în urma tratamentului şi acum sunt capabil de a folosi pendulul pe baza acestei puteri. 



23 în România a fost bine cunoscut cazul inginerului Valeriu Popa - radiestezist, bioenergoterapeut, yoghin, pe scurt, ocultist şi 
vrăjitor, (n. red.). 

24 Instrument folosit în spiritism ca mijloc de comunicare cu spiritele, care constă dintr-o măsuţă marcată cu literele alfabetului 
şi însoţită de un indicator. Tăbliţei Ouija i se pun întrebări de către participanţi, iar răspunsurile sunt primite prin indicarea 
succesivă a unor litere de către indicator (n. ed.). 

Aşadar, tratamentul prin magnetism îi poate da această capacitate celui ce doreşte şi este deschis către 
această metodă, făcându-1 capabil de a folosi el însuşi pendulul radiestezic. 

Ce ar trebuie să facă un creştin dacă îşi descoperă anumite puteri paranormale care i-ar da 
posibilitatea, spre exemplu, de a folosi pendulul? Dr. Koch răspunde: „Dacă un creştin descoperă că 
posedă puteri paranormale, ar trebui să se roage lui Dumnezeu să i le ia. Ideea unor teologi cu privire la 
posibilitatea purificării unor asemenea puteri, spre a fi folosite în slujba lui Dumnezeu este contrazisă de 
Biblie. Aceasta o ilustrează relatarea referitoare la ghicitoarea din Filipi, din Faptele Apostolilor 16, 16- 
18. Dacă un creştin foloseşte asemenea puteri paranormale, păcătuieşte şi are nevoie de iertarea lui 
Dumnezeu". 



7. 
„ Un duh de desfrânare 
i-a făcut să rătăcească" 

Bagheta şi pendulul sunt folosite de mult ca instrument de ghicire. Nu este atunci de mirare că 
Sfânta Scriptură condamnă aceste practici. Profetul Osea scrie: Poporul Meu întreabă o bucată de lemn şi 
toiagul lui îi vesteşte viitorul, că un duh de desfrânare i-a făcut să rătăcească şi au săvârşit destrăbălări, 
depărtându-se de Dumnezeul lor (Osea 4, 12). Cuvintele folosite în originalul ebraic pentru „o bucată de 
lemn" şi „toiag" corespund unor denumiri timpurii ale baghetelor folosite pentru ghicire. 

Moise a îndemnat poporul evreu în Numele lui Dumnezeu: Să nu alergaţi la cei ce cheamă morţii, 
să nu umblaţi pe la vrăjitori şi să nu vă întinaţi cu ei. Eu sunt Domnul Dumnezeul vostru (Leviticul 19, 
31). Acelaşi Moise porunceşte poporului: Să nu se găsească la tine (...) nici prezicător, sau ghicitor, sau 
vrăjitor, sau fermecător, nici descântător, nici chemător de duhuri, nici mag, nici de cei care grăiesc cu 
morţii. Căci urâciune este înaintea Domnului oricine face acestea (Deuteronomul 18, 9-12). 

Aceste porunci sunt extrem de clare şi nu pot fi ignorate, chiar dacă unii pretind că fac lucruri bune 
cu ajutorul pendulului. Există şi clerici creştini care încearcă să explice abilităţile paranormale ca parte a 
potenţialului nostru ce trebuie dezvoltat. Ei întreabă: „Oare n-a fost găsit izvorul cutărui seminar teologic 
cu ajutorul fântânarilor? Nu există chiar clerici care folosesc pendulul şi comercializează dispozitive anti- 
radiaţii?" Aceasta poate fi adevărat, însă dorinţa sinceră a radiesteziştilor de a face „bine" prin „darul" lor 
nu se poate contrazice cu îndemnurile clare ce se dau în Biblie. 

Mântuitorul şi-a avertizat discipolii asupra vremurilor din urmă, când îşi vor face apariţia mulţi 
profeţi falşi, care vor face semne mari şi minuni, ca să-i amăgească, de va fi cu putinţă, şi pe cei aleşi 
(Matei 24, 24). într-o altă situaţie, El a vorbit despre ziua măreaţă şi înfricoşătoare când se va revela 
adevărul deplin: Mulţi îmi vor spune în ziua aceea: Doamne, Doamne, oare nu în numele Tău am 
profeţit? Şi nu în numele Tău am scos demoni? Şi nu în numele Tău am făcut multe minuni? Şi atunci le 
voi mărturisi: „Niciodată nu v-am cunoscut pe voi. Depărtaţi-vă de la Mine cei ce lucraţi fărădelegea! 
(Matei 7, 22-23). 

Un alt indiciu al faptului că „darul" radiesteziei nu este de la Dumnezeu este faptul că rugăciunea 
sinceră face imposibilă folosirea pendulului. Un fost radiestezist povesteşte: 

„Am avut întotdeauna rezultate foarte bune cu pendulul. Consideram că senzitivitatea mea deosebită 
este un dar al lui Dumnezeu şi am încercat să explic mişcările pendulului ca un rezultat al interferenţei 
câmpurilor magnetice. M-am rugat mult pentru a afla adevărul în această privinţă. Când am început să am 
eşecuri, am început să mă îndoiesc de adevărata sursă a mişcărilor pendulului şi m-am întrebat dacă nu 
putea fi diavolul în spatele acestei practici? 

Apoi m-am rugat foarte sincer, cerându-I Mântuitorului să-mi clarifice această chestiune. M-am 
rugat: „Doamne, arată-mi dacă oscilaţiile pendulului sunt de la Tine sau sunt conduse de lumea 
întunericului. Dacă mişcările sale nu sunt de la Tine, nu lăsa ca pendulul să se mai mişte vreodată în mâna 
mea..." Drept rezultat, pendulul n-a mai reacţionat. Am încercat să-1 folosesc în locuri din casă unde 
reacţiona întotdeauna cu putere, însă după ce m-am rugat atunci nu s-a mai mişcat deloc." 

8. 
Puteri înşelătoare 

Terafimii rostesc cuvinte deşarte, vrăjitorii au vedenii mincinoase şi spun visuri amăgitoare şi 
mângâieri deşarte (Zaharia 10, 2). Dacă am înlocui aici cuvântul „terafimi" cu „dispozitivele 
radiestezice" şi pe „vrăjitori" cu „radiestezişti", cuvintele profetului Zaharia ar descrie perfect situaţia 
noastră actuală. în antichitate, la fel ca şi astăzi, numeroşi oameni care îşi puneau încrederea în superstiţii 
erau înşelaţi. Profetul Miheea era şi el la curent cu această situaţie. El scrie: ...profeţii profeţesc pentru 
bani şi se sprijină pe Domnul zicând: «Domnul este în mijlocul nostru şi prăpădul nu va veni peste noi!» 
(Miheea 3, 11). 

în multe cazuri, pendulul radiestezic nu se mişcă sub acţiunea unui câmp magnetic, cât sub influenţa 
onorariului cerut de radiestezist. Nu este aici nici o contradicţie între lipsa de credibilitate a pendulului 
menţionată în prima parte a capitolului, demonstrată prin testele la care au fost supuşi practicanţii, şi 
puterile oculte despre care am vorbit în partea a doua. Relevante în acest sens sunt avertismentele adresate 
Bisericii de către Sfântul Apostol Pavel, despre venirea „celui-fără-de-lege", care va fi prin lucrarea lui 
Satan, cu toată puterea şi cu tot felul de semne şi minuni mincinoase (II Tesaloniceni 2, 9). 

Pacienţii care îşi deschid sufletul faţă de aceste puteri prin apelul la radiestezie se aventurează în 
domeniul periculos al ocultismului. Ei pot simţi cu adevărat unele îmbunătăţiri ale sănătăţii lor, însă riscă 
enorm pe plan sufletesc înainte de a intra în contact cu aceste practici. 

Tensiunile sufleteşti pot fi un semnal de alarmă, iar eliberarea de sub puterile oculte poate fi 
obţinută doar prin renunţarea totală la asemenea practici. Pe oricine este în această situaţie îl îndemn să se 
adreseze unui îndrumător creştin experimentat. Dacă v-aţi implicat în practicile descrise în acest capitol, 
rugaţi-vă Mântuitorului să vă ierte pentru faptul că v-aţi încrezut mai mult în radiestezie şi talismane decât 
în atotputernicia Sa. Rededicaţi-vă viaţa Lui şi puteţi fi siguri că vă va elibera din orice fel de legătură 
ocultă. Puteţi avea pace în El chiar dacă va trebui să trăiţi cu anumite afecţiuni fizice sau psihologice. 

Dr. Samuel Pfeifer - din volumul „Vindecare cu orice preţ?" 

VIII. 

Fitoterapie. 

Preparate din plante împotriva bolilor 



în ultimele decenii s-a remarcat un avânt deosebit al fitoterapiei. Doar în anul 1977 s-au vândut în 
Germania 10.000 de tone de ceaiuri şi alte preparate din plante, faţă de numai 50 de tone, cu douăzeci de 
ani înainte. Germanii cheltuiesc anual 155 de milioane de mărci pentru aceste remedii. „Unda verde", 
după cum este numită noua orientare, a atins şi S.U.A., unde vânzările de remedii fitoterapeutice erau 
neglijabile în anii '60, ajungând însă la peste 150 milioane de dolari în 1979. 

Cea mai mare parte a produselor fitoterapeutice o constituie ceaiurile, cele mai des folosite fiind 
cele împotriva bronşitei, a insomniei, a bolilor de rinichi sau de vezică biliară. Un număr crescând de 
oameni preferă să nu mai recurgă la medicamentele produse pe cale sintetică. în schimb, atunci când se 
îmbolnăvesc (spre exemplu, de bronşită), încearcă un ceai (bronşic), obţinut direct din farmacia verde a 
naturii create de Dumnezeu. 



1. 
Cele mai vechi remedii cunoscute 

Fitoterapia este cea mai veche ramură a medicinii. Ea a fost folosită pentru tratarea bolilor în toate 
culturile cunoscute, de la cele mai dezvoltate, până la cele mai primitive. Papirusul egiptean Ebers conţine 
900 de reţete fitoterapeutice. Egiptenii erau familiarizaţi cu aproximativ o treime din toate remediile de 
acest gen pe care le cunoaştem astăzi. Ei utilizau atât ienupărul, usturoiul, chimenul, cimbrul, uleiul de 
ricin şi altele, cât şi macul, din care se extrage opiumul, pentru producerea unor analgezice precum 
morfina şi codeina. 

Aztecii cunoşteau şi ei un număr impresionant de preparate din plante. Medicul spaniol dr. 
Francisco Hernandez, reprezentatul coroanei spaniole pentru cercetări medicale în Indiile de Vest, a 
descris în voluminosul său tratat „Istoria naturală a Lumii Noi" un număr de 1200 de remedii folosite de 
azteci. Acest popor străvechi avea nu numai preoţi, prezicători ai viitorului şi vrăjitori, ci şi farmacişti şi 
vraci, care îşi tratau pacienţii cu remedii fitoterapeutice. 

Chiar şi în vestigiile Chinei antice au fost descoperite câteva tratate de fitoterapie, între ele fiind şi 
celebra lucrare Pen Tsao Kang Mu, cu ilustraţii detaliate pentru fiecare plantă. Vracii chinezi foloseau 
deja în urmă cu circa patru mii de ani planta Ephedra sinica pentru tuse şi boli de plămâni. Multe din 
siropurile contra tusei care se folosesc astăzi conţin efedrina, adică tocmai substanţa activă extrasă din 
Ephedra sinica. Probabil că remediul tradiţional chinezesc cel mai popular astăzi este rădăcina de 
Ginseng, folosită împotriva impotenţei şi ca tonic general. Cercetările ştiinţifice au arătat că rădăcina 
aceasta conţine substanţe cu acţiune stimulantă moderată. 

Am putea adăuga aici multe alte date despre folosirea fitoterapiei şi în alte culturi ale antichităţii, 
cum ar fi Babilonul, Imperiul Incaş, India, Grecia şi Imperiul Roman. Istoria a consemnat nenumărate 
tratate voluminoase despre preparate ciudate din plante (însoţite de descântece şi formule magice), al 
căror efect biologic a fost astăzi redescoperit şi demonstrat pe cale ştiinţifică. 

Chiar şi Biblia menţionează această artă a vindecării. Spre exemplu, în Cartea Regilor 20, 7 ni se 
spune care a fost remediul folosit pentru boala regelui Iezechia: „Şi a zis Isaia: «Luaţi o turtă de 
smochine!» Şi au luat o turtă de smochine şi au pus-o pe rană şi s-a însănătoşit Iezechia." 

în evul mediu cunoştinţele despre fitoterapie s-au păstrat în mănăstiri. Unul din tratatele celebre din 
această perioadă, scris în anul 820 şi păstrat la mănăstirea St. Gali din Elveţia, începe astfel: „în Numele 
lui Hristos se găseşte temelia artei vindecării". Medicul cel mai celebru al evului mediu a fost fără 
îndoială Theophrastus Bombastus von Hohenheim (1493-1541), cunoscut şi sub pseudonimul Paracelsus, 
în a cărui ideologie se combină mistica creştină, filosofia orientală şi magia neagră. Pe de o parte el 
predica generaţiei sale: „Bolnavul care îşi pune nădejdea în medicamente nu este creştin. Creştin este 
acela care îşi pune nădejdea în Dumnezeu." Pe de altă parte, după cum a arătat celebrul psihanalist C.G. 
Jung, „alături de acest gen de spiritualitate, Paracelsus a dat curs şi altuia, într-o măsură aproape 
înfricoşătoare: nu a existat nici o formă de ghicire şi magie pe care n-a practicat-o sau pe care n-a 
recomandat-o altora". Deşi vorbeşte mult despre Dumnezeu, „Care a dat puterea plantelor de a vindeca 
omul de boli, astfel încât să nu fie îngenuncheat de moarte prematur", adevăratul său Dumnezeu este 
Natura, iar îndrumătorii săi sunt puterile demonice. El a făcut chiar reproşuri la adresa medicilor din 
vremea sa, criticându-i pentru faptul că nu înţeleg magia. 

Lucrările lui Paracelsus au avut o mare influenţă asupra generaţiilor de vindecători naturişti care au 
urmat, iar ideile sale mai sunt considerate şi astăzi temelia practicii medicale holiste. Din acest motiv, 
tensiunea dintre o religiozitate superficială şi ocultismul propriu-zis a fost problema multor fitoterapeuţi 
de-a lungul secolelor şi până astăzi. 



2. 
Plantele împotriva cancerului 
în viziunea medicinii moderne 

Fără aportul substanţelor extrase din plante nici nu am putea concepe medicina modernă. Foarte 
multe medicamente, la care nici nu ne-am fi gândit, sunt preparate pe baza unor extracte din plante. 

Spre exemplu, ştiaţi că medicamentele cele mai importante folosite pentru tratamentul cancerului 
sunt de origine vegetală? Alcaloizii vincristină şi vinblastină sunt extraşi dintr-o plantă ce creşte în 
Madagascar. Cu ajutorul acestor substanţe s-au obţinut succese importante în tratarea bolii Hodgkin, a 
leucemiei limfatice acute şi a tumorii lui Wilms (o boală rară de natură tumorală ce se localizează la 
nivelul rinichilor copiilor). Acolo unde nu existau speranţe în urmă cu numai 20 de ani, astăzi mulţumită 
preparatelor din plante atenuarea bolii e posibilă în 80 - 90% din cazuri. 

Multe asemenea substanţe influenţează sistemul nervos. Cele mai importante analgezice sunt 
derivate din plante. în locul aspirinei, spre exemplu, se poate folosi un extract de coajă de salcie sau de 
plop. Ambele conţin aceeaşi substanţă activă, însă dozajul ei este mai uşor de făcut folosind tablete. în 
plus, tableta conţine şi o substanţă neutralizantă a acidului acetilsalicilic, prevenind astfel afectarea 
mucoasei gastrice. Am arătat deja câteva lucruri despre importanţa substanţelor extrase din mac (morfina 
şi derivatele ei). Aproape la fel de importantă precum bisturiul medicului este substanţa numită curara, 
utilizată astăzi în anestezie pentru a relaxa muşchii, deşi indienii o foloseau pentru a otrăvi vârful 
săgeţilor. 

Plantele s-au dovedit de mare ajutor şi în domeniul bolilor cardiovasculare, o mare plagă a omenirii 
contemporane. Ce ne-am face astăzi fără digoxină, o substanţă extrasă din degetariţă? Mai mult de un 
milion de americani folosesc zilnic această substanţă pentru a rămâne în viaţă. Fără digitalis şi derivatele 
ei, inima acestor oameni n-ar reuşi să-şi facă datoria şi ar muri din cauza insuficienţei cardiace congestive. 

O altă boală răspândită a zilelor noastre este hipertensiunea arterială, care a fost iniţial tratată tot cu 
extrase din plante. înainte de anul 1950, soarta hipertensivilor era pecetluită: urmau să sufere un atac de 
cord şi un blocaj renal. Descoperindu-se însă o anumită substanţă activă în planta Rauwolfia, mulţi dintre 
ei au putut fi salvaţi, ducând acum o viaţă normală. Planta respectivă era cunoscută de mii de ani în 
medicina ayurvedică indiană pentru efectul ei calmant. 

Există multe alte boli care se tratează cu substanţe extrase din plante. Glaucomul, spre exemplu, are 
ca remediu o substanţă extrasă dintr-o specie de fasole nigeriana. Astmul poate fi atenuat cu efedrina şi 
teofilină, iar secreţia de mucus din bronhii este dizolvată folosind sirop produs din planta Ipecacuanha. 
Nenumărate plante au un efect reglator asupra sistemului digestiv: unele produc efect vomitiv, altele sunt 
antispastice, bananele produc constipaţie, pe când uleiul de ricin are efect invers. Un nou accent se pune 
pe cercetarea fibrelor celulozice, constatându-se că oamenii cu o dietă săracă în această componentă sunt 
mai expuşi îmbolnăvirii de cancer. 

Aceste câteva exemple demonstrează că medicina modernă nu poate fi separată de fitoterapie. 
Acolo unde se remarcă efecte benefice, medicina preia substanţa activă a plantelor. Tehnologia actuală a 
făcut posibil ca multe din substanţele active din plante să fie sintetizate artificial pe cale chimică şi 
produse în formă pură. Acest fapt prezintă două avantaje: 

1. Medicul poate determina mai exact dozele. De exemplu, este mult mai simplu să prescrie două 
tablete de digoxină, al căror conţinut de substanţă activă îl cunoaşte cu exactitate, decât două picături de 
tinctură de degetariţă, în care conţinutul de substanţă activă e mai greu de apreciat. Riscul de a trece limita 
dintre producerea efectului benefic şi intoxicaţie este astfel evitat. 

2. Substanţele toxice care se găsesc în aceeaşi plantă sunt astfel îndepărtate. Ideea că „remediile 
biologice" sunt întotdeauna lipsite de riscuri nu este deloc adevărată. Multe plante conţin substanţe extrem 
de otrăvitoare, care pot fi folosite uneori doar în concentraţii foarte mici. 



3. 
Ce este fitoterapia? 

Fitoterapia (de la gr. phyton = plantă şi therapeia = vindecare se bazează pe principiul că natura ne 
asigură cele mai bune remedii pentru majoritatea bolilor cunoscute. Aceasta nu este departe de adevăr. 
După părerea mea, unul din meritele fitoterapeuţilor moderni este faptul că au semănat în rândul 
publicului un scepticism sănătos faţă de medicina chimică a zilelor noastre şi au pus în valoare preparatele 
naturale. 

Abuzul de medicamente nu se datorează doar medicilor. Mulţi bolnavi refuză categoric să-şi 
schimbe stilul de viaţă, preferând să ia zilnic câte un pumn de vitamine şi alte medicamente. Ei ignoră 
cauzele care îi împiedică să aibă un somn liniştit noaptea, fiindu-le mai uşor să-şi ia doza zilnică de 
somnifere şi amfetamine. Având în vedere numărul mare al persoanelor dependente de tablete, este uşor 
de înţeles atitudinea actuală de revoltă împotriva preparatelor chimice şi tendinţa de revenire la preparate 
naturale mai puţin periculoase, cum sunt ceaiurile şi preparatele din plante ale bunicilor. 

Totuşi, oricât de bine intenţionată se arată fitoterapia, trebuie să-i primim oferta cu atenţie. 
Răspândirea practicilor oculte din zilele noastre face să putem discerne tot mai greu limita la care se 
sfârşeşte ajutorul dat trupului şi începe afectarea negativă a sufletului. Aceasta nu înseamnă însă că 
trebuie să dăm curs unor generalizări simpliste. 

Fitoterapeuţii contemporani aparţin uneia din următoarele categorii: 

1. Cei care refuză categoric să-şi combine metodele de vindecare cu ocultismul; 

2. Grupările ale căror remedii sunt produse pe baza unei ideologii vădit oculte, cum ar fi 
antropozofia (cazul firmei elveţiene Weleda AG); 

3. Practicanţii care folosesc anumite puteri paranormale pentru a ajunge la un diagnostic sau 
tratament. 



4. 
Fitoterapia tradiţională 

în cursul cercetărilor pe care le-am întreprins am cunoscut o mulţime de fitoterapeuţi a căror 
motivaţie sinceră este de a-şi ajuta pacienţii să dobândească un mod de viaţă mai sănătos. Ei şi-au dedicat 
întreaga viaţă acestui scop. Nu pot să-i acuz că ar dori să propage o nouă dietă vegetariană sau chiar un 
cult al naturismului, căci ei se ţin departe de ideologiile oculte, alegându-şi remediile doar pe baza 
observaţiilor făcute în mod direct. 

Unul dintre aceşti practicanţi este şi dr. Vogel, răsplătit pentru cercetările sale asupra plantelor cu un 
doctorat onorific din partea unui colegiu californian. Cartea sa „Der kleine Doktor" („Micul medic") s-a 
vândut în peste 500.000 de exemplare în lumea întreagă. Mii de familii, din Finlanda până în Australia, 
consultă acest volum frumos ilustrat, de 860 de pagini, atunci când se îmbolnăvesc şi au nevoie de un sfat. 
Deşi un om de ştiinţă ar găsi în ea multe lucruri îndoielnice, cartea a scutit multe familii de a merge la 
medic pentru unele afecţiuni minore. Cu siguranţă că multor bolnavi le-ar fi de folos să urmeze sfaturile 
lui Vogel privitoare la adoptarea unui stil de viaţă mai sănătos. 

Remediile recomandate de către dr. Vogel sunt produse la scară industrială de concernul elveţian 
„Bioforce Inc." Am avut ocazia de a face o vizită la această fabrică, în compania directorului de 
producţie. în afara faptului că substanţele de bază folosite sunt extrase din plante, liniile de producţie şi 
ambalare nu diferă de cele din alte fabrici de medicamente. Ar fi absurd să credem că asemenea 
întreprinderi nu sunt decât bucătării ale vrăjitoarelor unde se fierb diverse ierburi pentru prepararea de 
leacuri magice. 

Mai târziu, am avut posibilitatea de a sta personal de vorbă cu dr. Vogel, cu ocazia unei conferinţe 
pe care a ţinut-o la Universitatea din Konstanz. în cursul conversaţiei noastre i-am pus câteva întrebări: 

Cum găsiţi un nou remediu fi to terapeutic? Dr. Vogel a dedicat un întreg capitol în cartea sa acestei 
chestiuni. Dacă i se pare că o plantă are un efect benefic, o încearcă mai întâi asupra sa (dacă nu e 
otrăvitoare). Pentru a împiedica interferenţa efectului noului remediu cu al altor alimente, el posteşte 
două-trei zile înaintea experimentului. Dr. Vogel scrie: „în funcţie de planta pe care o încerc, simt o 
activare a intestinelor sau a funcţiei rinichilor. Influenţa se poate exercita asupra stomacului, crescând 
pofta de mâncare, sau revitalizând alte funcţii ale organismului. Când organismul îţi este sănătos, poţi 
percepe cu uşurinţă anumite efecte. Această metodă este numită «încercarea remediului asupra unui 
subiect sănătos»". 

Pentru un medic cu pregătire ştiinţifică asemenea explicaţii nu sunt acceptabile, cunoscând faptul că 
diferiţi indivizi pot reacţiona în mod diferit la acelaşi remediu. Mai mult decât atât, unele extracte 
vegetale, precum digoxina, nu exercită nici un efect asupra organismului sănătos, ci numai asupra inimii 
bolnave. Cel puţin dr. Vogel nu foloseşte metode oculte în cercetările sale, ceea ce este un merit 
considerabil. 

Ajungem astfel la următoarea întrebare: Ce părere aveţi despre metodele de origine ocultă pe care le 
folosesc mulţi dintre colegii dvs.? Dr. Vogel, care este un membru activ al sectei „Martorii lui Iehova" 25 , 
a răspuns unui pacient care-i pusese aceeaşi întrebare: „Sincer să fiu, mă opun folosirii radiesteziei... în 
concernul «Bioforce Inc.» nu se întâmplă nimic care să aibă legătură cu practicile oculte. Eu mă 
împotrivesc acestor maşinaţiuni oculte. Am văzut destul ocultism în rândul indienilor şi al altor triburi 
primitive şi ştiu că sunt inspirate de Satan, având scopul de a-i aduce pe oameni în robia sa." 

Intr-o altă scrisoare a afirmat: „Există mulţi vindecători care se aventurează în ocultism. Eu am 
protestat împotriva acestei stări de lucruri în cadrul Asociaţiei Vindecătorilor Naturişti, unde am spus că 
nu voi tolera nici o discuţie a metodelor oculte în şedinţele noastre. Poţi fi un vindecător naturist şi totuşi 
să lucrezi pe o bază serioasă şi corectă din punct de vedere ştiinţific". 

Este evident faptul că dr. Vogel şi-a câştigat mulţi duşmani prin acest mod direct de a respinge 
practicile oculte. Totuşi, în ciuda atitudinii ferme care se degajă din scrisorile sale, i se pot aduce două 
critici deloc neglijabile: 

1. El susţine adesea conferinţe la congrese unde sunt popularitate şi alte metode de vindecare, 
precum acupunctura, Yoga, meditaţia orientală şi antropozofia. Aşadar, în ciuda afirmaţiilor sale verbale, 
se asociază unor vorbitori care promovează filosofiile şi tehnicile orientale. 



25 O altă sectă, nu mai puţin periculoasă decât grupările yoghine sau radiesteziste. Martorii lui Iehova sunt arieni, negând 
dumnezeirea lui Hristos (n. red). 

2. Dr. Vogel prescrie remedii şi dă sfaturi medicale unor pacienţi pe care nu i-a examinat niciodată 
în mod personal şi a căror cazuistică n-o cunoaşte suficient de bine. Cunosc cazul unei paciente în vârstă 
de 78 de ani suferindă de cancer de piele, astm şi insuficienţă cardiacă. în plus, ea a contractat şi un 
Herpes Zoster dureros. Fără cunoştinţa ei, un vecin a luat legătura cu dr. Vogel, cerându-i sfatul cu privire 
la durerile şi astmul doamnei respective. Câteva zile mai târziu, vecinul a primit o scrisoare cu 
recomandarea de a folosi o dietă uşoară, picături pentru rinichi, pentru astm, tablete de calciu şi trei 
remedii homeopatice (unul dintre ele la potenţa Dl 2). Dr. Vogel n-a mai întrebat nimic despre starea 
pacientei, adăugând doar o frază ambiguă despre semnificaţia suferinţei, căreia i se puteau atribui o 
multitudine de semnificaţii spirituale. 

Aşadar, dr. Vogel este un exemplu de fitoterapeut care în mod oficial respinge hotărât metodele 
oculte, însă în practica cotidiană nu stabileşte o limită clară între medicina fitoterapeutică pură şi 
activităţile dubioase ale multora dintre colegii săi. 



5. 

Medicina antropozofică: 

remedii încărcate cu putere cosmică 

în continuare ne vom opri asupra remediilor care se bazează în mod intenţionat şi evident pe magie. 
Lucrările unor autori precum Carlos Castaneda şi Eileen Caddy de la comunitatea spiritistă scoţiană 
„Findhorn", ambii pretinzând că au fost inspiraţi de anumite „spirite îndrumătoare", demonstrează că între 
fitoterapie şi vrăjitorie poate exista o legătură strânsă. în Europa, unele din cele mai cunoscute remedii 
fitoterapeutice sunt produse pe baza principiilor medicinii antropozofice, o filosofie ocultă pe care o vom 
analiza în continuarea acestei secţiuni. 

Fondatorul antropozofiei, Rudolf Steiner (1861 - 1925), a crescut într-o familie de condiţie socială 
modestă. Tatăl său i-a încurajat setea de cunoaştere şi i-a dat posibilitatea să urmeze învăţământul 
superior. Tatăl nu voia să aibă de a face cu Biserica, declarându-se un „liber cugetător". în schimb, Rudolf 
a început încă de tânăr să mediteze la rosturile profunde ale existenţei. La vârsta de 17 ani studia opera lui 
Kant, continuând cu Fichte, Hegel, Schelling şi, în final, Darwin, ale cărui învăţături l-au fascinat întreaga 
viaţă şi i-au dat impulsul de a construi o teorie evoluţionistă de natură spirituală. 

încă de la vârsta de opt ani a descoperit că are „darul" clarviziunii. Astfel a ajuns în contact cu 
duhuri ale morţilor care l-au ajutat să dobândească tot mai multe cunoştinţe despre lumea transcendentală, 
îi lipsea totuşi cineva căruia să-i poată împărtăşi experienţele avute. Mai târziu scria: „Pe atunci mă 
simţeam dator să caut adevărul prin filosofie... De aceea îi urmăream pe cei morţi pe drumul lor în lumea 
spirituală." 

într-o zi, la vârsta de 18 ani, pe când era încă la studii în Viena, a cunoscut în tren un bătrân 
culegător de plante, căruia a putut să-i destăinuie trăirile mistice. Acesta avea să-1 conducă mai departe în 
lumea misticismului şi a ocultismului. O a doua persoană, al cărei nume nu 1-a menţionat niciodată, 1-a 
ajutat să-şi definească marele ţel al vieţii: „A integra ştiinţa cu religia, a-1 introduce pe Dumnezeu în 
ştiinţă şi natura în religie". „Maestrul său spiritual", după cum 1-a numit, i-a arătat şi calea pe care trebuie 
să meargă, enunţând un principiu cu nuanţe ezoterice: „De vrei să-ţi învingi duşmanul, fii tu cel care atacă 
primul. Vei putea învinge dragonul doar dacă vei intra în pielea lui." 

De atunci înainte, Steiner s-a străduit să dobândească cât mai multe cunoştinţe ştiinţifice şi 
filosofice. După susţinerea doctoratului a studiat timp de şapte ani lucrările lui Goethe, de care a fost 
influenţat într-o măsură atât de mare, încât i-a ridicat o statuie în localitatea Dornach din Elveţia. 

La sfârşitul secolului trecut, Steiner devenise secretarul general al Societăţii Teozofice, de la care 
avea să preia elementele orientale ale învăţăturilor sale, anume karma şi reîncarnarea. Ulterior el a părăsit 
mişcarea spre a fonda antropozofia. Unul din produsele acestei mişcări este sistemul de învăţământ 
Waldorf, practicat în sute de instituţii din întreaga lume 26 . Principiul care stă la baza sa afirmă că 



26 Să ia aminte părinţii ortodocşi care vor să îşi trimită copiii la astfel de şcoli neo-gnostice... Şi să renunţe la această iniţiativă 
cu efecte nocive.... (n. red.) 

„destinul (sau karma) a făcut ca sufletele imature să intre în trupuri bolnave sau infirme", obiectivul 
urmărit fiind de a „permite copiilor să dobândească noi puteri pentru următoarea încarnare". 

Sub influenţa ideologiei lui Steiner a fost fondată chiar şi o nouă „biserică", numită „Comunitatea 
creştinilor", având însă o doctrină complet deformată faţă de cea biblică. La fel ca Meditaţia 
Transcendentală, antropozofia se doreşte un mijloc de aprofundare a trăirilor religioase, indiferent dacă 
adeptul ei este creştin, iudeu sau hindus. O. Frankl scrie: „Ştiinţa spirituală poate fi un mare sprijin şi în 
privinţa înţelegerii misterului creştin, o temelie a vieţii şi a exerciţiului religios". 

Cu toate că Steiner folosea multe concepte creştine, învăţătura sa era foarte departe de perspectiva 
biblică asupra realităţii. Iisus Hristos nu era pentru el Fiul lui Dumnezeu, ci un om oarecare. „Divinul care 
locuia până atunci în lumea astrală a coborât în omul Iisus din Nazaret abia o dată cu botezul său în râul 
Iordan, locuind în el cei trei ani ai faptelor sale pământeşti, până la momentul răstignirii pe Golgota". 
Potrivit doctrinei antropozofice, Mântuitorul ar fi murit pe cruce drept pedeapsă pentru trădarea misterelor 
antichităţii, pe care le-a făcut cunoscute neiniţiaţilor. Aşadar, armonia cu Dumnezeu nu se realizează prin 
pocăinţă, în sensul ei tradiţional, ci printr-o formă specială de meditaţie, prin care se educă „facultatea de 
percepţie a realităţii transcendentale". 

în marele său elan creator, Steiner a scris peste o sută de cărţi şi a ţinut mai mult de o mie de 
conferinţe. Ideologia sa nu cuprinde numai orientări specifice pentru educaţie, învăţământ, artă, muzică, 
agricultură, teologie şi filosofie, ci şi pentru medicină. Lucrarea fundamentală a medicinii antropozofice 
este Geisteswissenschaft und Medizin (Ştiinţă spirituală şi medicină), în care Steiner introduce o 
perspectivă complet nouă asupra omului. 

Medicina antropozofică este atât de diferită de cea ştiinţifică, încât e extrem de dificil să o 
înţelegem. Perspectiva medicală a lui Steiner se bazează pe astrologie şi pe propria „iluminare dobândită 
pe calea ştiinţei spirituale", pe care pretinde că ar fi primit-o în cursul meditaţiei. învăţăturile rezultate au 
un caracter sincretic, combinând elemente din toate marile filosofii oculte. Un rol fundamental îl joacă 
elementele preluate din hinduism, în special karma şi reîncarnarea. Alt element de natură mistico-ocultă 
este corespondenţa dintre macrocosmos şi microcosmos, pe care l-am întâlnit deja şi în alte ramuri ale 
medicinii alternative. 

într-un mod similar filosofiei chinezeşti, Steiner postulează diverse corelaţii între organism şi 
univers, precum şi între metale şi remedii. Modul cum au fost obţinute aceste corelaţii rămâne un element 
misterios pentru neiniţiaţi. Următorul citat ilustrează foarte clar bogata fantezie a lui Steiner, cu care a 
corelat plantele, forţele vindecătoare, spiritele, mitologia greacă şi cunoştinţele ştiinţifice de la începutul 
secolului nostru. Cu siguranţă că doar un iniţiat poate înţelege despre ce este vorba: 

„Substanţele vitalizate prin procesul argintului trebuie să fie subordonate întregului organism şi să 
nu primească o viaţă individuală. Ele trebuie să fie conduse de către o funcţie superioară, printr-un proces 
care e facilitat de Mercur. încă din timpuri străvechi, Mercur a fost considerat sursa puterilor de negociere 
şi de legătură. Mercur, trimisul zeilor, mediază între cer şi pământ, între fiinţele spirituale superioare şi 
oameni, ca şi între diferite domenii. Aici avem de-a face cu un prim principiu al medicinii: bolile sunt 
rezultatul lipsei unui mediator, iar dacă este prea mult într-un loc - din punct de vedere substanţial sau 
procesual - în altul va fi prea puţin. Aceasta duce la acumulări care sunt dizolvate de un proces 
mercurian... într-un sens mai profund, aceasta e acţiunea vindecătoare şi motivul pentru care Mercur a fost 
ales zeul medicilor. Puterile lui Mercur sunt create în plămâni. Ei mediază, prin inspiraţie şi expiraţie, 
energiile vitalizante şi mortificatoare. în acest proces respiratoriu tipic uman-animal avem temelia vieţii 
superioare a sufletului, care întrece cu mult planul biologic al vieţii." 

Citatul ne arată că efectul remediilor antropozofice nu este de acelaşi gen cu al medicamentelor 
obişnuite. R. Steiner susţine că remediile sale fitoterapeutice vor descătuşa în microcosmosul 

organismului uman aceleaşi puteri creatoare precum cele ale „proceselor macrocosmice planetar - eterale 
de la crearea lumii". 

Cel care recepţionează aceste puteri este corpul eteric al omului. „Datorită faptului că trupul eteric 
al omului este un microcosmos, o concentrare a vieţii eteric-planetare a macrocosmosului, se oglindesc în 
el nu numai procesele eterice Saturn, Jupiter, etc, ci şi opusele lor". Toţi aceşti termeni provin din 
astrologie. 

După cum afirmă însuşi Steiner, remediile pregătite conform învăţăturilor sale poartă în ele 
„semnificaţii mult superioare unui ceai obişnuit". Nici măcar acupuncturiştii nu se bazează atât de ferm pe 
filosofia orientală şi ocultă cum o fac antropozofii... 

Antropozofia conţine toate elementele medicinii taoiste. Spre exemplu, trupul eteric al antropozofiei 
corespunde, în viziunea chineză, energiei Qi, care penetrează organismul uman. Pentru medicul 
antropozof, „adevăratul vindecător intern" este corpul eteric. Noţiunile Yin şi Yang se regăsesc sub 
expresia „polarităţii", iar boala este un „dezechilibru al proceselor polare ale organismului". 

Pe aceste considerente, discipolii lui Steiner au căutat să înglobeze puterile cosmice în remediile lor, 
elaborând diverse procedeuri. Otto Wolff, doctor în medicină antropozofică, scrie: „în realitate este vorba 
de procese alchimice, care sunt înţelese doar o dată cu recunoaşterea bazelor filosofice ale antropozofiei". 

Acţiunea benefică a unei plante împotriva unei boli nu se datorează atât substanţelor pe care le 
conţine, cât „esenţelor sale spirituale". O. Wolff scrie: „Cu siguranţă că vindecătoarele din timpuri 
străvechi nu posedau abilitatea de a consulta amănunţit bolnavii. Cu atât mai mult trebuie să fi avut 
posibilitatea de a intra într-o stare de conştiinţă specială. Luând contact cu anumite plante medicinale, 
aveau senzaţii asemănătoare celor produse în prezenţa bolii. Ele experimentau în mod nemijlocit esenţa 
spirituală a plantei şi, derivat de aici, acţiunea ei terapeutică". 

Pentru a amplifica efectul binefăcător al plantelor, medicina antropozofică le supune acţiunii 
„puterilor cosmice" sau le tratează „bioritmic". Steiner a dat următoarea indicaţie: „Rolul ştiinţei bune şi 
aducătoare de vindecare este să găsească acele puteri cosmice care acţionează prin efectul sinergie al celor 
două polarităţi cosmice... Marea descoperire a ştiinţei ar fi să aducă în slujba omenirii cele două puteri ale 
cosmosului, cea a dimineţii şi a serii..." 

Drept consecinţă practică a acestor principii filosofice, plantele folosite pentru prepararea remediilor 
antropozofice sunt semănate, culese şi prelucrate la anumite ore favorabile, când zodiacul exercită asupra 
lor o influenţă specială. Se spune că remediile atrag puteri cosmice prin efectuarea anumitor mişcări 
rituale şi schimbări ritmice de temperatură. Deseori ele sunt preparate potrivit principiilor homeopate, pe 
care discipolii lui Steiner consideră că le pot folosi pentru a facilita transferul „energiei vitale" în 
produsele lor. 

Implicaţiile pentru creştini ar trebui să fie evidente. Chiar dacă apreciem dorinţa sinceră a 
antropozofilor de a ajunge la o înţelegere mai profundă a realităţilor spirituale, chiar dacă admirăm cu câtă 
abnegaţie se dedică ajutorării copiilor handicapaţi şi bolnavilor de cancer - purtând cu ei lungi discuţii 
pentru a le inspira nădejde şi tratându-i cu injecţii cu extract de vâsc - nu putem ignora faptul că 
învăţăturile lui Steiner sunt fundamental diferite faţă de perspectiva creştină asupra realităţii. 
Antropozofia abundă în semnificaţii oculte şi în filosofie orientală, iar remediile sale sunt preparate în 
mod conştient şi intenţionat pe baza acestor premize. 



6. 

Prescrierea de remedii 

cu ajutorul pendulului şi al magiei 

Celebrul fitoterapeut francez Maurice Messegue a fost chemat într-o zi să-1 ajute pe preşedintele 
Partidului Socialist Radical Francez. Bătrânul politician suferea de mulţi ani din cauza unei artrite şi toate 
tratamentele medicilor se dovediseră zadarnice. în disperarea sa a făcut apel la un vindecător naturist. 

Messegue şi-a scos pendulul din buzunar şi 1-a lăsat să se balanseze deasupra pacientului. Cu mâna 
cealaltă scotea pe rând din buzunarul hainei diferite sticluţe. Până să se dumirească cei din jur ce se 
întâmplă, consultaţia s-a sfârşit. 

„Mâine vă voi aduce o sticluţă cu esenţa de care aveţi nevoie", i-a spus preşedintelui. 

„De ce nu-mi puteţi da chiar acum miraculosul remediu?" 

„Domnule preşedinte, trebuie întâi să prepar unul special pentru dvs." 

„Nu daţi tuturor bolnavilor de artrită acelaşi remediu?" 

„Nu, domnule. în timp ce pendulul se mişca deasupra dvs., am testat mai multe remedii pentru a 
vedea care este cel mai potrivit." 

Conversaţia de mai sus ilustrează modul cum ajung mulţi naturişti, chiromanţi şi vindecători psihici 
la stabilirea unui diagnostic şi a unei terapii. în loc de a efectua teste obiective, ei preferă mijloace 
paranormale, în special pendulul şi alte dispozitive radiestezice, palparea pulsurilor şi aducerea 
pacientului în stare de transă. Din această categorie face parte şi cunoscutul fitoterapeut elveţian J. 
Kunzle, poreclit „stareţul ierburilor". Cartea sa „Chrut und Uchrut" („Plante de cultură şi buruieni") s-a 
vândut deja în peste 1, 2 milioane de exemplare, fiind, după Biblie, cea mai răspândită carte din Elveţia. 
Discipolii vajnicului luptător pentru sănătate şi pentru un mod de viaţă naturist prelucrează anual peste 50 
de tone de plante medicinale, producând tablete şi ceaiuri „Kunzle", ce se vând în circa 20 de ţări din 
lume. 

Mulţi dintre vindecători se prezintă sub o mască religioasă creştină: Messegue afirmă că este un 
catolic devotat. Renumiţii „stareţi" ai fitoterapiei Mermet şi Kunzle au fost preoţi catolici. Alţi naturişti ce 
lucrează cu mijloace oculte provin din mediul protestant, precum fostul pastor luteran Boite. Nici în cazul 
unor vindecători evanghelici nu este clară natura mijloacelor folosite. Dr. Kurt Koch scrie: „Am întâlnit 
medici, pastori, misionari, chiar şi evanghelişti care folosesc bagheta sau pendulul radiestezic, sub 
pretextul că au primit acest dar de la Dumnezeu. Viclenia diavolului este evidentă din moment ce îi 
înşeală chiar şi pe creştini". 

Aşadar, folosirea unui vocabular creştin nu este nici o garanţie a orientării spirituale a unui 
vindecător. 

După cum am văzut în capitolul anterior, radiestezia, ca şi alte metode de vindecare înrudite, e o 
metodă ce-şi are temelia într-o ideologie ocultă. Premiza pe care funcţionează este că fiecare persoană şi 
fiecare obiect îşi are propria vibraţie caracteristică, măsurabilă doar pe calea senzitivităţii psihice. în acest 
context trebuie să subliniez câteva elemente legate de folosirea pendulului radiestezic de către 
fitoterapeuţi în vederea găsirii unui diagnostic şi a unui tratament adecvat. Pe considerentul că pendulul 
poate identifica şi cele mai mici vibraţii ale echilibrului energetic al organismului, simptomele 
pacientului, consultaţia şi analizele de laborator nu mai sunt necesare. Fitoterapeuţii cu afinităţi oculte, 
precum „stareţul" Kunzle, găsesc imediat diagnosticul prin simpla folosire a pendulului sau a altor 
mijloace paranormale. 

După câte aţi citit până acum, puteţi anticipa şi în acest caz principiul pe care se bazează tratamentul 
lor: necesitatea de a reface echilibrul energetic al organismului. Fizicianul austriac Maresch, de orientare 
New Age, este de părere că fiecare plantă are „o vibraţie energetică specifică", iar pendulul arată care 
dintre ele este cea mai potrivită pentru a reface deficitul de energie al pacientului. Pentru aceasta, 
vindecătorul trebuie să rămână în contact fizic nemijlocit cu pacientul său. Un fitoterapeut ce foloseşte 
pendulul îi pune acestuia întrebări specifice, de genul: „Este potrivit remediul ammonium fosforicum? 
Dacă răspunsul este negativ, arată vindecătorul, încerc următorul remediu, până ce îl găsesc pe cel 
potrivit, la care pendulul va răspunde afirmativ." 

Acest ritual al conversaţiei dintre vindecător şi pendulul său demonstrează cât de absurde sunt 
teoriile privitoare la interceptarea unei anumite radiaţii cu ajutorul pendulului. Trebuie să repet şi aici 
faptul că radiestezia este o formă de ghicire mijlocită de spirite, iar încrederea pacientului în practicanţii ei 
îl poate aduce sub influenţa unei opresiuni oculte. Nu rareori se întâmplă ca, după un asemenea tratament, 
pacientul să descopere că a dobândit el însuşi capacităţi paranormale pe care nu le avea înainte. 
Concomitent însă va scădea interesul pentru credinţa creştină. In cazul în care un creştin devotat a ajuns în 
contact cu puterile oculte folosite în asemenea cazuri, îşi fac apariţia destul de des teama şi încordarea. La 
persoanele mai labile din punct de vedere nervos se pot declanşa diferite tulburări psihice. 

Biblia condamnă orice formă de ghicire, indiferent sub ce paravan religios se prezintă. în Cartea 
Deuteronom, Dumnezeu spune poporului Său: Să nu se găsească la tine de aceia care trec pe fiul sau 
fiica lor prin foc, nici prevăzător, sau ghicitor, sau vrăjitor, sau fermecător, nici descântător, nici 
chemător de duhuri, nici mag, nici de cei ce grăiesc cu morţii. Căci urâciune este înaintea Domnului cel 
ce face acestea (18, 10-12). 



Cum îi putem evita pe vindecătorii ocultişti? 

Nu este nici o îndoială asupra faptului că multe plante au un efect terapeutic remarcabil. Dumnezeu 
ni le-a dat ca să putem trata şi vindeca o mulţime de boli. Dacă am atras atenţia asupra pericolului pe care- 
1 prezintă anumiţi fito terapeuţi, nu înseamnă că trebuie să cădem în extrema de a respinge toate plantele 
medicinale, din simplul motiv că sunt folosite în anumite practici oculte. Aici trebuie să aplicăm îndemnul 
dat de către Sfântul Apostol Pavel în Prima Epistolă către Corinteni (cf. cap. 8) cu privire la jertfele aduse 
idolilor. 

Cum am putea să discernem cazurile de folosire ocultă a remediilor fitoterapeutice? Iată câteva 
principii îndrumătoare: 

1. Cumpăraţi doar cărţile care sunt neutre din punct de vedere spiritual în descrierea aplicaţiilor 
terapeutice ale plantelor, ceaiurilor şi cataplasmelor. Evitaţi cărţile care fac referire la radiaţii, energii şi 
vindecări psihice, sau recomandă - alături de sfaturi bune - folosirea unor rituale sau formule magice în 
vederea vindecării. întrebaţi farmacistul şi vă va indica bucuros ce fel de ceai să folosiţi într-o anumită 
afecţiune. 

2. înainte de a începe un tratament fitoterapeutic îndelungat, consultaţi un medic pentru a vă asigura 
că boala dvs. nu necesită un tratament de altă natură. De foarte multe ori s-a întâmplat ca excluderea 
oricărui alt tratament în favoarea fitoterapiei să permită extinderea unei tumori într-o măsură atât de mare, 
încât nu mai putea fi îndepărtată cu succes pe cale chirurgicală. 

3. Evitaţi vindecătorii sau medicii care nu sunt împotriva unor practici oculte precum radiestezia, 
formulele magice, chiromanţia, magnetismul şi vindecarea de la distanţă prin „puterea minţii". La fel, nu-i 
frecventaţi pe cei care vă recomandă Yoga, Zen şi alte forme de meditaţie orientală pentru rezolvarea 
problemelor dvs. 

4. Atunci când cumpăraţi remedii naturale, asiguraţi- vă că nu sunt produse de firme care adoptă 
principii oculte în prepararea lor. 

5. Cel mai important sfat: încredeţi-vă în Dumnezeu pentru vindecare (fizică sau sufletească) şi nu 
în zeiţa „Natură". Daţi-i Lui toată cinstea pentru remediile pe care le-a creat, iar atunci când le povestiţi 
prietenilor despre succesul terapiei folosite, nu uitaţi să-I atribuiţi lui Dumnezeu meritul de a vă fi 
vindecat. 

Dr. Samuel Pfeifer 
Vindecare cu orice preţ? 
Brunnen Ferlag, Basel (Elveţia) 
Editura „Ariei" 

IX. 

încheiere 



De la întemeierea lumii, duhurile necurate duc împotriva neamului omenesc o luptă pe viaţă şi 
moarte. Finalul acestei lupte este viaţa veşnică şi fericită întru Hristos a biruitorilor încununaţi sau chinul 
veşnic în iadul care a fost pregătit diavolului şi îngerilor săi (Mt. 25, 34-41) învinşi. 

După cum scrie Sfântul Ignatie Brianceaninov, „îngerii se ostenesc în grija pentru soarta noastră: 
îngerii luminii îşi depun toate străduinţele pentru ca noi, în timpul peregrinării noastre pe pământ, să ne 
pregătim şi să merităm fericirea veşnică; pe când îngerii întunericului se străduiesc din răsputeri să ne 
atragă în bezna iadului. Pe pământ se dă un război înverşunat şi necontenit: pe de-o parte luptă sfinţii 
îngeri şi creştinii evlavioşi, pe de alta - spiritele întunericului şi oamenii care li s-au supus. Motivul 
războiului - destinul veşnic al oamenilor în viaţa de dincolo de moarte şi adevăratul creştinism pe pământ, 
acel unic mijloc cu ajutorul căruia omul îşi câştigă fericirea veşnică în cer". 

în acest sens trebuie de remarcat că diavolul şi „legiunile" lui acţionează în lumea modernă altfel 
decât cu sute sau chiar mii de ani în urmă. Demonii în frunte cu diavolul se adaptează mereu la nivelul 
dezvoltării spirituale şi intelectuale al omenirii, la noile condiţii istorice. 

Bunăoară, dacă până la venirea lui Iisus Hristos ei se arătau omenirii păgâne sub chip de „zei din 
cer", ce coborau din care fastuoase, prevesteau prin idoli şi animale sacre, cereau adulaţie şi jertfe, uneori 
chiar omeneşti, după Vestea cea bună a Evangheliei situaţia s-a schimbat în mod radical. 

Lipsiţi, prin răstignirea Mântuitorului, de posibilitatea de a stăpâni tiranic neamul omenesc, demonii 
nu mai au putere asupra părţii botezate a omenirii, ei n-o mai posedă, ci sunt învinşi de ea. 

Asta a şi provocat schimbarea modului lor de luptă. Acum ei încearcă să ademenească pe om, 
apărând în faţa lui sub chip de înger al luminii, de învăţător şi îndrumător înţelept extraterestru, oferindu-i 
diferite semne gnostice şi filosofico-mistice, care poartă amprenta înţelepciunii, dar nu a celei 
Dumnezeieşti, ci lumeşti, omeneşti, şi care în cele din urmă duc, iarăşi, la comunicarea cu diavolul. 

Ispitele diavoleşti care au dus la căderea primilor oameni din Rai continuă şi astăzi în viaţa fiecărui 
om. Chemarea „Fiţi ca dumnezeii!", dar fără Dumnezeu, continuă să răsune ca un falnic laitmotiv, ispitind 
mulţi oameni. Domnul nu vă dă daruri spirituale, nu vă înzestrează cu puterea tămăduirii, cu darul 
previziunii (din pricina păcătoşeniei şi necurăţeniei oamenilor), pe când vicleanul de îndată vă propune 
serviciile sale sub formă de capacităţi paranormale, magie, astrologie. „Luaţi-le, însuşiţi-le şi veţi fi ca 
Dumnezeu" - vă propune el. în urmă, ca şi altădată, stau minciuna şi înşelăciunea, iar pe cei care le-au 
crezut îi aşteaptă o crudă dezamăgire şi o grea înrobire a păcatului şi satanei. 

Din mândrie şi ură faţă de Dumnezeu, duhurile necurate întotdeauna au căutat ca omul păcătos să li 
se închine asemenea lui Dumnezeu; prin natura lor falsă au făcut mereu uz, pentru a-şi atinge scopurile, 
de toate mijloacele de ademenire şi înşelăciune. în timpurile noastre ateiste şi eclectice demonii preferă să 
nu-şi descopere adevărata faţă, să menţină în fel şi chip opinia că ei nu ar exista în general, că credinţa în 
existenţa demonilor ar fi o superstiţie şi ar fi demnă de orice batjocură şi admonestare. în etapa actuală a 
dezvoltării omenirii, duhurilor necurate le este mai avantajos să apară sub formă de OZN-uri şi 
„extraterestri", „fraţii mai mari de raţiune" disponibili să ne ajute şi să îndrepte dezvoltarea oamenilor pe 
făgaşul cuvenit. 

Tocmai prin aceasta se explică o asemenea abundenţă de contactori ai OZN-urilor, oameni care ţin 
permanent legătura cu lumile extraterestre din altă dimensiune, care primesc de acolo instrucţiuni şi 
îndrumări. în acelaşi timp desfrânarea şi necredinţa oamenilor îi fac neajutoraţi din punct de vedere mistic 
în faţa ispitelor diavolului şi ale hoardelor lui. 

în afară de aceasta, epidemia ocultismului în ţara noastră şi interesul pentru el sunt în mare măsură 
încurajate de autorităţi. Astfel, la începutul anului 1985, ca şi cum anticipând acest interes, apare cartea lui 
Eremei ludovici Parnov, „Tronul lui Lucifer", care reprezintă, în fond, cartea de căpătâi a magului. Ea a 

fost publicată de Editura Politică într-un tiraj enorm (100.000) cu „blagoslovenia" super-ideologului 
acelui timp, A.N. Iakovlev. 

O libertate nemaipomenită este dată astăzi vrăjitorilor, astrologilor şi senzitivilor. Numeroase ziare 
şi reviste le oferă paginile, radioul şi televiziunea le pun servil la dispoziţie tribuna lor. Ei se organizează 
în uniuni şi societăţi cu drept de persoană juridică, editează ghiduri de magie neagră în mai multe volume, 
fără a-şi tăinui cât de cât scopurile. Astfel, editura „Sobesednic" („Interlocutorul"), propunând cititorilor 
„Biblioteca mediumului şi senzitivului" în 10 volume - „cea mai complexă ediţie de recomandări practice 
vizând farmecele, vrăjitoria şi descântecul", anticipă reclama cu următoarea declaraţie plină de laudă: 
„Mediumi şi senzitivi! Cu doar câteva secole în urmă aţi fi fost arşi pe rug, învinuiţi de a fi în legătură cu 
diavolul. Timpul sfintei inchiziţii a trecut: a sosit timpul vostru. Nu rataţi momentul". Şi ei nu-1 ratează. 

Tot mai mulţi şi mai mulţi oameni, datorită necredinţei, vieţii trăite în viciu şi patimi, datorită 
practicării ocultismului, devin obsedaţi, un soi de promotori supuşi voinţei demonice - voinţă îndreptată 
spre pieirea omenirii, care pregăteşte venirea antihristului, Şi, se prea poate, nu e departe ceasul când 
măsura fărădelegilor omeneşti va umple paharul răbdării Domnului şi va veni ziua Judecăţii de Apoi. 
Fiecare gând al nostru, faptă, dorinţă fie că apropie acel ceas fatal (dacă comitem răul), fie că îl 
îndepărtează şi face lumea mai luminoasă şi mai curată, dacă îl înălţăm către Domnul Dumnezeu. De 
aceea, fiecare om trăitor pe pământ trebuie să ştie: de el depinde în mare măsură viitorul copiilor săi şi 
viitorul omenirii. 

